 IOAN NEACŞU JURNALUL UNUI OUTSIDER ORIZONTURI NOI BACĂU 2005 1 2 CUPRINS 1 - Societatea civilă există 2 - Liturghia satanică 3 - Ultima mineriadă 4 - Alegeri anticipate 5 - O tristă sărbătoare 6 - Invers! Totul e invers! 7 - Baronii sindicalişti 8 - Solidaritatea celor buni 9 - Liberali populari 10 - Directori şi „Manageri” 11 - Un Miron Cozma cu barbă 12 - Finanţarea culturii 13 - Averea sindicatelor 14 - Cartea de vizită a primăriei 15 - Din nou despre legea presei 16 - Demisia 17 - O dictatură necesară 18 - Drepturile omului 19 - Piaţa Universităţii 20 - Catedrala patriarhală 21 - Valoarea evaluării 22 - Găştile politice 23 - Bogăţia nu-i un viciu 24 - Şoarecele şi pisica 25 - Rostul şcolii (I) 26 - Rostul Şcolii (II) 27 - Despre celeritate 3 28 - Complexul torţionarului 29 - România medievală 30 - Mânia lui Dumnezeu 31 - Maşina de scris 32 - Autoritatea premierului 33 - Credibilitatea guvernului 34 - Jocul de-a demisia 35 - Criza de comunicare ? 36 - Coruperea inocenţilor 37 - Munca degeaba 38 - Timp pierdut 39 - Intelectuali de stânga ? 40 - Regulamentul şcolar 41 - Legea lustraţiei 42 - Marea Adunare Naţională 43 - Proprietatea garantată 44 - Protecţia socială 45 - Plebiscitul la români 46 - Ministrul interimar 47 - Salariile bugetarilor 48 - Marea trăncăneală 49 - Frumosul cel de toate zilele 50 - Corneliu Coposu 51 - Sună clopoţelul 52 - Complexul lui Faust 53 - Nevoia de identitate 54 - În derivă 55 - Poliţiştii miliţieni 56 - Europa din noi 57 - Anatomia unui eşec 4 1 SOCIETATEA CIVILĂ EXISTĂ ? După asasinarea lui Ceauşescu, cel mai important lucru în materie de educaţie este tocmai educaţia politică Societatea românească a fost anesteziată sub raport politic timp de jumătate de secol Ea trebuie trezită din letargie Partidele politice sunt în bună măsură formate din clasa nomenclaturistă de pe timpul comunismului Administraţia publică, centrală şi locală, este formată din aceiaşi funcţionari corupţi de pe timpul lui Ceauşescu Tinerii asimilaţi de sistem sunt repede iniţiaţi în practicile corupţiei, astfel că, deşi aparent avem pluripartitism şi democraţie, în fapt nu s-a schimbat nimic Societatea românească, de dincolo de partide, formează marea societate civilă, „puterea celor fără de putere”, cum spunea Havel Acest uriaş adormit trebuie trezit şi atunci poreclita noastră clasă politică nu va mai zburda în voie, va şti că are un stăpân Trezirea societăţii civile este posibilă în primul rând prin educaţie Îmi amintesc de anul 1990, când toate sălile de conferinţe erau distruse, ori nu se permitea accesul pentru întruniri, apoi cât de greu puteam găsi o sală atunci când Alianţa Civică avea o manifestare Tot timpul Alianţa Civică a fost privită cu ostilitate, mai mare chiar decât pentru partidele din opoziţie, tocmai pentru că avea ca principal obiectiv „organizarea străzii”, cum spunea Ana Blandiana, avea ca principal obiectiv lupta anticomunistă, ori asta însemna şi lupta antinomenclaturistă, deci securiştii şi activiştii din toate partidele priveau cu frică această poziţie În şcoală s-a introdus un simulacru numit „Educaţia civică”, în care până acum se predau reguli de circulaţie sau de stingere a incendiilor ! S-a lansat şi ideea scoaterii politicii din şcoli, idee cu care sunt manipulaţi şi profesorii, şi elevii, şi părinţii În şcoală nu trebuie făcută propagandă de partid, vreau să spun că nu se dau elevilor caiete cu trei trandafiri, sau calendare cu poza vreunui politician, sau felicitări de 8 martie cu însemnele partidului pentru care nu există nici o lege ! Suntem într-un an electoral Profesorii trebuie să fie conştienţi de influenţa pe care o pot avea asupra electoratului prin elevi, deci trebuie să se abţină de la orice fel de propagandă de partid A-i explica însă elevului – şi chiar părintelui – care sunt doctrinele politice, cum funcţionează statul, a-i convinge că funcţionarii şi poliţiştii sunt plătiţi de ei, deci sunt la dispoziţia lor, nu invers, cum era în dictatură, asta înseamnă educaţie politică orientată spre formarea conştiinţei civice, deci a societăţii civile În sfârşit, a le vorbi elevilor despre comunism şi despre uriaşul rău pe care l-a adus românilor, a le vorbi despre rezistenţa eroică a poporului nostru şi despre milioanele de jertfe înseamnă a face educaţie cu adevărat patriotică Asta nu mai este politică ! Iar pentru noi, românii, este mult mai important un manual de istorie a luptei anticomuniste, decât un manual al holocaustului Urgia comunistă trebuie înţeleasă, pentru a putea fi depăşită, altfel riscăm să fim, ca mentalitate şi ca structuri de putere, ultimii comunişti din Europa ! Este evident că educaţia civică/ politică este esenţială, dar societatea civilă trebuie să se şi organizeze În primele zile de după căderea lui Ceauşescu, eu am fondat, alături de alţi douăzeci de colegi, Sindicatul Liber din Învăţământ, am fost apoi membru fondator al Asociaţiei Ziariştilor Români, am fondat apoi filiala Bacău a Alianţei Civice, deoarece am considerat de datoria mea să mă implic în organizarea societăţii civile Partidele, deşi mă curtau, nu m-au interesat Am organizat în liceul meu o Societate Culturală, printre primele ONG-uri şcolare, apoi am organizat la Valea Budului un Forum al ONG-urilor şcolare, în dorinţa de a extinde asociativitatea în şcoli O a doua ediţie nu a mai fost posibilă, m-a blocat inspectoratul, acum văd că este o politică a guvernului să blocheze ONG-urile şcolare După ce ministerul a impus pentru licitaţia programelor din acest trimestru ca temă abandonul şcolar, temă care n-are nici o legătură cu activitatea unui ONG, nou înfiinţata Autoritate Naţională pentru Tineret a suspendat pur şi simplu licitaţia! Lasă că suma pusă la bătaie era ridicol de mică, dar nici acea minimă aparenţă nu vor să o mai păstreze Este reacţia firească a oricărei gândiri totalitare : existenţa ONG-urilor în şcoli „disipa” decizia ! Nici dincolo de zidurile şcolii societatea civilă nu este organizată Cele câteva organizaţii pentru ajutor social, făcute după model occidental, funcţionează ad hoc Atunci când o instituţie europeană condiţionează o finanţare de existenţa unui parteneriat între administraţie şi un ONG, partidul-stat dă sarcină unui membru să facă o organizaţie pentru a nu pierde banii Asociaţiile de proprietari, foarte importante chiar pentru educarea spiritului de asociativitate, au rămas tot vechile asociaţii de locatari, cu statute ridicole şi fără o activitate reală Ce este mai rău este faptul că-s în subordinea Primăriei, deci reprezintă o uriaşă masă de manevră electorală O organizaţie neguvernamentală în subordinea administraţiei este o asemenea struţocămilă, că ar lăsa cu gura căscată pe oricare politolog picat de aiurea în România ! Singurul ONG care a trăit aproape o sută de ani, ACR, a devenit acum anexă a PSD-ului Ce n-a reuşit nici măcar Ceauşescu, au reuşit noii tovarăşi Ce să mai vorbim de sindicate, care pretutindeni în lume reprezintă forţa cea mai bine organizată a societăţii civile ! La noi politizarea lor este atât de vizibilă, încât putem spune că nici nu mai există ca sindicate Totuşi trebuie să fim optimişti Uriaşul adormit se va trezi Presa, intelectualii, oamenii care s-au născut după 1990, sau care au călătorit în occident şi au scăpat de mentalitatea comunistă vor construi încet dar sigur societatea civilă Visez la ziua în care câteva doamne adunate la o cafea se hotărăsc să înfiinţeze un ONG pentru a realiza nu ştiu ce – un bal, nişte jucării pentru pom, un scuar – sau când câţiva vecini se vor hotărî să-şi facă propria asociaţie de proprietari, ca să-şi administreze singuri propria casă şi nimeni să nu le mai impună facturi aberante pentru servicii neefectuate sau de care nu au nevoie Oamenii trebuie să ştie că ei sunt stăpânii, oamenii trebuie să înveţe să fie stăpâni ! Pentru asta trebuie să înveţe să-şi iubească averea, oricât de mică ar fi, să-şi schimbe mentalitatea de slugă în cea de stăpân, care nu munceşte pentru altul, ci pentru a-şi apăra şi pentru a-şi spori propria sa avere Fără educaţie, fără organizare şi fără proprietate încă nu putem vorbi de o societate civilă Pe măsură ce aceste trei cerinţe vor prinde contur, uriaşul se va trezi şi „puterea celor fără putere” va deveni adevărata forţă a României, aşa cum se întâmplă în oricare stat civilizat 2 LITURGHIE SATANICĂ ÎN BLEUMARIN Ce este o minciună ? Este o afirmaţie care nu corespunde realităţii Cum poate fi depistată o minciună ? Pur şi simplu, comparând ce afirmă cineva cu realitatea Doar Dumnezeu este Adevărul (Eu sunt Calea, Adevărul, Viaţa), diavolul este minciuna La Bacău pregătirea zilei de 6 iunie 2004, 666, a început cu o liturghie demonică în care minciuna nu a fost întrecută decât de slugărnicie, linguşire şi făţărnicie Dintre zecile de slujitori care au oficiat liturghia în bleumarin, pe mine m-au surprins doar cei câţiva intelectuali prezenţi la demonica adunare Dacă pe Ovidiu Genaru îl înţeleg: ca socru de şef pesedist face parte şi el din famiglie, vorba domnului Viorel Hrebenciuc, n-am să înţeleg în ruptul capului cum artişti mari ca Ovidiu Bălan sau Ilie Boca, sau profesori universitari adevăraţi, nu gen Mischie, au participat la generalizarea minciunii potrivit căreia primarul Bacăului este o întrupare inocentă a celebrului vers labişian „Nimic pentru tine, tot pentru toţi” Declaraţiile, însă, care probează faptul că totul a fost o mare minciună sunt ale profesorilor Dumitru Bontaş, care pe un ton jenant a arătat cât de dragi îi sunt primarului şcoala şi mai ales profesorii, şi Ghiorghi Iorga, care, pe un ton jenat, după ce l-a făcut pe primar „self-made-man”, cu alte cuvinte fără şcoală, a vorbit despre cât de bine îi merge învăţământului băcăuan numai şi numai datorită contribuţiei istorice a domnului Sechelariu Lucrurile stau însă cu totul şi cu totul altfel Nu vorbesc de salarii, de faptul că un profesor debutant are un salariu mai mic decât al unei femei de serviciu, deoarece salarizarea nu intră în sfera de decizie a primăriei, sau a consiliului local Dar cum arată şcolile, cum se poate lucra într-o şcoală cu ferestre care nu se închid, caloriferele merg când este cald şi nu merg când este frig, iar furnizorul încasează zeci de miliarde pentru o căldură fictivă, cum este posibil ca reparaţiile să se facă de mântuială, însă pe devize care sunt tot de domeniul SF, cum sunt gestionaţi banii noştri, ai contribuabililor, pentru ca atât profesorii, cât şi copiii să poată învăţa în condiţii decente, acestea şi multe altele intră în sfera de decizie a Primăriei Programul de căldură pentru şcolile care primesc agent termic de la aceleaşi puncte sau centrale ca şi blocurile de locuinţe este absurd: noaptea, sâmbăta şi duminica, adică exact atunci când nu este nimeni în şcoală ! Construirea unor centrale proprii pentru şcoli ar fi fost o primă urgenţă, dar atunci zecile de miliarde nu ar mai fi putut fi trimise la CET, sau Termloc, prietenii primarului ar fi rămas fără o sursă importantă de bani de la buget luaţi pe degeaba Cât priveşte reparaţiile, directorul unei şcoli îmi povestea că anul trecut nu a semnat recepţia unor lucrări făcute de mântuială, iar anul acesta a primit pentru reparaţii de zece ori mai puţin ! De cine are mai multă grijă primarul, de şcoală, de profesori şi elevi, sau de firmele de construcţii care fac reparaţiile la şcoli ? Oare, de ce ? Nu mai vorbesc de dotarea cu mobilier, de achiziţionarea unor aparate şi materiale didactice, de bani pentru biblioteci, de săli de sport Nu mai vorbesc de faptul că excursii tematice, reviste şi cărţi, spectacole şi tot ce înseamnă activitate extraşcolară se realizează pe banii elevilor, mai exact ai părinţilor, aceiaşi părinţi care plătesc şi impozitele de care dispune consiliul local la cererea primarului Nu cred că s-a gândit măcar vreun ales al băcăuanilor să finanţeze asemenea proiecte, esenţiale în procesul de instruire şi educare a elevilor Un exemplu de felul în care şcoala nu numai că nu este ajutată, dar este furată ca-n codru de domnul primar în complicitate cu domnii consilieri este hotărârea prin care curtea Grupului Şcolar „Mihai Eminescu” este atribuită domnilor de la „Romsilva”, în dispreţ pentru toate legile ţării, de la Constituţie şi Legea Învăţământului - lege organică ! - până la legea regimului juridic al proprietăţii publice După ce că al patrulea liceu ca importanţă în oraş nu are sală de sport, prin grija aceluiaşi primar, acum i se ia şi terenul pe care se ţin orele de educaţie fizică Dacă această hotărâre absurdă a consiliului local se va aplica, elevii şi profesorii şcolii vor avea acces în clădire…cu helicopterul ! Cât adevăr cuprind cele două declaraţii, una jenantă, alta jenată a reprezentanţilor învăţământului băcăuan ? Dar domnul primar, în discursul său Kitsch, nu spune nici o minciună ? Este adevărat că acum patru ani a obţinut 65% din voturile băcăuanilor ? Să ne amintim cum umblau echipele partidului prin case pe înserat, disperate să nu cumva să se invalideze alegerile din lipsă de cvorum Au adunat câteva voturi peste fatidicul de 50%, astfel că primarul a fost ales din primul tur de scrutin Aşadar 65% din 50% fac abia 32%, deci în aceşti patru ani a condus destinele Bacăului un primar evident nelegitim Cei 50% care nu s-au prezentat au dat astfel un vot negativ, neprezentarea la vot este tot o atitudine politică, ea înseamnă un foarte hotărât NU ! Dacă analizăm componenţa celor 32 de procente care şi- au dat acordul ca în primărie să intre domnul Dumitru Sechelariu, constatăm că majoritatea lor este formată din soldaţi şi defavorizaţii bucuroşi că primesc ceva de mâncare Care-i electoratul domnului primar ? Am disecat doar două dintre minciunile cele mai evidente Ar trebui să scriu un volum ca să iau fiecare afirmaţie în parte Dacă Dumnezeu este Adevărul, diavolul este minciuna Să ne rugăm cu toţii ca Dumnezeu „să ne izbăvească de cel viclean” în fatidica zi de 666 ! Articol nepublicat 3 ULTIMA MINERIADĂ La ieşirea din scenă, domnul preşedinte Ion Iliescu a ţinut ca, pe lângă eliberarea lui Miron Cozma, să provoace o ultimă şi poate cea mai gravă mineriadă: a inundat ţara cu tone de medalii, drept mulţumire pentru cei care l-au servit cu slugărnicie trei luştri Care-i consecinţa, cel puţin în învăţământ ? Un domeniu atât de sensibil la ideea de valoare şi mai ales la ierarhizarea valorilor, de la gradele didactice şi universitare, la premiile acordate elevilor în fiecare an, reacţionează pe bună dreptate cu violenţă În loc să fie o sărbătoare, o recunoaştere meritată a valorii, evenimentul a trecut sub anonimat, cei medaliaţi sunt mai degrabă jenaţi decât mândri, iar majoritatea numelor sunt trecute sub tăcere, până şi inspectorul general se ruşinează să le pronunţe Au ajuns foştii activişti de partid, care au terorizat şcoala băcăuană înainte de 1989, rudele lor sau ale unor actuali activişti să fie decoraţi de colegul lor mai mare de la Cotroceni Gravitatea stă în faptul că nu activistul Ion Iliescu semnează brevetul, ci Preşedintele României Acest lucru accentuează starea de anomie în care ne zbatem de atâţia ani Criteriile nu pot fi, vorba lui Arghezi „cinstea ţi se da/ după talpă şi pingea”, nici „dosarul” de care vorbea inspectorul general, doar dacă nu este vorba de celebrul „dosar de cadre” ! Intenţia de a contura nişte elite, de a ierarhiza competenţele şi valorile a existat în anii 1997-2000 Atunci a apărut Statutul personalului didactic, atunci s-au înfiinţat Colegiile Naţionale În Statut există Titlul V care se referă la „Distincţii şi premii” Pe site-ul MEC se află de mult timp un proiect de regulament, dar care nu trece din stadiul de proiect Legea 220/27 V 2004, dată la repezeală, nu face trimitere la legea de care vorbim, nu abrogă Titlul V, cum ar fi cazul, pur şi simplu se face că legea statutului nu există Cum este reglementat domeniul ? Sunt trei articole care instituie ordine, medalii şi diplome La art 113 din Statut , al e), se spune: „Diploma de excelenţă” se acordă cadrelor didactice pensionate sau pensionabile, cu activitate deosebită în învăţământ; Diploma este însoţită de un premiu de 20 la sută din suma salariilor de bază primite în ultimele 12 luni” Inspectoratul şcolar a acordat o groază de „Diplome de excelenţă” în luna octombrie, dar fără să fi citit legea Poetul Ion Tudor Iovian se mira că diploma nu este însoţită de un premiu, măcar simbolic Dar distinsul poet mai are mult până la pensie… Însă profesorii pensionari sau pensionabili care au primit această diplomă ar putea să ceară banii şi atunci să-l văd pe domnul inspector general Vorba ceea, „dacă nu e putirinţă, geaba chichirez gâlceavă” ! Însă precum în cer, aşa şi pe pământ… Ca să nu fiu bănuit că revendic ceva bani, vreau să declar aici că eu am refuzat „Diploma de excelenţă”, ostentativ am absentat de la pseudoserbarea organizată la Ateneu, dar nu cred să fi deranjat pe cineva Nerespectarea legii duce nu doar la premieri hilare, ci şi la inflaţia de Colegii Naţionale Ideea înfiinţării acestor colegii a fost crearea unei elite ca în perioada interbelică Erau multe licee atunci, dar unul era Liceul Naţional din Iaşi Colegiile ar trebui să fie doar unul pe judeţ, sau chiar la două-trei judeţe Aici ar trebui să ajungă cei mai celebri profesori, iar elevii acestor colegii ar trebui să fie eminenţi Ideea social democrată, de fapt socialistă, este celebra uniformizare socială, ca să nu-i mai poţi deosebi pe proşti de cei deştepţi, pe hoţi de cei cinstiţi, pe leneşi de harnici Faci peste tot colegii naţionale, decorezi pe toată lumea, toţi sunt o apă şi un pământ ! În patru ani tovarăşii au stricat tot ce se putea strica din ceea ce s-a construit cu migală şi efort în anii 1997-2000 Să sperăm că noii guvernanţi vor lega repede firul rupt Cât îi priveşte pe cei de care ne despărţim, sper pentru totdeauna, vorba lui Arghezi: „Temeliile veciei, orice-aţi face-s ale noastre / Voi, întoarceţi-vă veseli şi slăviţi, întru noroi ” 6 ian 2005 4 ALEGERI ANTICIPATE În timpul campaniei electorale, reprezentanţii PSD-ului nu încetau să insulte alianţa Dreptate şi Adevăr comparând-o cu CDR-ul din anii 1997-2000 Nu vreau acum să intru într-o inutilă polemică şi să spun că de fapt reforma reală abia în 1997 a început şi de fapt cei patru ani de guvernare nomenclaturistă (2001-2004) au fost patru ani pierduţi Va fi greu să se repare tot ce s-a stricat în aceşti patru ani, de la economie, la cultură Adevărul este că ne aflăm acum, după alegeri, într-o situaţie destul de asemănătoare cu aceea din urmă cu opt ani Atunci CDR-ul a câştigat alegerile doar cu 28 %, deci nu prea departe de cei 32% de acum, fiind nevoit să realizeze coaliţia de guvernare Coaliţia însă a distrus Convenţia Vocile care cereau alegeri anticipate nu au fost ascultate, deşi era evident faptul că toate guvernele coaliţiei, de la Victor Ciorbea la Mugur Isărescu, vor fi boicotate din interiorul guvernului, dar mai ales din teritoriu Domnul preşedinte Emil Constantinescu abia acum recunoaşte că una dintre marile greşeli al anului 1997 a fost transferarea unei importante părţi a deciziei spre administraţia publică locală, în numele unei cu adevărat democratice descentralizări Dar majoritatea primarilor era formată din pesedişti, mulţi foşti nomenclaturişti, conducerile consiliilor judeţene şi majoritatea consilierilor erau din acelaşi aluat şi au dus o adevărată, isterică bătălie împotriva „cederizării” primăriilor, de frică să nu rămână fără funcţionarii obedienţi de pe vremea lui Ceauşescu În Parlament se dădeau legi intenţionat ambiguizate, pentru a crea iluzia că iniţiativele puterii sunt luate în seamă, fără pericolul de a se putea pune în practică De exemplu legea Ticu, din instrument de deconspirare a poliţiei politice, s-a transformat într-un instrument de conspirare a securităţii, sau legea Lupu, care a fost formulată în aşa fel încât nu a putut fi aplicată Am fost acum cinci ani într-o primărie să cer aplicarea legii şi secretarul mi-a explicat, zâmbind satisfăcut, că nu se poate deoarece nu s-au abrogat prevederile legii funciare a lui Iliescu şi cele două legi se bat cap în cap ! Dar şi fără legi ambigui, primarii şi consilierii au boicotat cât au putut orice iniţiativă guvernamentală Acum se pregătesc să repete „Opoziţia constructivă” din anii 1997-2000 Regulamentul adoptat recent de consiliul judeţean este menit să robotizeze aparatul funcţionăresc Cu un preşedinte care este şi preşedintele organizaţiei judeţene a PSD, cu doi vicepreşedinţi de la PRM şi cu un prefect care se vrea de la PUR, dar este de la PCR via PRM, judeţul Bacău va răspunde foarte „constructiv” la iniţiativele guvernului ! Fără să schimbaţi prea mult din acest scenariu, puteţi vedea ce se va întâmpla în toate judeţele Un alt instrument cu care guvernele din perioada 1997-2000 au fost boicotate a fost celebrul algoritm La cultură, de exemplu, un post de secretar de stat gândit pentru a revitaliza instituţiile educaţiei continue a fost peste noapte dat UDMR-ului deoarece aşa cerea algoritmul…Ce proiecte a iniţiat UDMR-ul pentru dezvoltarea culturală a României ? Şi exemplele ar putea continua În aceste condiţii, alegerile anticipate, pe care n-a avut curajul să le ceară Victor Ciorbea, sunt evident singura soluţie UDMR-ul nu le doreşte, deoarece nu ar mai avea atâtea voturi câte a primit alături de PSD Din acelaşi motiv PUR se opune Acest partid, după jocul politicianist din ultimele luni, poate nu ar mai prinde nici pragul de intrare în parlament PSD-ul ar ieşi dintr-o eventuală confruntare electorală mult diminuat, nu doar datorită convulsiilor interne, dar şi datorită faptului că a rămas fără câţiva baroni locali, iar justiţia este pe cale să iasă de sub tutela politică Nici PRM-ul nu doreşte o confruntare electorală, discursul demagogic nu mai ţine, după ce domnul C V Tudor a etichetat adevărata declanşare a luptei împotriva corupţiei garantată de prezenţa în fruntea Ministerului Justiţiei, pentru prima dată în istoria recentă a României, a unei personalităţi independente drept „vânătoare de vrăjitoare”! Nu mai înţeleg nimic, după „justiţiarul neamului” lupta împotriva corupţiei trebuie dusă cu mănuşi, nimeni nu trebuie închis, nimeni nu trebuie anchetat ? Sau se teme să nu ajungă PNA-ul şi-n curtea sa, să nu dea de niscaiva vrăjitoare… Alegerile anticipate ar trebui să limpezească lumea politică românească Poate partidele ar fi şi mai atente pe cine trimit în Parlament, poate discursul politic ar fi mai puţin demagogic, mai tranşant, mai puţin emoţional şi mai pragmatic, poate electoratul va înţelege că avem nevoie de o putere stabilă, hotărâtă, care să nu poată fi şantajată oricând cu ruperea majorităţii, poate românii se vor hotărî să o rupă definitiv cu trecutul De fapt actualii guvernanţi ar trebui să iasă în faţa electoratului nu cu promisiuni de tot felul, ci cu o întrebare simplă: Vreţi să vă salvăm ? Oferiţi-ne o majoritate confortabilă, ca să putem îndeplini tot ce am promis Nu ? Nu! 10 ian 5 O TRISTĂ SĂRBĂTOARE Elevii şi profesorii Liceului Teoretic „Mihai Eminescu” sărbătoresc, la mijloc de ianuarie, ziua patronului lor spiritual, de care sunt pe bună dreptate foarte mândri, deoarece nu este puţin lucru să înveţi şi să te formezi ca om şi ca român la umbra Poetului Naţional Festivităţile prilejuite de „Ziua Liceului” au început, în ultimii cinci ani, printr-o caldă şi emoţionantă ceremonie care se desfăşura la statuia Poetului, statuie dezvelită cu prilejul ”Anului Eminescu” Cum spune Mircea Eliade, prin rit se ajunge la mit Această ceremonie simplă, ironizată cu invidie de unii sfertodocţi, are tocmai rolul de a ne proiecta, fie şi pentru câteva minute, în „Mitul Eminescu” Bucuria aceasta a ţinut însă puţin timp Tocmai când era pe punctul de a se transforma în tradiţie, ceremonia atât de necesară, vitală pentru viaţa spirituală a elevilor şi profesorilor din liceul cu nume de mit a devenit o amintire datorită faptului că statuia a fost demolată cu brutalitate barbară de nişte oameni pentru care nu contează decât interesele lor mercantile şi meschine Ziarul nostru a publicat un fotoreportaj impresionant care mărturiseşte lumii despre moartea statuii Anul acesta, profesori, elevi, părinţi, oaspeţi au trăit o tristă sărbătoare, ştiind că bustul Poetului se află aruncat într-o magazie, iar în locul lui se cască o groapă ca după bombardament Distrugerea statuii lui Mihai Eminescu nu are nici o justificare, ea este rezultatul unui lanţ de abuzuri şi ilegalităţi, începând cu Sentinţa civilă nr 317/10 10 2000 semnată de judecătoarea Stănişor Vera, sentinţă care este un model de abuz în justiţie, desfiinţat de Tribunalul din Bacău, dar reconfirmat de Curtea Supremă de Justiţie, presupunem că în urma unor presiuni politice, deoarece nu-i bănuim pe judecători de lipsă de profesionalism Consiliul local, prin Hotărârea sa nr 29 din 29 01 2004 trece curtea liceului din proprietate publică în proprietate privată, pentru a o oferi Direcţiei Silvice, violând flagrant Legea nr 213/1998 privind regimul juridic al proprietăţii publice Actualul încă director al Direcţiei Silvice are ambiţia de a construi un sediu nou şi n-a găsit în tot Bacăul, cât e de mare, alt loc decât cei câţiva metri pătraţi pe care se ridica singurul monument în bronz dedicat Poetului Naţional ! Pe lângă şirul de ilegalităţi de care am vorbit mai sus, acest gest barbar este şi o blasfemie, o pângărire a unui loc sfânt Cazul pe care-l discutăm este o picătură în oceanul ilegalităţilor comise în cei cincisprezece ani ai dictaturii bunului plac Dacă Doamna Ministru a Justiţiei vrea un exemplu de „justiţie” făcută cu incompetenţă sau cu reavoinţă, trista poveste a statuii lui Mihai Eminescu este ilustrativă Scriu aceste rânduri cu scepticism, deoarece mă îndoiesc de faptul că firava Doamnă va putea îndeplini una dintre muncile lui Hercule, aceea de a face curat în grajdurile lui Augias… Am crezut o clipă că noua conducere a Primăriei va interveni în stoparea acestei injustiţii flagrante, dar n-a fost aşa Triumviratul nou nu-i prea diferit de cel vechi Vorba lui Caragiale, „enteresul şi iar enteresul”… Au vreun interes să se pună rău cu Direcţia Silvică? Au vreun câştig de la Liceul „Mihai Eminescu”? Doar nu or desfiinţa o hotărâre a vechiului consiliu doar de dragul legii ! Părinţii, elevii, profesorii nu reacţionează Mai sunt mulţi ani până vom avea o societate civilă care să monitorizeze administraţia Cine să-l apere pe Eminescu? 17 ian 6 INVERS! TOTUL E INVERS ! Teribilul strigăt din finalul piesei lui Marin Sorescu, un strigăt care face cât zeci de cărţi ale filosofilor, devine îngrozitor de actual în aceste zile în care la Guvern se numesc secretarii de stat, iar în judeţe se distribuie noua putere politică Ziarele fac tot felul de speculaţii, şefii de partide se bat cu pumnul în piept socotind că li se cuvin atâtea şi atâtea posturi, ba mai amintesc fără jenă de păgubosul algoritm, de procente; puterea se distribuie precum brânza în piaţă Ce poate ieşi de aici ? Poate ieşi un amestec exploziv sau amorf, oricum nefuncţional, ca acum opt ani Societatea civilă, care a sperat atât de mult într-o administraţie cu adevărat modernă, care să nu mai dicteze, ci în sfârşit să colaboreze, priveşte din ce în ce mai dezamăgită la spectacol Politicienii, mai vechi şi mai noi, inventează strategii pentru a mai aduce un post de şef în barca lor, indiferent dacă au sau nu omul potrivit UDMR-ul vrea neapărat un post de secretar de stat la educaţie, PUR-ul socoteşte câte procente a adus în alegerile locale PSD- ului şi le pretinde de la Alianţă, negustoria asta este de natură să deprime şi pe cel mai optimist alegător Gogoriţa cu depolitizarea administraţiei a fost lansată de PSD tocmai ca să-şi conserve structurile: oamenii lor din prefecturi şi primării au devenit peste noapte apolitici ! Aici ar trebui să ne înţelegem Funcţionarii trebuie să fie apolitici, ei formează instrumentul administrativ cu care se aplică politicile guvernului în judeţe Dar cine foloseşte acest instrument şi ce politici aplică ? Prefect şi subprefect fără de partid, sau consilieri care votează fără să ţină cont de doctrina şi programul partidului pe care-l reprezintă, asta este o aberaţie Atunci eu, alegătorul, de ce am votat cu un anumit partid ? Nu ca să fiu reprezentat politic în structurile de putere ? Am văzut un proces verbal al unei întruniri a Consiliului municipal unde voturile erau consemnate nominal, dar în dreptul consilierilor nu era trecut partidul pe care-l reprezenta fiecare De unde ştiu eu, alegătorul, că deputatul, sau consilierul căruia i-am dat votul mă reprezintă cu adevărat ? Românii şi-au pus mari speranţe în actuala Putere Guvernul pare nu doar funcţional, ci chiar eficient din primele zile, cu toate beţele în roate ce i se pun Structurile administrative din teritoriu, care se conturează în aceste zile, sunt însă de o importanţă covârşitoare, deoarece de ele va depinde punerea în operă a politicilor guvernamentale La conducerea instituţiilor descentralizate trebuie oameni noi, care să fie şi foarte buni profesional, dar şi loiali Alianţei Nu-i neapărat nevoie să fie membri de partid, ba chiar ar fi o prostie să se pretindă acest lucru, aşa cum făcea acum opt ani un efemer şef de partid judeţean, preferând un pedeserist care şi-a schimbat pe loc culoarea politică, unei competenţe autentice Trebuie procedat invers, vorba lui Sorescu Dacă am admite, prin absurd, că toate competenţele s-au adunat la PUR, trebuie lăsate la o parte orgoliile de partid şi oferite toate posturile de conducere PUR-ului ! Este foarte dificil să alegi şi n-aş vrea să fiu în pielea liderilor de partid Cu cine să înlocuieşti, de exemplu, sinistra troică (şi cuvintele tropăie!) de la inspectoratul şcolar ? O înlocuieşti pe doamna Marchiş cu domnul Enăşoaie, adică un activist cu alt activist ? Legea lustraţiei, care a fost sistematic sabotată de activiştii din Parlament, ar putea fi în sfârşit aplicată, adică decizia ar trebui să fie luată, vorba lui Sorescu, invers decât până acum În construirea structurilor de putere din judeţ liderii politici au o răspundere uriaşă Le doresc din toată inima să reuşească şi…le ţin pumnii ! 24 ian 7 BARONII SINDICALIŞTI Domnul preşedinte Traian Băsescu considera drept una dintre priorităţile sale activarea societăţii civile Dar asta-i o prioritate care de cincisprezece ani este sistematic eludată, deoarece o societate civilă amorfă şi needucată este uşor de manipulat Cine are acest interes ? O masă informă de oameni este ineficientă nu doar politic, ci şi economic, social, cultural Mai mult poate decât structurarea clasei politice, mai mult decât nevoia de pluripartitism era nevoie de organizarea şi educarea societăţii civile ONG-urile erau încă de domeniul utopiei, singurele forme de organizare a societăţii civile erau sindicatele, deoarece ele existaseră într-o formă pervertită şi înainte de decembrie 89, iar noua putere politică, noii patroni aveau nevoie de parteneri de dialog, fie şi formali Au rezultat monştri manipulabili precum sindicatele minerilor, dar şi sindicate adevărate, este drept că puţine şi timorate, iar liderii sindicali autentici puteau plăti cu viaţa îndrăzneala lor, cum s-a întâmplat la Iaşi Cei mai mulţi lideri sindicali au devenit în aceşti cincisprezece ani adevăraţi baroni, cu vile şi case de vacanţă, cu sedii, maşini luxoase şi concedii petrecute în paradisuri turistice, la care nici nu visează un lider sindical din democraţiile autentice Totul, pe banii strânşi de la amărâţii care cotizează fie din inerţie, fie din credinţa naivă că sindicatul chiar îi apără Cum poate să apere interesele sindicaliştilor un lider implicat politic, fie consilier, fie parlamentar pe lista unui partid ? Nu poţi fi în acelaşi timp şi de o parte şi de alta a fileului La Bacău avem o situaţie şi mai stranie, când o filială întreagă a unui sindicat, este vorba de Sindicatul Liber din Învăţământ, a devenit filiala PRM Politizarea sindicatului duce fatal spre decizii politice Dialogul, uneori cu ameninţări dramatice, devine o comedie jucată în faţa membrilor de sindicat, iar avantajele materiale de care se bucură „liderii” reprezintă mita politică pe care o primesc pentru acest joc În învăţământ s-au declarat zeci de greve absurde, evident fără nici un efect asupra deciziei politice, însă cu pierderi de timp, de bani şi mai ales de prestigiu din partea cadrelor didactice Ultima descoperire a „liderilor” băcăuani este faptul că nu s-au aplicat prevederile Statutului (Legea 128 din 1997) la calcularea salariilor Dar de ce n-au văzut anul trecut, sau acum doi, trei, patru ani ? Pentru o asemenea greşeală ar trebui să-şi ceară scuze de la miile de învăţători şi profesori, apoi să-şi dea demisia „de onoare” (scuzaţi expresia!) Domnul inspector şcolar general spune: „Sunt de acord cu poziţia sindicatului, care este una corectă şi care este în spiritul legalităţii” Dar dânsul ce a păzit de când este inspector, cine se face vinovat de nerespectarea legii ? Ar trebui şi el să-şi dea demisia, iar procesul cu care ameninţă sindicatul ar trebui intentat în primul rând lor Dar dacă este vorba de o „comandă politică” ? Dacă lor nu le pasă nici un pic de salariile dascălilor, ci vor doar să pună în dificultate actuala guvernare,cerându- i să plătească banii pe care, legal şi treptat, potrivit fiecărui exerciţiu bugetar, ar fi trebuit să-i plătească guvernul Năstase ? 31 ian 8 SOLIDARITATEA CELOR BUNI Aflu din ziare că într-o staţie de autobuz un tânăr este înjunghiat în gât, fratele lui îl prinde pe agresor, dar mulţimea crede că agresorul este cel tâlhărit şi-i sare în ajutor, făcându-l scăpat Mulţimea se face solidară cu banditul, crezând că face o faptă bună, că salvează un nevinovat Confuzia este posibilă, presupun că oamenii care au intervenit erau de bună credinţă Mulţimea nu este de condamnat Mai degrabă ar fi de condamnat faptul că într-o staţie de autobuz a unei pieţe atât de mari cum este Piaţa Sud nu existau gardieni Faptul că opinia publică reacţionează, fie şi greşit, este un semn bun Societatea civilă începe să se coaguleze, are măcar reacţii pozitive, să avem răbdare până vom consemna şi iniţiative Din păcate exemplul de la care am pornit este singular Nu discutăm aici rezultatul pervers al acţiunii oamenilor aflaţi în staţia de autobuz, ci reacţia în sine, faptul că sincer ei au crezut în oportunitatea intervenţiei Că ordinea publică ar trebui asigurată de cei pe care noi toţi îi plătim pentru acest lucru este o altă problemă Un organism social sănătos se poate apăra şi singur Ce ne facem însă atunci când constatăm că oamenii de lângă noi, semenii noştri, au un comportament voit antisocial, ba chiar consideră normal să sfideze cele mai elementare reguli de conduită Un vecin îmi povesteşte, revoltat, ce i s-a întâmplat tot într-o staţie de autobuz Când a coborât a asistat la o scenă făcută de taxatoare unor bătrâni care nu aveau bani de bilet În acelaşi timp, patru călători care coborau i-au dat taxatoarei biletele folosite Revoltat, le-a plătit el biletele celor doi bătrâni, dar a somat-o pe taxatoare, sub privirile ucigaşe ale şoferului, să rupă biletele primite, pentru a nu le mai putea revinde Cât de sănătoasă este o societate formată din asemenea indivizi ? Culmea este însă că nici călătorii care au înapoiat biletele, înlesnind o fraudă nu mai mare decât de zece mii de lei, nici taxatoarea, nici şoferul, dar nici oamenii din autobuz, ori cei care aşteptau în staţie nu au perceput gestul ca fiind imoral Spre deosebire de cei care l-au făcut scăpat pe cuţitar, călătorii din autobuz nu s-au solidarizat cu vecinul meu, nu au avut reacţia normală de dezaprobare Cât de departe este o societate formată din asemenea oameni de societatea civilă vie şi eficientă pe care o dorim cu toţii ? Domnul Andrei Pleşu spunea că intrarea în Europa nu este atât o problemă a semnării unor acorduri sau tratate, cât este o problemă a transformării interioare a fiecărui român Graniţa cu Europa nu este la Vamă, ci este în interiorul fiecăruia dintre noi Când vom şterge această graniţă, vom fi în Europa Când orice călător cu autobuzul se va ruşina nu numai să înapoieze biletul taxatoarei, dar îl va păstra cu grijă până la primul coş de gunoi, unde-l va depune atent să nu-l ia vântul, când vom percepe o fraudă nu mai mare de zece mii de lei la fel cu una de zece milioane de euro, când chiar taxatoarea va respinge, indignată, această complicitate, când oamenii buni vor fi solidari nu doar la prinderea infractorilor, dar şi la tot felul de iniţiative edilitare, zâmbindu-şi unul altuia , bucuroşi de această comuniune senină, atunci graniţa interioară de care vorbea Andrei Pleşu va cădea şi orice acord sau tratat va deveni caduc: societatea civilă se va fi constituit şi solidaritatea celor buni va triumfa Cât timp va trece, însă, până atunci ? 7 feb 9 LIBERALI POPULARI ! Congresul PNL a prilejuit, ca orice eveniment politic de marcă, multe şi foarte amestecate comentarii Ele sunt importante însă mai ales în măsura în care ne ajută să înţelegem cât de necesară este pregătirea alegerilor viitoare chiar începând de azi, fie că sunt peste câteva luni, fie că sunt peste patru ani Ecouri ale polemicilor stârnite de procedura de votare au ajuns până la Bacău Legea electorală însă, fie în partid, fie a ţării, trebuie să fie astfel elaborată încât să nu accepte interpretări, dar mai ales să nu dea prilejul unor manipulări Aşa cum este acum, legea electorală invită pur şi simplu la încălcarea ei O autoritate electorală permanentă, care să ţină evidenţa electorilor, să emită cărţile de alegător, să organizeze logistic alegerile, de la consiliul comunal până la parlament şi preşedinte, nu avem Această foarte importantă instituţie a democraţiei ar trebui dată în seama societăţii civile, pentru ca partidele să nu se mai suspecteze între ele O asemenea instituţie însă trebuie ea însăşi organizată şi acest lucru cere timp Iar ne vom trezi că unii votează pe buletin, alţii cu timbrul lipit pe cartea de identitate, că primăriile aleargă după comisii de votare, că se pierd saci cu voturi, că fiecare spune că s-au furat alegerile de către celălalt etc Legea electorală ar trebui schimbată şi ea, în sensul în care se discută de ani buni: toată lumea este de acord cu votul uninominal, însă în parlament acest principiu nu trece! Toată lumea este de acord că secretul votului este o expresie a libertăţii de decizie, dar chiar în parlament se votează la vedere Toată lumea este de acord că votul pe liste turistice este un prilej de fraudare, dar aceste liste se menţin Ar trebui luată legea articol cu articol şi refăcută cu bună-credinţă, dar nu cu două-trei luni înainte de alegeri, ci chiar de azi Dacă liberalii ar fi ajuns la un consens în ceea ce priveşte alegerea pe listă sau uninominal, disputa din congres pe această temă nu ar mai fi avut loc! O altă problemă gravă a organizării noastre politice a ridicat-o domnul Stoica Proiectul politic propus de domnia sa viza o fuziune a PNL-ului cu PD-ul într-un partid care să devină Popular şi să adere la partidul omolog european Sigur că sunt argumente de ordin strategic care justifică o asemenea construcţie politică, dar se poate gândi exclusiv în termeni de eficienţă şi oportunitate? Jocul politic nu are nici o regulă în afara câştigului cu orice preţ? Cum pot părăsi liberalii o doctrină care a construit România modernă, doar de dragul eficienţei? Membrii de rând ai partidului, dar mai ales simpatizanţii, cei care votează de fiecare dată săgeata liberală, nu se vor simţi trădaţi, oricâte argumente de politică europeană le-ai aduce? Dar social-democraţii din PD, atât de mândri de apartenenţa lor la marea familie a social-democraţiei europene, vor accepta uşor această struţo-cămilă? Ca să nu mai vorbim de liderii Partidului Popular din Europa, care nu văd în România o structură creştin-democrată sau conservatoare fără PNŢCD Cred că a trecut perioada în care să ne mai jucăm de-a partidele, să facem partide de automobilişti, de sindicalişti etc Un eşichier politic serios, care să rezolve problemele grave ale ţării cu responsabilitate şi competenţă, nu poate fi construit decât pe baze doctrinare Noi trebuie să avem – şi avem! – un partid liberal puternic, un partid social-democrat adevărat, şi-l avem în PD, şi un partid creştin-democrat şi conservator, „popular” cum se spune în Europa Dacă legea partidelor ar impune această exigenţă, atunci tabla de şah a politicii s-ar clarifica şi alegătorii şi-ar găsi uşor afinităţile politice În PSD sunt social-democraţi autentici, mai ales tineri, care ar trebui să vină în adevăratul partid social- democrat, iar actualul PSD ar rămâne ce-a fost din totdeauna, un cimitir al elefanţilor vechii nomenclaturi şi al baronilor UDMR-ul este membru al PPE, dar mă îndoiesc de faptul că toţi membrii săi au convingeri creştin-democrate Ar trebui ca liberalii să se înscrie în PNL, social-democraţii în PD iar cei care se consideră cu adevărat conservatori să vină alături de PNŢCD şi de celelalte aşchii în care s-a împrăştiat democraţia creştină din România şi să construiască acel atât de necesar Partid Popular Creştin Democrat Cele trei doctrine mari ar fi reprezentate de trei partide puternice, foarte bine cunoscute şi apreciate în Europa, capabile să aducă din perspectivă doctrinară, nu îngust-politicianistă, soluţiile cele mai bune în administrarea Ţării Citesc ultima frază şi mă sperii Mi se pare că am construit o utopie, că politicienii noştri nu vor trece niciodată peste măruntele orgolii, peste ambiţii, peste calcule meschine care au în centru propriul lor interes, nu binele Ţării Şi dacă minunea se va întâmpla, totuşi? Hai mai bine să fim optimişti şi să sperăm că Dumnezeu ne va ajuta! 14 feb 10 DIRECTORI ŞI „MANAGERI” Îmi amintesc o întâmplare de prin anii 70 Vreo şaizeci de directori din judeţ au fost trimişi la CEPECA pentru a se perfecţiona Veniseră nişte specialişti în management din America să-i înveţe pe directorii noştri cum se conduce Li s-a dat un test după tipicul american şi doar cinci l-au luat Restul au fost trimişi acasă, spre marea indignare a primului secretar: cum îşi permit americanii să spună că-s proşti nişte tovarăşi în care partidul are încredere ? Partidul nu greşeşte niciodată ! Culmea este că tovarăşul prim avea dreptate: într-un sistem autoritar, autoritatea nu se atribuie celui competent, ci totdeauna celui obedient Un director nu trebuie să eficientizeze sistemul pe care-l conduce, el trebuie doar să execute orbeşte ce i se spune, spre folosul superiorilor şi spre folosul său Scăpaţi din frâiele ierarhiei de partid, miile de directori au pornit harnici la demolarea economiei şi a instituţiilor pe care le păstoreau, spre folosul lor şi a familiilor constituite ad hoc după decembrie 89 Domnul preşedinte Emil Constantinescu, într-o excepţională analiză a României postdecembriste, consideră că mafia s-a constituit din activişti, securişti, gestionari şi directori Iată de ce acum problema selecţiei oamenilor care să acceadă la decizie este esenţială pentru guvernare Eliminarea celor moşteniţi de pe vremea lui Ceauşescu este obligatorie, dar cu ce vor fi înlocuiţi ? Dacă din nou se va pune drept condiţie obligatorie calitatea de membru de partid, cum s-a procedat în urmă cu opt ani, când un efemer lider al unui efemer partid prefera să numească la conducerea unor instituţii pedeserişti dispuşi să semneze pe loc o adeziune la formaţiunea sa politică, deşi existau specialişti în management şcoliţi în Europa şi dispuşi să se angajeze în dificila, sisifica reformă începută de CDR , nu vom progresa Sigur, există şi teoria potrivit căreia factorul de decizie trebuie dubla de factorul de competenţă Eu am combătut această idee, spunând că este mai normal ca factorul de competenţă să fie în acelaşi timp şi factor de decizie, dar văd, după cincisprezece ani, că n-am avut dreptate Acum aş fi mulţumit dacă factorul de decizie, ajuns în poziţia respectivă prin jocul politic, ar accepta consilierea celui competent Dar parcă văd – ce spun, am şi văzut! – cum personalităţi politice importante îşi dau cu părerea despre domenii în care nu se pricep, după modelul foştilor activişti care se pricepeau la toate… În fond, cum ar trebui să fie noul director, hai să-i zicem „manager” ? Nu vreau să fac aici o lecţie plictisitoare şi pedantă Mai bine aş spune cum nu ar trebui să fie Autonomia, descentralizarea, atât de clamate de domnul preşedinte Traian Băsescu, nu sunt posibile cu directori care blochează orice iniţiativă pe care nu o pot controla, sau de la care nu pot avea un profit personal Un „manager” care, deoarece el nu poate lucra la calculator, nu acceptă instalarea calculatoarelor în instituţie, unul care blochează un proiect dacă nu-i şi el coautor, sau suspectează pe oricine are o iniţiativă că doreşte să-i ia locul, unul care se întreabă mereu ce urmăreşte un subordonat cu nu ştiu ce idee, unul care îi suspectează pe toţi până la paranoia nu doar că nu duce cu măcar un pas înainte instituţia pe care o conduce, dar este o puternică frână Din păcate acest model negativ este posibil şi datorită faptului că de-a lungul celor cincizeci de ani de totalitarism s-a format o masă de subordonaţi placidă şi supusă, bucuroasă oricând să fie lăsată în pacea dulce şi somnoroasă a nonacţiunii, o masă corelativă Tinerii formaţi în ultimii ani, sau cei care au fost în lumea civilizată, au muncit şi au învăţat altfel decât în totalitarism ar trebui angajaţi de noua putere în actul atât de important al deciziei Managerii adevăraţi sunt capabili să aplice politicile atât de necesare ale noii guvernări, indiferent de faptul că sunt sau nu membri de partid Aş vrea să cred că partidul de care este acum nevoie e partidul oamenilor inteligenţi, eficienţi şi lipsiţi de tarele de neşters ale regimului comunist Partidele politice la putere trebuie să parieze pe ei 21 feb 11 UN MIRON COZMA CU BARBĂ „Jos guvernul! Noi, sindicatele, declarăm grevă generală şi schimbăm guvernul, dacă se atinge cineva de Codul Muncii Socialist” Îl ştiam pe liderul sindical carismatic destul de ponderat, ce-i veni să ameninţe cu o nouă mineriadă ? Scandalul declanşat, tensiunea indusă în marea masă a salariaţilor prin jumătăţile de adevăr rostite încruntat, tensiune de-a dreptul periculoasă pentru siguranţa naţională, mediatizarea unor prevederi care nu există, toate astea ce urmăresc ? Cui folosesc ? Cusătoreasa, ori cizmarul, vânzătorii din magazinele cu orar nonstop ori salahorii din construcţii, crunt exploataţi de patroni străini sau chiar autohtoni, muncind mult peste cele opt ore prevăzute în codul muncii, în condiţii uneori infernale şi pentru salarii de mizerie, vor trăi mai bine dacă va rămâne acelaşi cod, făcut să nu fie respectat ? Dacă nimic nu se va schimba, ce contează ce scrie în codul muncii ? Sindicatele apără cu adevărat interesele salariaţilor, sau apără interesele unei caste de privilegiaţi, autoproclamaţi „lideri” ? Dacă guvernul poate media un cod al muncii modern, european, o adevărată constituţie a relaţiilor de muncă, menită să aducă pacea între angajaţi şi angajatori, prin contracte care să devină literă de lege, nu cumva aşa zişii lideri sindicali vor rămâne fără „obiectul muncii” ? Nu cumva unii „lideri” bătuţi în cuie, care fac jocuri politice, care joacă teatru în faţa salariaţilor, ţinându-i mereu în tensiune, cum s-a întâmplat recent în învăţământ, când au fost puşi mii de oameni să trimită pe banii lor o scrisoare către avocatul poporului, deşi oricine ştia cât de cât constituţia, ştia că problemele din scrisoare nu sunt de competenţa acestei instituţii, nu cumva aceşti lideri ţipă ca din gură de şarpe că patronii vor un cod al muncii care să-i favorizeze ? Manipularea din învăţământ, penibilă în măsura în care s-a exercitat asupra unor oameni care ştiu cât de cât carte, continuă cu circul din faţa prefecturilor, absurd deoarece prefecturile nu sunt competente în materie, iar în Bacău este şi hilar deoarece „liderul” sindicaliştilor băcăuani este şi consilier judeţean, deci el protestează împotriva lui ! Este clar că ei nu apără interesele salariaţilor, ci îşi apără propriile lor interese Domnul Hosu protestează împotriva unei pretinde dereglementări pe care o propune guvernul Am citit şi eu propunerile pe site-ul Ministerului Muncii şi am fost chiar decepţionat de cât de timid este abordată această atât de necesară reformă Aşa zisele dereglementări sunt de fapt reformulări care să ducă la limpezirea textului, care să-l facă mai puţin ambiguu Actualul cod al muncii suferă de fapt de un exces de reglementare, care face foarte dificil formularea unui contract Ori contractul trebuie să facă legea dintre angajat şi angajator Codul muncii trebuie să fie, cum spuneam mai sus, un fel de constituţie, care să traseze cadrul general în interiorul căruia cei doi, angajatul şi angajatorul, să stabilească regulile Şi mai trebuie ceva: acest cod trebuie să garanteze respectarea contractului de ambele părţi, stabilind aspre sancţiuni pentru călcarea unui punct din contract Angajatorul trebuie să fie asigurat că nu plăteşte lenea sau incompetenţa, angajatul trebuie să fie asigurat că salariul, condiţiile de muncă, asigurările de sănătate, pensie, şomaj etc îi sunt garantate Ce folos că acum este asigurat locul de muncă prin contract cu durată nelimitată, dacă întreprinderea dă faliment şi el ajunge pe drumuri ? Ce folos că acum este prevăzută ziua de muncă de opt ore, dacă patronul cere unor angajaţi să stea zece, chiar paisprezece ore, să lucreze şi sâmbăta, şi duminica, fără să-i pese de ce scrie în contract ? Actualul cod al muncii nu cred că poate fi rescris, chiar şi cu sugestiile făcute de guvern Ar trebui pur şi simplu abrogat şi elaborat un cod nou, de către patronat şi sindicate, având ca arbitru guvernul Această CONSTITUŢIE A MUNCII ar trebui să dea cadrul legal general, fără exces de reglementări, pentru contractul de muncă, iar acest contract ar trebui să fie legea care să reglementeze relaţiile de muncă dintre angajat şi angajator, în toată infinita lor varietate Îmi amintesc o întâmplare din vara lui 90 Un fost elev, atunci student, s-a dus în Germania să-şi cumpere o maşină Mulţi tineri se duceau în vacanţă să muncească pentru câteva sute de mărci, cu care cumpărau o maşină la mâna a doua şi veneau acasă pe patru roţi Îmi povestea cum într-o zi, aşteptând să fie angajat pentru muncă ocazională, a venit în piaţeta în care erau mai mulţi ca el o bătrână în căutarea unui tăietor de lemne S-a angajat pentru un număr de mărci, un prânz cu bere şi mâncare A început să taie lemnele, pe la zece i s-a făcut sete şi a rugat-o pe bătrână să-i dea berea de la prânz s-o bea atunci Bătrâna s-a gândit puţin, apoi l-a refuzat: nu aşa a fost contractul ! Pacea socială va fi la noi atunci când şi patronii, şi muncitorii vor înţelege, ca bătrâna nemţoaică, faptul că un contract este sfânt şi el nu trebuie încheiat nici la presiunea străzii, nici suspectându-l mereu pe celălalt că vrea să te fure, ci urmărind mereu ca părţile să fie, în egală măsură, mulţumite Atunci când strigi „jos guvernul”, sau pichetezi prefecturile, atunci când introduci în negociere o foarte periculoasă componentă emoţională, sigur nu vrei să joci cinstit ! 28 feb 12 FINANŢAREA CULTURII Zilele trecute a ţinut pagina întâi un eveniment monden care tinde să intre în tradiţie: balul Fundaţiei pentru Sprijin Comunitar, poate cel mai activ, cel mai bine organizat ONG din Bacău Oamenii cu bani prezenţi la eveniment s-au întrecut în a face donaţii generoase pentru fundaţie Proiectele celor care se ocupă cu protecţia socială se bucură de sprijin nu doar din partea oamenilor bogaţi, dar şi din partea fundaţiilor străine, cum ar fi Betania, sau a tot felul de programe de finanţare, însă foarte rar veţi vedea un program care să-şi propună susţinerea unor proiecte culturale Am participat la câteva întâlniri ale ONG-urilor cu finanţatori şi de fiecare dată am avut sentimentul, ca reprezentant al unei asociaţii culturale, că sunt în plus, deoarece se vorbea doar de protecţia copiilor străzii, a celor cu dizabilităţi, de distribuirea de prezervative gratuite, sau de bolnavii de sida, însă în nici un caz de cultură Am încercat o finanţare directă, oferind un spaţiu publicitar unei firme a unui cunoscut om de afaceri băcăuan, al cărui nume chiar mi-e ruşine să-l spun, deoarece din discuţia cu mine a tras concluzia că societatea culturală pe care o reprezentam este tot o asociaţie de protecţie şi m-a expediat la contabil, oferindu-mi un milion, două, ca la cerşetori Evident că l-am refuzat, dar indignarea mea nu cred că l-a impresionat în vreun fel, mi-am dat seama că nici nu ştia ce face Actul de cultură, de la tipărirea de cărţi şi reviste, până la ridicarea unor monumente, sau organizarea unor manifestări culturale complexe, nu doar manele, bere, mici şi focuri de artificii, este finanţat absolut la întâmplare, sau deloc Primăria mai dă uneori câteva milioane pentru editarea unei cărţi, sau pentru un program cultural la vreo şcoală, dar fără nici o strategie, ca să spun vorbă mare Recent a înfiinţat un fel de comisie, care ar trebui să avizeze cererile de finanţare a proiectelor culturale, dar nimeni nu ştie dacă este vreun regulament, dacă se fac licitaţii, este încă totul în ceaţă La Timişoara, de exemplu, societatea civilă a luat iniţiativa de a elabora un astfel de act normativ, iar Consiliul local l-a discutat şi adoptat, astfel încât finanţarea actului cultural se face transparent Soluţia celor de la Timişoara poate fi bună, dar eu cred că la nivel judeţean şi local ar trebui aplicată ideea doamnei ministru Mona Muscă, de externalizare a finanţării, în acelaşi timp cu organizarea unor structuri care să stimuleze parteneriatul public-privat în această până la urmă vitală activitate Primăriile şi Consiliul Judeţean ar pune la dispoziţie fondurile de care dispun, oamenii de afaceri - câţi ar înţelege cât de profitabil este pentru ei să investească în cultură - ar oferi sprijinul lor, iar fundaţia care ar lua astfel naştere ar putea finanţa actul de cultură după o anumită strategie, gândită de oameni de cultură, cu o transparenţă care să facă imposibilă manipularea fondurilor, capabilă de finanţare a unor proiecte mari, cum ar fi reabilitarea culturii la sate prin revitalizarea căminelor culturale şi a bibliotecilor, casa memorială Vasile Alecsandri, sau refacerea statuii lui Eminescu, distrusă de vandali Dacă printre factorii de decizie din Bacău există măcar unul căruia să-i pese de cultură, iniţierea unei asemenea fundaţii este soluţia la care ar trebui să apeleze neîntârziat 7 mar 13 AVEREA SINDICATELOR Poate cea mai mare avere după cea a gospodăriei de partid a aparţinut sindicatelor Baze de tratament, hoteluri, case de cultură, baze sportive, sedii şi multe altele aparţinuseră UGSR-ului înainte de decembrie 89 Sindicatele nou create după căderea lui Ceaşescu erau moştenitoarele de drept ale acestei averi Ca şi în cazul averii UTC-ului, sau a instituţiilor de cultură, gestionarea acestor bunuri trebuia imediat reglementată Domnul Andrei Pleşu a avut ideea, ministrul culturii fiind, să înfiinţeze o fundaţie botezată "Domus", prin care să inventarieze şi să gestioneze tot ce aparţinea culturii, de la săli de teatru la baze de producţie cinematografică, muzee, case de creaţie, săli de expoziţie etc L-a chemat în acest scop pe Alexandru Popovici de la Tescani, un om pe care-l cunoscuse în efemerul pseudoexil şi care sigur nu avea "relaţii" în minister, s-au apucat serios de treabă, dar mafia din ministerul culturii, deranjată de ideea că o asemenea structură o va împiedeca să mai dispună discreţionar de uriaşul patrimoniu, i-a înscenat naivului cinstit de la Tescani o "afacere" necinstită şi l-au scos din scenă A plecat şi domnul Andrei Pleşu de la minister, iar ei au rămas să-şi împartă prada În vara lui '90 am insistat mult pe lângă Victor Ciorbea, proaspăt ales în fruntea celei mai mari confederaţii sindicale, să organizăm şi noi, după modelul fundaţiei imaginate de Andrei Pleşu, o societate pe acţiuni care să gestioneze toată averea sindicatelor şi care să aibă ca proprietari toate sindicatele legal constituite, proporţional cu numărul membrilor Nu a spus nici da, nici nu, dar în anii care au urmat am înţeles cât de naiv am fost crezând că liderii în formare ai sindicatelor ar fi fost dispuşi să fie "săraci şi curaţi" Averea sindicatelor s- a evaporat şi nici măcar nu poate fi întrebat cineva cum şi unde Mi-a explicat recent un domn procuror de la PNA că sindicatele au un statut, au structuri de control intern şi nu se poate amesteca nici PNA-ul, nici altcineva în gestiunea lor Evident, pentru o organizaţie neguvernamentală statutul este lege şi tocmai de aceea numai înşişi membrii de sindicat pot controla eventualele abuzuri ale "liderilor" Iată de ce politica şefilor este de a păstra cât mai mult funcţia, dacă se poate pe viaţă, deoarece o schimbare de şef ar putea duce, Doamne fereşte, la unele dezvăluiri S-ar găsi cineva să întrebe ce se face cu veniturile caselor de cultură, ale afacerilor pornite, perfect statutar !, de diferite sindicate, cum se cheltuiesc banii pe deplasări în staţiuni balneare, deoarece o şedinţă convocată într-o sală de clasă nu-i de rangul unui "lider" etc etc S-ar găsi cineva să întrebe ce strategie educaţională are o casă de cultură care oferă în masă kitsch pentru a face bani La unul dintre concursurile organizate pentru licee, pentru care casa de cultură a luat foarte mulţi bani de la elevii şi profesorii naivi, nu s-a oferit măcar o cabină pentru interpreţi, elevii s-au dezbrăcat în culise şi o elevă a rămas fără ghete, furate de unul dintre obişnuiţii "instituţiei de cultură" ! Ce contează, bani să iasă! Prezenţa subliminală a "Cântării României" îi face atât pe elevi, cât şi mai ales pe profesori să participe la asemenea grozăvii pseudoculturale cu seninătate, chiar cu entuziasm Statutul de "lider" trebuie însă menţinut prin păcălirea naivilor care plătesc lună de lună cotizaţia, dându-le iluzia că "liderii" se bat pentru ei Aşa se inventează probleme şi mai ales aşa se inventează acţiuni cât mai zgomotoase, aşa a fost exploatată drama minerilor, acum au venit la rând feroviarii Cele două "detaşamente de avangardă ale clasei muncitoare" servesc diversiunii emoţionale prin care "liderii" conving o ţară întreagă de faptul că sunt indispensabili Mai grav este faptul că şi categorii profesionale cu pretenţii de instrucţie înaltă, cum sunt profesorii, cad de ani de zile pradă penibilă demagogiei sindicale semnând scrisori absurde sau participând la greve şi demonstraţii inutile, fără să înţeleagă faptul că ei nu sunt "clasă muncitoare", că problemele lor trebuie discutate în alt fel de organizaţii decât cele sindicale, că relaţiile lor de muncă nu sunt reglementate prin "Codul muncii", ei au un STATUT, precum medicii, sau juriştii Înţeleg ca masa de muncitori să fie uşor de manipulat emoţional, am văzut la televizor demonstranţi care făceau afirmaţii care mai de care mai absurde cu privire la "Codul muncii", indignaţi la culme şi gata să se ia la bătaie, tocmai pentru că nu ştiau ce spun, dar manipularea emoţională funcţiona Nu am să înţeleg, însă, niciodată cum nişte oameni a căror meserie este să gândească, aşa cum sunt dascălii, pot fi păcăliţi de cincisprezece ani de aceiaşi "lideri" care-s "mai veşnici" chiar decât domnul Ion Iliescu, cum nu pricep ei că hainele împăratului nu există, că împăratul e gol gol gol 14 mar 14 CARTEA DE VIZITĂ A PRIMĂRIEI O primărie cum este primăria Bacăului are sute de funcţionari, are zeci de birouri, dar numai o mică parte din acest furnicar se vede, doar o mică parte intră în contact direct cu publicul, formează acea interfaţă după care cetăţeanul judecă întreaga instituţie Este de înţeles deci interesul pe care îl acordă actualul primar acestei zone atât de sensibile din primărie Vremea în care pe coridoarele de la toate etajele era o viermuială de talcioc a apus Ideea de a face un serviciu unic de relaţii cu publicul ajută şi cetăţeanul, care nu va mai fi nevoit să colinde pe la zeci de birouri pentru zecile de aprobări necesare potrivit sfintei noastre birocraţii, dar ajută şi primăria, care va arăta publicului o singură faţă, dacă nu ideală, măcar cosmetizată suficient de bine încât să pară civilizată Se reduce şi rata de corupţie, deoarece contactul cu un singur funcţionar în loc de zece, să spunem, reduce de zece ori posibilitatea de a da peste un corupt Sunt însă mii de băcăuani care nu au nimic de cerut de la primărie, nu calcă pragul onorabilei instituţii decât o dată pe an, când trebuie să plătească impozitele şi taxele locale Pentru ei imaginea primăriei este dată de zecile de ghişee din curtea poştei, unde stau la coadă sute de oameni să-şi plătească impozitele Nu ştiu dacă şi domnul primar îşi plăteşte impozitul stând la coadă aici, dar sigur ar trebui să viziteze măcar de curiozitate această zonă din ograda sa Ar constata atunci că aici relaţia cu publicul este departe de standardele pe care doreşte să le impună La mijlocul lunii martie, când se apropie scadenţa primului sfert din impozitul anual, la ghişeele pentru taxe şi impozite este mare înghesuială Nu ştiu cum se face, dar în ultima zi îşi aduc aminte sute de băcăuani că n-au plătit dările şi se înghesuie să câştige cei zece la sută Ca un făcut, când e mai mare înghesuiala se întâmplă să lipsească o funcţionară şi coada creşte proporţional Lunea trecută, când mai era o zi până la data fatidică, lipsea tocmai funcţionara care colecta chirii şi alte taxe ce n-au legătură cu impozitul Printr-o "dispoziţie internă", aşa cum ne-a informat, ritos, un domn Filip (nu ştiu dacă ăsta este numele lui, funcţionarii nu poartă ecuson, poate cea mai elementară dovadă de respect faţă de cetăţean!), funcţionara de la ghişeul numărul zece a primit sarcina să o înlocuiască pe absentă Zecile de cetăţeni care s-au aşezat, cuminţi, la coadă la acest ghişeu au aflat, după ore de aşteptare, că acolo nu se încasează impozite! Şeful care a dat "dispoziţia internă" a uitat că publicul trebuie respectat, că este o dovadă elementară de respect să pui un anunţ deasupra ghişeului cu "la acest ghişeu nu se încasează impozite", deşi calculatoarele fiind în reţea, cred că de la orice calculator se pot efectua orice servicii Funcţionara de altfel completa, conştiincioasă, un formular cu pixul, iar calculatorul şoma Mai lipsea un abac, pentru a ne imagina că suntem acum cincizeci de ani, la primăria de la Găiceana ! De plata unor taxe şi impozite prin conturi bancare, sau prin card, nici vorbă Acelaşi domn Filip ne informează că ar fi bine să se folosească instrumente bancare de plată, dar nu crede că se va lua curând o hotărâre în acest sens Este bine că domnul primar vrea să stopeze viermuiala din primărie, organizând un serviciu de relaţii cu publicul În biroul său va fi linişte Serviciul de taxe şi impozite este însă tot al primăriei şi nu cred că este permis ca aici să domnească haosul, mai rău ca într-un talcioc Băcăuanii care vin la primărie o dată pe an, să-şi plătească impozitele, cu această imagine rămân despre primăria care se pretinde a fi a unui oraş european 21 mar 15 DIN NOU DESPRE LEGEA PRESEI Scandalul recent de la "Adevărul" demonstrează pentru a nu ştiu câta oară faptul că amestecul foarte rău mirositor între interesele economice şi cele politice devine exploziv atunci când atinge masa critică Interesele economice stârnite de marile ziare sau televiziuni, - dar chiar şi de cele mici! - sunt legate de sumele imense vehiculate pentru publicitate, inclusiv pentru publicitatea politică Ziariştii de la "Adevărul" nu s-au supărat atât pentru o ipotetică îngrădire a libertăţii de exprimare, cât pentru faptul că nu mai pot controla felia de publicitate pe care o controlau Patronatul vrea, pe de altă parte, să câştige cât mai mult Cum a apărut însă acest patronat ? În urmă cu mulţi ani, când s-au privatizat ziarele, toţi ziariştii din redacţiile de la acel moment au devenit acţionari În statutul noilor societăţi s-a trecut şi clauza potrivit căreia acţiunile nu pot fi vândute decât între acţionari, tocmai pentru a păstra libertatea de expresie a ziariştilor-proprietari În aceste condiţii apariţia unor rechini care să devină proprietari de media fără să fi scris în viaţa lor măcar o ştire era imposibilă Iată însă că a apărut concentrarea de capital, în primul rând datorată faptului că ziaristul care câştigă doar câteva milioane de lei pe lună este tentat să-şi vândă acţiunile Ce l-a determinat însă pe domnul Tinu să concentreze capitalul de la "Adevărul" şi mai ales cu ce bani? Fiecare privatizare de acest fel are o poveste din care se poate face un roman Cum au rămas ziariştii de la cotidianul "Deşteptarea" fără ziar? Cum s-a privatizat "Tribuna învăţământului"? Cum a evoluat acţionariatul de la "România liberă"? Cred că sunt sute de asemenea semne de întrebare care n-ar exista dacă un domeniu atât de important cum este mass-media ar fi reglementat prin lege Nu mai este un secret pentru nimeni faptul că al treilea război mondial a început de mult şi că acesta este un război informatic Opinia şi informaţia sunt vitale atât pentru naţiuni, cât şi pentru indivizi A lăsa nereglementat prin lege acest domeniu este o crimă Înţeleg rezerva unor ziarişti care cred că o lege a presei ar însemna de fapt o îngrădire a presei, dar cine-i opreşte să o formuleze chiar ei şi să o impună în parlament prin campanii de presă duse profesionist, cum numai ei ştiu să o facă Este naiv să crezi că rezolvi problema prin organizarea Clubului Român de Presă, pentru ziariştii care câştigă milioane de dolari şi sindicate ale ziariştilor, pentru cei care câştigă milioane de lei ! Un cod al manierelor elegante pentru ziarişti, botezat „deontologic”, nu-i o lege El nu defineşte delictele de presă, nici dreptul la replică, nici nu prevede sancţiuni, deci este inoperant El nu defineşte relaţiile dintre patronat şi ziarist, nu reglementează publicitatea, nu stabileşte condiţiile de muncă ale ziariştilor, drepturile şi îndatoririle lor, mijloacele de protecţie etc Ziaristul nu-i muncitor producător de "bunuri materiale", el nu poate fi angajat sau concediat după "Codul muncii", cum se întâmplă acum, evident aberant Constituţia României consfinţeşte dreptul la opinie şi dreptul la informaţie în articolele 30 şi 31 Dar aproape în fiecare paragraf se spune "se va reglementa prin lege" Care lege? Ar trebui o lege organică a comunicării în masă, după care să vină legi ordinare ale audiovizualului, presei scrise, publicităţii, dreptului la replică, a dreptului de autor, a delictelor de presă, a protecţiei ziariştilor, a raportului dintre patronat şi ziarişti etc În peste zece ani, mai multe parlamente au trecut peste cele mai importante două articole din Constituţia României şi au lăsat pradă legii junglei comunicarea în masă, vitală pentru ţară, dar şi pentru fiecare trăitor în România 28 mar 16 DEMISIA Domnul inspector şcolar general nu vrea să-şi dea demisia Am privit jenat la declaraţia transmisă de televiziunea locală şi nu înţeleg raţiunea pentru care profesorul Ghiorghi Iorga se "cramponează" de scaunul pe care, fie vorba între noi, n-a făcut mare lucru La încheierea unui mandat, un om politic ar trebui ca, din orgoliu, să poată spune: în mandatul meu am realizat cutare şi cutare lucruri, care vor rămâne în istoria învăţământului băcăuan Ce va rămâne după domnul Iorga ? Evident, întrebarea este retorică Atunci de ce vrea să mai stea, măcar o lună, pe fotoliul pe care nu l-a onorat atâţia ani ? Ce proiect măreţ l-a început şi mai are nevoie doar de o lună ca să-l ducă la bun sfârşit ? Devine mai penibil decât doamna Marchiş, ca să zic aşa Apoi, de ce trebuie să fie numit director la Colegiul Naţional Ferdinand, când acolo este un director care a dat un examen, are un contract şi nu doreşte de loc să renunţe la un drept câştigat legal ? Locul domnului Iorga este la Liceul H Coandă, unde-şi are catedra, dacă nu cumva una dintre realizările mandatului său a fost transferarea catedrei "mai la centru" În romanticul an '90, filosoful Mihail Şora, ajuns ministru, explica faptul că reconstruieşte ministerul de sus în jos: a numit secretarii de stat, adjuncţii lor, apoi directorii generali ş a m d În acelaşi timp, în şcoli era mare vânzoleală cu alegerea directorilor, alegerea inspectorilor ş a m d , de jos în sus Am întrebat atunci, cu o naivitate jucată, unde se vor întâlni numirile cu alegerile ? Acum pare absurdă alegerea directorului, dar tot nu putem spune că structura ierarhică a învăţământului preuniversitar – dar şi a administraţiei publice în general - s-a clarificat Acum e moda concursurilor, dar până la ce nivel posturile se ocupă prin concurs şi sunt independente sub raport politic, iar de la ce nivel posturile ar trebui să fie ocupate de oameni numiţi de guvern, care să aplice politicile partidului aflat la guvernare şi să răspundă politic de domeniul respectiv, în cazul nostru de învăţământ ? Părerea mea este că, aşa cum prefectul şi subprefectul sunt oameni politici, iar restul funcţionarilor din prefectură sunt angajaţi prin concurs, aşa şi la inspectoratul şcolar inspectorul general şi cei doi adjuncţi sunt oameni politici, ei trebuie numiţi de guvern şi trebuie să aplice politicile guvernamentale în domeniu Nimic nu-i de târguit, cum face domnul Iorga Frumos ar fi ca să predea în mod festiv mandatul, fără ciondăneli penibile Pe de altă parte, coaliţia aflată la guvernare ori nu are oameni pregătiţi pentru instituţiile din judeţ, ori aceştia se ciondănesc pe posturi, din cauza nenorocitului de algoritm, altfel nu-mi explic de ce la trei luni de la instalarea guvernului, încă nu-s numiţi măcar şefii principalelor instituţii Am mai spus acest lucru; domnul prefect ar trebui să se consulte cu partidele din coaliţie şi să numească repede cei mai competenţi oameni, capabili să implementeze politicile pentru care ţara a votat actuala guvernare Nu contează de la ce partid sunt, nu contează dacă nici nu sunt în vreun partid, important este ca aceştia să fie buni profesionişti, loiali guvernului, capabili să se mişte repede deoarece este mult de muncă: trebuie întâi reparat tot ce a stricat PSD-ul, apoi trebuie ca până în 2007 să îndeplinim exigenţele Uniunii Europene Nu-i timp de ciondăneli, nu-i timp de politicianisme ieftine, cei care vin în fruntea instituţiilor trebuie să fie convinşi că nu vin să câştige, vin să ofere, vin mai ales să se ofere, cu toată energia, cu toată competenţa şi mai ales cu toată bunacredinţă de care sunt în stare În materie de învăţământ, la Universitatea Bacău există o profesoară, care şi-a dat doctoratul în pedagogie tocmai cu o teză despre reformă, care perfecţionează cadrele didactice din tot judeţul, doamna conf univ dr Venera Cojocariu, care ar trebui cel puţin consultată, dacă nu chiar să i se ofere postul de inspector şcolar general Domnul prefect trebuie să ia în cazul acestor numiri decizii de maximă responsabilitate Succesul domniei sale în atât de dificila muncă de conducere a judeţului depinde într-o măsură determinantă de echipa cu care se va înconjura 4 apr 17 O DICTATURĂ NECESARĂ În urmă cu mulţi ani, un venerabil consilier liberal atrăgea atenţia asupra faptului că nu ştiu ce hotărâre propusă consiliului judeţean încălca legea "Asta-i dictatură, a ripostat enervat şeful pedeserist interesat în votarea hotărârii, ce fel de democraţie este asta, dacă nu pot să votez ce hotărâre vreau ?" "În adevărata democraţie, o singură dictatură este necesară: dictatura legii!", i-a ripostat venerabilul liberal Mi-am amintit de această întâmplare zilele trecute, când am asistat stupefiat la circul pe care-l făcea în consiliul local un "fost", deranjat de faptul că, foarte timid, actuala conducere a primăriei încearcă să contracareze abuzurile din cei opt ani care au trecut S-a început cu monopolul asupra transportului în comun, apoi cu grădiniţa "Letea", dar abuzuri au fost cu sutele Sigur că abuzurile au fost acoperite de acte în aparenţă legale, sigur că acum se invocă "autoritatea lucrului judecat" în cazuri în care s-au pronunţat hotărâri judecătoreşti discutabile, sigur că profitorii de ieri au contat pe zicala "mortul de la groapă nu se mai întoarce" Acum sunt furioşi când văd că abuzurile nu numai că ies la iveală, dar duc la revizuiri absolut necesare ale hotărârilor nelegale Consilierii din fostul consiliu ar trebui să răspundă, inclusiv cu averea personală, pentru hotărârile pe care le-au votat împotriva legilor statului Evident, vina cea mai mare o are secretarul primăriei şi comisia juridică, adică acei "specialişti" care au avizat favorabil hotărâri nelegale Ei aveau obligaţia profesională să cunoască legea şi să nu dezinformeze consilierii Cu grădiniţa "Letea" s-au încălcat exact aceleaşi legi care au fost încălcate şi în cazul Liceului "Mihail Eminescu": art 166 din Legea 84/ 1995 a învăţământului şi prevederile legii nr 213/ 1998 privind proprietatea publică şi regimul juridic al acesteia Probabil prevederile legale privind proprietatea publică s-au încălcat şi în alte multe cazuri Poate ar fi necesar un audit asupra tuturor hotărârilor luate în ultimii opt ani, deoarece actuala conducere a primăriei nu va putea introduce atât de necesara dictatură a legii peste mai multe trecute fărădelegi Legea învăţământului prevede clar că proprietăţile şcolilor nu numai că nu pot fi vândute, retrocedate etc , dar şi cele care au fost înstrăinate până în 1998 trebuie înapoiate Direcţia silvică putea să fi câştigat în instanţă o proprietate, cine a cumpărat fabrica "Letea" putea să fi devenit proprietar şi pe grădiniţă, dar consiliul local avea datoria să-i despăgubească după lege, iar clădirile grădiniţei şi ale liceului să fie lăsate, tot conform legii, pentru învăţământ Inspectoratul şcolar, în loc să ceară cu fermitate respectarea legii, caută soluţii paleative care să protejeze abuzurile respective Mai mult, în cazul liceului "Mihai Eminescu" a refuzat orice consiliere juridică, nu s-a implicat nici în proces, la nici o instanţă, iar în şedinţa de consiliu local în care s-a hotărât trecerea curţii şi a celor două clădiri din domeniul public în domeniul privat pentru a putea fi cedate, doamna inspector general adjunct, care era şi consilier local, a plecat la jumătatea şedinţei pentru a nu exprima în nici un fel poziţia inspectoratului în această hoţie Veţi spune că fiecare are dreptatea lui Sigur, altfel n-ar mai fi procese Sigur, altfel n-am mai avea nevoie de consilieri şi de şedinţe de consiliu Cineva trebuie să împartă dreptatea Pentru a nu se ajunge, însă, la abuzuri, la hoţii, la jafuri, peste toate instanţele şi peste toate consiliile trebuie să domnească o necesară dictatură: dictatura legii ! 11 apr 18 DREPTURILE OMULUI ? Am aflat zilele trecute din presă că gardienii de la închisoare au protestat împotriva faptului că au un regim de via]ă inferior hoţilor pe care îi păzesc Într-adevăr, tot felul de organizaţii care luptă pentru "drepturile omului" nu omit să se preocupe de confortul necesar celor care au ajuns în pu1cărie Apare astfel situa]ia absurdă în care bolnavii dintr-un spital au un tratament inferior criminalilor, spitalele se dărâmă pe bolnavi, dar în parlament se propunea acum câţiva ani construirea unei închisori de cinci stele, cu tot confortul necesar, cu televizor şi aer condiţionat, cu frigider şi telefon, pentru ca pensionarii să se simtă ca acasă Dacă până şi gardienii sunt revoltaţi de diferenţa de tratament faţă de puşcăriaşi, atunci sigur s-a atins un nivel al absurdului dincolo de care ar trebui să ne întrebăm, totuşi, cine este de vină Declaraţia universală a drepturilor omului , adoptată de Adunarea Generală a ONU la 10 decembrie 1948, a fost distribuită în toate statele membre ale organizaţiei mondiale, pentru a fi cunoscută şi discutată Ediţia în limba română a fost distribuită în judeţe, dar n-a ajuns la cititori, probabil în urma unei "indicaţii" Eu am găsit-o într-un sertar la Comitetul pentru Cultură, am luat câteva exemplare pe care le-am oferit unor prieteni şi abia după decembrie '89 am tipărit-o în revista "Catedra", convins fiind că fac un gest eroic Acum însă mă gândesc la faptul că această declaraţie ar face mai mult rău dacă ar fi aplicată, deoarece porneşte de la o premiză falsă: toţi humanoizii sunt oameni ! Dacă vorbim despre drepturile omului fără să definim ce este omul, riscăm să aplicăm unor fiinţe eminamente periculoase, cum sunt criminalii, sau teroriştii, hoţii de tot felul, sau violatorii aceleaşi tratamente ca oamenilor cinstiţi şi cu frica lui Dumnezeu Un oarecare scriitor francez care semna Vercor a publicat imediat după război un roman plin de ideile egalitariste la modă în epocă, roman care se numea "Animale denaturate" Era vorba despre un ziarist foarte revoltat de tratamentul la care erau supuse nişte fiinţe exploatate într-o fabrică de confecţii din Polinezia, sub motiv că nu-s oameni, ci doar maimuţe care au învăţat să coase nasturi şi să tragă tighele Îmbătat de ideile comuniste care ameţeau multe capete ale intelectualilor francezi din epocă, ziaristul nostru i-a făcut unei maimuţe un copil, a omorât copilul şi s-a autodenunţat Dacă era condamnat pentru omucidere, însemna că se recunoştea calitatea de oameni acelor fiinţe şi odiosul exploatator ar fi trebuit să le trateze ca atare, eventual să aplice declaraţia Naţiunilor Unite Mi-am amintit de romanul citit acum cincizeci de ani şi de gestul meu donquijotesc din ianuarie '90 zilele astea, când revolta gardienilor de la închisoarea din Bacău se pierdea în uriaşul val de răpiri, arestări pentru jafuri imense, reţele ale crimei organizate, în care sunt amestecaţi români, arabi, spanioli, ţigani, italieni etc într-o foarte democratică Internaţională a crimei M-am întrebat dacă toate aceste fiinţe patibulare pot intra într-o posibilă definiţie a omului, dacă nu cumva ar trebui mai degrabă să definim ce nu este omul, cine trebuie exclus de la protecţia legii, de la avantajele apartenenţei la cetate, de la calitatea de cetăţean Din păcate sfera acestor excluderi s-ar mări, cel puţin din punctul meu de vedere, îngrijorător Ar intra aici şi politicienii, şi poliţiştii, şi judecătorii care au contribuit, printr-o complicitate vinovată, la proliferarea crimei Ar intra şi pseudoartiştii care prin vulgaritate distrug orice idee de valoare, fac să se aştearnă peste tot un jeg gros, concurat doar de jegul unor pseudoziarişti care folosesc insulta în loc de argument, făcându-l pe cititor să nu mai respecte nimic Când am scris mai sus cuvântul "excludere", m-am şi gândit cu groază că îmi ridic în cap o altă categorie de militanţi, cei împotriva discriminării Dar a defini înseamnă tocmai a discrimina Cine are interesul ca totul să fie o apă şi-un pământ, ca să nu mai deosebim pe cel bun de cel rău, pe cel deştept de prost, pe harnic de leneş ? Comunismul a răsturnat valorile: cu cât erai mai rău, cu atât erai mai bun, vorba lui Marin Preda Am sperat ca după căderea comunismului, scara valorilor să revină la normal şi hoţul, criminalul, teroristul să se ruşineze de sine, să aibă conştiinţa faptului că s-a autoexclus dintre oameni Din păcate acest lucru nu s-a întâmplat şi tinerii încep să-şi facă modele de urmat din ce are mai hidos lumea Drepturile omului Care om ? Şi totuşi, precum eroul lui Eugen Ionescu din finalul "Rinocerilor", înarmaţi cu o puşcă imaginară, cei câţiva oameni care au mai rămas rezistă eroic în mijlocul tropăitorilor deocamdată victorioşi 18 apr 19 PIAŢA UNIVERSITĂŢII Au început, după cincisprezece ani, audierile în legătură cu mineriada care a înăbuşit în sânge Piaţa Universităţii, adevărata revoluţie anticomunistă din România Printr-o stranie coincidenţă, aceste audieri coincid cu congresul PSD, urmaş al FSN-ului din anii '90, continuator "neabătut" al partidului comunist Procurorii vor să facă acum ce n-au făcut acum cincisprezece ani: să afle cine sunt vinovaţii, să încadreze în articole de lege fărădelegile strigătoare la cer care au transformat Piaţa Universităţii într-un simbol al terorii sălbatice, atât de caracteristice dictaturilor comuniste Dar acum evenimentele care au înmărmurit o lume întreagă sunt istorie, poate doar istoricii ar trebui să se mai aplece asupra lor Am pe birou Raportul alcătuit de GDS şi de APADOR-CH Este atât de complet, este atât de cutremurător şi exact în acelaşi timp, încât el putea fi, dacă ar fi existat voinţă politică, un rechizitoriu suficient pentru a stabili vinovăţiile imediat Un proces corect şi rapid ar fi făcut ca alta să fi fost istoria ultimilor cincisprezece ani Criptocomunismul în care ne-am zbătut în tot acest timp, responsabil de ruinarea economiei, de proliferarea mafiilor de tot felul, de distrugerea fibrei morale a poporului putea fi anihilat în acei ani, cum bine spunea domnul Corneliu Coposu Acum este prea târziu Acum o lege a lustraţiei, chiar un proces al comunismului, cerute cu vehemenţă de societatea civilă în anii '90, sunt tardive Cei cincisprezece ani de criptocomunism au intrat în istorie şi doar istoricii vor putea judeca ce rol a interpretat domnul Ion Iliescu, ce rol au jucat alţi oameni politici, care a fost jocul securităţii în această crimă orchestrată la adresa poporului român Mafia formată din activişti, securişti, directori şi gestionari, aşa cum foarte bine o analizează domnul preşedinte Emil Constantinescu, a distrus ţara pentru câteva decenii de aici înainte Suntem singura ]ară din lagărul socialist care încă nu a scăpat de coşmar Oare am ajuns la capătul tunelului, oare vom trăi în aceşti ani victoria Pieţei Universităţii ? Am mai avut iluzia că ieşim din subterana roşie acum opt ani, dar a fost doar o iluzie Să fie acum victoria portocalie, redeschiderea dosarului mineriadei, congresul PSD semne că iluzia se va transforma în realitate ? Cine ştie Stabilirea vinovăţiilor în sens juridic nu mai contează Pentru istorie, însă, va trebui să evocăm nu doar crimele, ci şi eroismul unor oameni care , adunaţi în Alianţa Civică, au luptat cu mâinile goale împotriva balaurului criptocomunist ce avea, în toţi aceşti ani, şi puterea politică, şi economia, şi armata, şi serviciile secrete şi care pârjolea totul în calea lui Îmi amintesc de inginerul Ioan Mănucu, cel care a tăiat curentul pe regionala CFR Craiova, pentru a împiedeca trenurile cu mineri din Valea Jiului să ajungă în Bucureşti Mai mulţi directori din Ministerul Transporturilor, terorizaţi de frică, sau având în sânge complicitatea criminală tipică nomenclaturii, l-au dat afară, l-au condamnat pentru fapta sa eroică Cine să se fi solidarizat cu singuratecul inginer ? Ce rost mai are acum, după cincisprezece ani, un proces ? Dar istoria trebuie să consemneze fapta sa eroică Un alt erou al acestei lupte care încă nu s-a terminat este George Şerban, unul dintre autorii Proclama]iei de la Timişoara, care a murit de inimă rea, văzând că legea lustra]iei, pe care o redactase pornind de la Proclamaţia de la Timişoara, este sistematic respinsă de parlament Acum şi această lege este tardivă, iar de va fi ca, la presiunea Uniunii Europene, să fie adoptată, vajnicii noştri parlamentari vor avea grijă ca articolele să fie formulate astfel încât să nu poată fi aplicată, sau să aibă efecte contrarii, cum s-a întâmplat cu legea deconspirării securităţii ca poli]ie politică De ce i-am evocat pe cei doi eroi ? Deoarece cred că istoria trebuie să reţină mai bine numele eroilor, decât pe cele ale criminalilor Sigur, cu doar câţiva idealişti nu se duce o luptă Poporul, el este alături de cine? Poporul român este format din lucrătoarele de la APACA, strigând "noi muncim nu gândim" şi "moarte intelectualilor", ori din hoardele de mineri veniţi să devasteze Bucureştii ? Sau este format din miile de tineri care au declarat Piaţa Universităţii "zonă liberă de comunism", sau din sutele de mii de oameni care au participat la cea mai mare demonstraţie anticomunistă din istorie, la 15 noiembrie 1990, demonstra]ie care a prefaţat apariţia Alianţei Civice, singura forţă consecvent anticomunistă din aceşti ani ? Din păcate, românii au devenit blazaţi De fapt nu au devenit, ci continuă să fie Este cunoscut bancul despre imnul "Deşteaptă-te, române": românii s-au deşteptat, dar încă nu s-au sculat din pat Un fatalism multisecular îi face să dea neputincioşi din umeri şi să accepte toată liota care îi asupreşte convinşi că nimic nu este de făcut Întrebat fiind de către un ziarist de ce nu avem şi noi un Havel, Gabriel Liiceanu a spus că am avea chiar vreo cinci - şase, dar nu avem popor pentru un Havel 25 apr 20 CATEDRALA PATRIARHALĂ Discuţiile despre amplasarea "Catedralei Neamului" au ajuns în Parlament Politicieni şi ziarişti, preoţi şi mireni, oameni de pe stradă şi personalităţi îşi dau cu părerea despre construirea Catedralei Un ziarist despre care aveam o părere bună, titular de talk-show, s-a trezit spunând cu un aer justiţiar că mai bine s-ar face un cămin pentru copii şi unul pentru bătrâni cu banii care s- ar cheltui, inutil, pe construcţia catedralei Asemenea enormităţi sânt debitate zilnic, într-o absurdă democraţie a părerilor, pe o temă pe care cei mai mulţi nu numai că nu-s capabili să o abordeze, dar nici nu pot să o înţeleagă! Biserica Ortodoxă Română este a doua ca mărime printre bisericile ortodoxe, după cea rusă Poporul nostru este printre puţinele popoare din lume care nu au fost creştinate, ci s-au născut creştine, graţie Sfântului Apostol Andrei Patriarhia Română, care a apărut ca o instituţie a statului naţional unitar, este în primul rând o expresie a recunoaşterii, de către celelalte biserici surori, a valorii bisericii noastre Nu voi mai vorbi despre autoritatea şi încrederea de care se bucură biserica în rândul românilor, nu voi mai vorbi despre iniţiativele bisericii noastre în dialogul ecumenic actual, nu voi mai vorbi despre înmulţirea lăcaşurilor de cult, sau despre înmulţirea credincioşilor care însă găsesc în biserică vindecarea sufletului Este inutil să demonstrăm o evidenţă Şi totuşi de trei sferturi de veac, Patriarhia Română nu are o Catedrală, este găzduită de Mitropolia Bucureştilor Este ruşine că un popor ca al nostru nu este în stare să-şi ridice un Templu, o Catedrală a Neamului Este evident pentru oricine că o asemenea instituţie nu-i un cămin de bătrâni, că Biserica este înainte de toate un simbol, un semn al legăturii dintre noi şi Dumnezeu Un asemenea simbol trebuie scris şi citit altfel decât oricare altul Numai câţiva aleşi, luminaţi de harul Duhului Sfânt, pot spune unde să se aleagă "loc pentru zidire", când este vorba de o Casă a Domnului Discuţiile duse în parcuri sau pe străzi, chiar mitingurile organizate de oameni fără Dumnezeu, mediatizate iresponsabil de presă, sunt penibile Nici Parlamentul nu cred că este mai autorizat decât Sfântul Sinod să ia o hotărâre Cum să amplasezi Catedrala, un simbol al Luminii, lângă Casa Parlamentului ? Cel puţin din punct de vedere estetic, este o absurditate: masivitatea celei mai mari clădiri din Europa ar strivi măreţia spirituală a Catedralei Asta îmi aduce aminte de epoca în care se construiau blocuri cu zece etaje lângă biserici, pentru a le anula ca semn arhitectonic Vezi hotelul Moldova, lângă Catedrala din Bacău Catedrala Patriarhală ca simbol al Cerului pe pământ îşi avea însă un loc binecuvântat lângă Mormântul Eroului Necunoscut, un alt simbol sacru al poporului nostru, cu care însă ar fi realizat un dialog duhovnicesc atât de necesar, care să înlocuiască actuala blasfemie: Mormântul Eroului Neamului, în dialog cu monumentul diavolului, care este mausoleul comunist Argumentul potrivit căruia semnul crimei este o valoroasă operă de artă cade Chiar de s-ar număra printre cele şapte minuni ale lumii, tot ar fi trebui demolat, deoarece Dumnezeu nu ne poate izbăvi de cel rău, cât timp noi îi cioplim templu diavolului Câte monumente dedicate lui Hitler au păstrat germanii, câte monumente dedicate lui Musolini au conservat italienii ? Cum poate să vorbească doamna ministru Mona Muscă, intelectual adevărat, despre "valoarea artistică" a unui simbol al celei mai atroce crime la adresa poporului român ? De-ar fi cioplit de Michelangelo, sau Brâncuşi, tot ar trebui să fie dărâmat ! Sunt domenii ale deciziei în care democraţia nu-i deloc indicată Domeniul sacrului este prin excelenţă interzis specialiştilor în datul cu părerea Cea mai înţeleaptă decizie a Parlamentului ar fi aceea ca să ceară, cu umilinţă, Sfântului Sinod să hotărască "locul de zidire", pentru a spăla ruşinea de a nu avea şi noi, românii, o Catedrală pentru Patriarhie Şi cum va zice Sfântul Sinod, luminat de Duhul Sfânt, aşa să fie ! 2 mai 21 VALOAREA EVALUĂRII Apropierea sfârşitului de an şcolar amplifică până la isterie comentariile pe marginea examenelor Elevii care au luat note mici la simularea capacităţii, sau a bacalaureatului sunt făcuţi "loaze", comentatori care au trecut ei înşişi cu greu bacul dau note proaste profesorilor şi discută cu superioritate despre "asigurarea calităţii în educaţie", ca şi cum ar fi vorba de producţia de salam, ziariştii care se pricep la toate, deci şi la învăţământ, profetizează academic faptul că "dacă nu se dau pe brazdă, şcolile vor rămâne pustii" Acest atac concertat al incompetenţei este favorizat şi de minister, care în loc să continue opera de modernizare a învăţământului inaugurată de domnul Andrei Marga, începe cu sfârşitul: cu evaluarea procesului instructiv şi educativ Mania concursurilor şi proliferarea testelor de tot felul capătă în învăţământ dimensiunea tipic românească a formei fără fond La urma urmei, ce evaluăm ? Care este scopul evaluării ? Profesorii sunt obişnuiţi, încă din "epoca de aur", să fie beşteliţi de activişti agramaţi, care confundă procesul de învăţământ cu procesul de producţie Dacă şcoala devine "furnizoare" de servicii, ca o frizerie, iar elevul, părintele şi "comunitatea"(!) sunt beneficiari, atunci toată legea învăţământului trebuie schimbată, trebuie să nu mai vorbim de "ideal educaţional", de formarea elevului ca rezultat al unui lung proces instructiv-educativ, ci de scopuri imediate Are nevoie Europa de culegători de căpşuni, sau de servitoare, ori gunoieri ? Şcoala este gata să "furnizeze specialişti" în domeniu ! Un liceu cunoscut pentru calitatea claselor de elevi viitori electronişti se mândreşte acum că pregăteşte croitorese ! Filosoful Constantin Noica spunea că noi, românii, avem mentalitate de slugi, nu ştim să ne comportăm ca stăpâni ! În tot secolul trecut am avut un învăţământ superior multor ţări din Europa, de ce trebuie să-l abandonăm, maimuţărindu-i pe occidentali, de ce să nu ne impunem valorile noastre ? De ce o repetiţie a examenelor din vară, foarte necesară atât pentru profesori, cât mai ales pentru elevi, să devină prilej pentru a ne manifesta paranoic, culpabilizând şcoala, pentru care ar trebui să avem tot atât respect cât pentru biserică ? Este absurd ca elevii şi profesorii să fie insultaţi pentru nişte note care de fapt nu evaluează nimic Sunt elevi care s-au prezentat la "simulare" la obiectul pe care- l stăpânesc cel mai bine şi ei au luat note mari Sunt însă unii care s-au prezentat la obiectul la care se simt nesiguri, tocmai pentru a vedea ce mai au de făcut O elevă foarte bună a făcut doar un subiect, pentru că doar asta o interesa A luat patru puncte, dar asta nu înseamnă că este de nota patru ! Scopul acestei testări nu a fost evaluarea, ci o repetiţie generală pentru ce va fi la vară A-i face „loaze” pe elevii care au folosit inteligent prilejul oferit de minister mi se pare cel puţin jenant Pentru că tot veni vorba , şi examenele din vară sunt comentate în fiecare an absurd, cei care-şi dau cu părerea apreciind în procente o muncă de creaţie care nu prea poate fi măsurată Fiecare generaţie îşi are premianţii ei, dar şi repetenţii ei Profesorul lucrează „cu materialul clientului” şi acelaşi profesor l-a învăţat şi pe premiant, şi pe repetent Adevărata evaluare a muncii unui profesor nu poate fi făcută decât de el însuşi, de propria sa conştiinţă şi de Dumnezeu Este absurd să încerci să cântăreşti imponderabilul pe care îl presupune modelarea minţii şi a sufletului unui copil 9 mai 22 GĂŞTILE POLITICE Mai multe partide s-au întrecut în ultimele sãptãmâni în a-şi demonstra disponibilităţile doctrinare creştine şi democratice, populare şi conservatoare, într-un spectacol penibil al demagogiei transformatã în principiu politic Scopul lor este să ajungă în familia partidelor populare, care dominã parlamentul european Aparent este vorba de o strategie politicã, bunã în mãsura în care serveşte scopului propus Dar care este acest scop ? Şcolăreşte vorbind, un partid este o organizaţie în care oamenii se adună pentru a cuceri puterea politicã Scopul nu este puterea în sine, ci punerea în operă a unei doctrine politice, care după credinţa lor va aduce fericirea oamenilor, va îmbunătăţi sub raport economic, social, cultural, al securităţii etc viaţa alegătorilor Socialiştii cred că statul trebuie sã dirijeze totul, liberalii cred, dimpotrivã, în eficienţa statului minimal, creştin- democraţii cred cã soluţia stã în subsidiaritate, conservatorii cred cã ierarhia şi cultul valorilor reprezintã cheia succesului etc Evident, am simplificat mult, dar nu mi-am propus aici sã fac un curs de politologie Am vrut sã spun cã un politician, atunci când alege un partid în care sã militeze, o face convins fiind cã doctrina partidului sãu este infailibilã La fel procedeazã şi alegãtorul, care voteazã un partid convins fiind cã acel partid are soluţiile cele mai bune pentru problemele lui Ideea votului uninominal trebuie discutatã cu foarte mare atenţie, deoarece riscãm sã avem un parlament format din independenţi, dacã nu ţinem seama de importanţa doctrinelor politice în democraţie Educaţia politicã a alegãtorului, încã de pe bãncile şcolii, este de asemenea foarte importantã, pentru cã la urne trebuie sã meargã alegãtori care ştiu ce fac, nu "cetãţeni turmentaţi" Aceastã micã utopie descrisã de mine mai sus poate funcţiona la noi ? Avem noi partide politice cu adevãrat, avem noi politicieni adevãraţi, sau doar maimuţãrim pluripartitismul, iar celor care ajung la putere nici prin cap nu le trece cã au ajuns acolo pentru a elabora şi "implementa" politici care decurg din doctrina partidului lor ? Întrebarea este, evident, retoricã Diferenţa dintre politicã şi politicianism stã în faptul cã politica ţinteşte spe nişte idealuri, urmãrind binele oamenilor, pe când politicianismul urmãreşte scopuri imediate, urmãrind mai ales binele politicianului Are nevoie PPE de parlamentari şi în România singurul partid creştin-democrat , PPCD, este extraparlamentar ? Se gãsesc o mulţime de oportunişi dispuşi sã-şi vopseascã partidele în culorile democraţiei creştine cu scopul declarat de a ajunge astfel europarlamentari! Îmi amintesc cu tristeţe de domnul Vintilã Brãtianu, care a venit de la Paris în ţarã, deşi era foarte în vârstã, crezând cã va putea învia Partidul Naţional Liberal, a cãrui istorie se confundã cu istoria familiei Brãtianu În scurta conversaţie pe care am avut-o, i-am citit în ochi disperarea Înţelesese cã nimic nu era de fãcut A plecat la Paris şi a murit la scurt timp, de inimã rea Acelaşi lucru s-a întâmplat cu domnul Corneliu Coposu, care a reuşit sã construiascã şi sã impunã CDR ca singurã alternativã la criptocomunism, cum numea el gãştile politice încropite de nomenclaturã pentru a jefui ţara, dar un partid nu se poate face doar cu o mânã de oameni fideli înconjuraţi de o droaie de oportunişti A plecat şi el în eternitate, fãrã sã lase urmaşi Eşichierul politicii româneşti nu poate fi conceput fãrã o adevãratã forţã conservatoare, creştin-democratã, care sã vinã cu oferta politicã pe care o aşteaptã electoratul Cine sã construiascã un asemenea partid ? Daţi-mi mãcar trei nume! PPCD existã ca o uriaşã, tristã formã fãrã fond Partidul domnului Voiculescu, partidul domnului Corneliu Vadim Tudor, sau chiar partidul domnului preşedinte Trãian Bãsescu ? Se rãsucesc în morminte toţi marii bãrbaţi care au servit ideea conservatoare, de la Titu Maiorescu, la Corneliu Coposu! Poate gãştile politice care ţin loc de partide vor accede în parlamentul european, poate vor servi, de voie, de nevoie, şi interesele României, dar un partid popular, creştin şi democrat, conservator în cea mai înaltã accepţie a cuvântului, nu va ajunge mulţi ani de acum înainte sã-i reprezinte pe români nici în Europa, nici în România El încã nici nu s-a nãscut ! 16 mai 23 BOGĂŢIA NU-I UN VICIU Declaraţiile de avere ale parlamentarilor şi ale altor demnitari au stârnit un val de indignare, alimentat de o presã care face din orice banalitate o ştire senzaţională Demonizarea bogăţiei este de cea mai clar facturã comunistã, dar cei ce comenteazã "averile aleşilor" nici nu-şi dau seama ce fac Nu-i deloc o virtute sã fii sãrac, este mai degrabã o dovadã de ineficienţã, ca sã nu zic incompetenţã Un parlamentar care câştigã 22 milioane lei pe lunã, deci mai puţin decât un profesor din Ungaria, nu are cu ce se lãuda Soţia domnului deputat Valeriu Gheorghe are la bancã 200 de milioane, adicã echivalentul a douã salarii lunare ale unui director de la cea mai hulitã întreprindere din Bacãu ! Demnitarii noştri se mai duc prin strãinãtate, mai vãd cum trãiesc colegii lor din alte ţãri şi pe bunã dreptate ar trebui sã fie nemulţumiţi Sã ai o casã de reşedinţã, una de serviciu, una la mare şi una la munte nu-i chiar un lux, dar nici unul dintre aleşii bãcãuanilor nu se poate lãuda cu aşa ceva Sã conduci o maşinã care nu se înscrie în categoria "rable" iar nu mi se pare un lux exagerat Scandalul declaraţiilor de avere apare pe fondul sãrãciei majoritãţii românilor; comparaţia fiecare o face cu sãrãcia lui, nu cu traiul normal din Europa Sensul acestor declaraţii nu este demonizarea bogãţiei, ci monitorizarea felului în care aleşii românilor se feresc de câştiguri ilicite Problema apare abia atunci când diferenţa de avere dintre cea declaratã la începutul mandatului şi cea rezultatã la sfârşitul lui este mult mai mare decât câştigul legal din aceastã perioadã Atunci când un secretar de primãrie adunã o avere de multe ori mai mare decât salariul sãu, prezumţia de avere licitã, pe care o invocã toţi cei care se simt cu musca pe cãciulã, cade Atunci când un primar ţipã sus şi tare cã el acţioneazã legal, nu moral, iar când este întrebat cum a fãcut avere, spune cinic privindu-l în ochi pe interlocutor cã a gãsit un sac cu bani pe şanţ, primarul respectiv nu mai beneficiazã de nici o prezumţie şi trebuie anchetat de PNA Problema noastrã nu este bogãţia O ţarã este cu atât mai bogatã, cu cât are mai mulţi oameni bogaţi Problema noastrã este hoţia, este corupţia generalizatã, care duce la îmbogãţirea ilicitã a unor hoţi în dauna milioanelor de oameni cinstiţi Pentru ca pacea socialã sã coboare peste România, ar trebui nu declaraţii de avere, ci declaraţii de provenienţã a acestora Oamenii cinstiţi sunt indignaţi nu de faptul cã mulţi români s-au îmbogãţit, ci de faptul cã hoţi notorii, care chiar se mândresc cu aceastã calitate, sunt trataţi ca şi cum ar fi oameni cinstiţi de o justiţie cel puţin oarbã Declaraţiile de avere au stârnit controverse şi în Parlament Înverşunarea cu care senatorii au vrut sã modifice aceste declaraţii, fãcându-le vagi şi ineficiente, mã face sã cred cã aveau ceva de ascuns Probabil nu doar cele câteva milioane depuse la bancã, sau douã-trei hectare moştenire de la bunici pe cine ştie ce coclauri îi îngrijoreazã pe demnitari, probabil prezumţia de corectitudine în declaraţii pe care am aplicat-o eu în acest comentariu nu se susţine Oricum, a-l condamna pe cineva cã este bogat mi se pare o foarte mare prostie, împotriva tuturor valorilor pe care le împãrtãşim de cincisprezece ani Dac-ar fi sã condamnãm pe cineva, aceia sînt poliţia şi justiţia, care au datoria sã confişte averile dobândite ilicit şi sã-i bage pe hoţi la puşcãrie Scurt, fãrã chichiţe juridice, fãrã vãicãreli şi justificãri O avere dobânditã prin înşelãciune este nocivã deoarece îl descurajeazã pe omul cinstit; el trage concluzia falsã cã doar furând te poţi îmbogãţi O avere dobânditã cinstit, dimpotrivã, stimuleazã omul arãtându-i cã şi el poate deveni bogat dacã munceşte Mai mult decât de bani, infrastructurã, industrie şi agriculturã moderne, societatea româneascã are nevoie acum de o infuzie masivã de moralitate 23 mai 24 ŞOARECELE ŞI PISICA Îmi amintesc de uimirea cu care priveam, copil fiind, la plãcerea pisicii noastre care se juca, printre florile din grãdinã, cu câte un amãrât de şoarece pe care-l atingea cu lãbuţa, fãcându-l sã fugã, pentru ca mai apoi, cu un salt spectaculos, sã-l prindã ferm dar fãrã brutalitate, sã nu-l omoare, ca jocul sã poatã continua Uneori şoarecele reuşea sã fugã pe sub tufele de trandafiri şi atunci pisica mai pândea o vreme, în speranţa cã-l va surprinde pe undeva, apoi se lãsa pãgubaşã Alteori pisica apãsa mai tare lãbuţa, sau scotea din greşealã o ghearã şi atunci şoarecele murea, spre dezamãgirea vânãtorului, care se consola pânã la urmã, ronţãindu-l tacticos Mi-a venit în minte aceastã poveste de demult acum, când toate posturile de televiziune, toatã presa discutã aventura celor trei ziarişti români rãpiţi în Irak nu se ştie de cine şi nici în ce scop Toatã povestea este ca jocul pisicii cu şoarecele, doar cã este mai puţin nevinovatã şi are mult mai multe necunoscute O pisicã mai feroce şi mult mai profesionistã s-a jucat cu mai mulţi şoareci dupã nişte reguli şi într-un scop pe care le vom afla peste cincizeci de ani În ecuaţie au intrat, pe lângã cei trei ziarişti, preşedintele României, celula de crizã de la Cotroceni, serviciile secrete, doi sirieni din România şi familia lor din Bagdad, rãpitorii, cãrora unii le spun terorişti, comunitatea musulmanilor din România, ambasadori şi experţi, familiile ziariştilor , serviciile secrete americane, luptãtori antitero, o armatã de ziarişti, analişti politici, militari, psihologi, paranormali şi ghicitori în stele, milioane de telespectatori care au consumat sute de milioane de ore stând cu ochii lipiţi de ecranele televizoarelor etc Dintre cei enumeraţi mai sus, la care mai adãugaţi şi dumneavoastrã pe cei pe care îi voi fi uitat, care-i pisica ? Unii spun cã teroriştii, alţii spun cã sirianul din Bagdad, alţii spun cã sirianul închis în România, ba chiar sunt voci care spun cã pisica ar fi domnul preşedinte Care-i adevãrul ? Nu vã faceţi probleme, îl vom afla sigur peste cincizeci de ani ! Orice scenariu este posibil, chiar şi acela încã nediscutat, potrivit cãruia emisarii musulmani din România i-au avertizat pe terorişti cã, dacã nu-i elibereazã pe ostateci, se ling pe bot de finanţarea pe care o primesc de la fraţii lor de aici ! Manipularea emoţionalã a opiniei publice, zecile de comentarii fãrã cap şi coadã trec peste singura şi cruda realitate, aceea cã suntem în rãzboi informaţional, global dar nedeclarat, în care mediile de informare sunt armele, iar informaţiile reprezintã muniţia Amintiţi-vã de victoria fulgerãtoare din Irak, transformatã într-un rãzboi fãrã linie de front, fãrã inamic şi fãrã sfîrşit, amintiţi-vã de atacul asupra Americii, apoi de Spania şi veţi vedea cã rãzboiul se duce acum pretutindeni, iar scopul unor lovituri dure este tot informaţional Cele douã turnuri din New-York au fost lovite la o distanţã de suficiente minute pentru ca a doua loviturã sã fie transmisã în direct Evenimentele din decembrie de la noi au fost create în bunã parte pentru a fi mediatizate, ne putem mândri cu prima revoluţie transmisã la televizor în direct! Ziariştii români au fost ţinuţi în captivitate cât timp mass-media din toate ţãrile au mediatizat gruparea respectivã Atunci când, pentru o nouã loviturã de imagine, a fost necesarã eliberarea lor, au fost eliberaţi - asta ar fi o altã ipotezã ! Dar şi în România sosirea ziariştilor a fost exploatatã pentru imagine, iar analiştii au tãiat firul în patru, socotind cine a cîşigat în imagine, cât este câştig spontan şi cât este regizat, dacã ziarişii trebuia sã se bucure, sau dimpotrivã, dacã este sau nu este necesarã o conferinţã de presã etc Lupta se dã acum nu cu pistoale şi grenade, ci cu informaţii şi imagine Este un rãzboi nou, în care suntem cu toţii angajaţi, fie cã vrem, fie cã nu Şi, totuşi, cine este pisica ? 30 mai 25 ROSTUL ŞCOLII (I) În urmã cu câteva sãptãmâni o tragedie îngrozitoare a zguduit Bacãul: doi tineri au fost striviţi de roţile unei maşini pe asfaltul din faţa discotecii de la Bogdan Vodã Reporterul care povestea de la faţa locului, spunea cã prietenii celor care au crezut cã pot face dragoste pe asfaltul şoselei erau ameţiţi de alcool Este vorba de elevi, care la ora aceea ar fi trebuit sã fie acasã, sub supravegherea iubitoare a pãrinţilor, sã citeascã, sã înveţe sau mãcar sã doarmã Prezenţa lor la discotecã, tragedia care a urmat nu-s, din pãcate, excepţii Comportamentul deviant al tinerilor tinde sã devinã regulã, iar şcoala este adeseori încriminatã Ce poate face însã şcoala în cele şase ore pe care un elev le petrece în clasã, atunci cînd pãrinţii, primii interesaţi în educaţia copiilor, poliţia, televiziunea, producãtorii de aşa zise distracţii, societatea în general creeazã un mediu profund imoral în care tinerii cresc şi îşi dezvoltã comportamente pe mãsurã Barmanul care, la discoteca de la Bogdan Vodã, le-a dat copiilor alcool este în puşcãrie ? Cîţi vânzãtori vând alcool şi ţigãri tinerilor sub 18 ani, sfidând legea ? Câte amenzi a dat poliţia tinerilor care tulburã liniştea locuitorilor prin gãlãgia pe care o fac în faţa blocurilor, prin comportamentul vulgar pe care-l afişeazã spre indignarea vecinilor ? Aş zice cã tinerii care se comportã necivilizat, ba chiar profund imoral, nu sunt vinovaţi deoarece ei nici nu au conştiinţa faptului cã greşesc Nu au "cei şapte ani de-acasã", în care pãrinţii sã le fi cultivat respectul faţã de un set de valori Lãsaţi pradã vulgaritãţilor de pe ecranele televizoarelor, lãsaţi pradã tentaţiilor de tot felul ei ajung în şcoalã fãrã nici un respect pentru actul educaţional Devin astfel, din start, refractari la orice tentativă a şcolii de a-i modela Îmi povestea un profesor cã atunci când i-a cerut unui elev neatent sã scrie pe caiet problema pe care o rezolva la tablã, elevul i-a rãspuns, scurt: "Nu vreau!" Profesorul a rãmas interzis Cum sã reacţionezi ? Nici măcar nu ai cum sã-l pedepseşti, deoarece importul de falsã democraţie de tip american a distrus bruma de autoritate a profesorului Pedagogii americani îşi pun abia acum problema pedepsei în actul educativ, dupã ce timp de câteva decenii au cultivat, sub pretextul unui comportament nonaversiv, relaţia cea mai laxã între profesor şi elev Ar fi absurd ca noi sã repetãm greşelile lor de acum o jumãtate de secol, pentru a avea ce repara mai tîrziu! Speriaţi de ideea cã ar putea sã parã demodaţi, unii profesori importã în şcoalã vulgaritatea cu care elevii sînt obişnuiţi La staţiile de radio ale şcolilor auzi manele pe texte uneori pornografice, li se permite ca în şcoalã sã fumeze, ba chiar un liceu de prestigiu se lãuda cu faptul cã a fãcut un loc pentru fumat destinat elevilor, la şcoalã vin îmbrãcaţi mai mult decât indecent, deşi se presupune cã pãrinţii i-au vãzut cum aratã când au plecat de acasã Se produce un fenomen absurd: şcoala importã imoralitate în dorinţa de a fi pe placul elevilor, în loc sã fie, dimpotrivã, o creatoare de comportament moral, în loc sã dea societãţii nişte oameni înzestraţi cu un set de valori morale care sã-i ajute sã se integreze cu succes în societate, la locul ales de Dumnezeu pentru fiecare dintre ei Este evident, deci, faptul cã problema numãrul unu a şcolii este acum mutarea accentului de pe instrucţie, pe educaţie Factorii de decizie ar trebui sã elaboreze un întreg program, o suitã de proiecte care sã redreseze şcoala din acest punct de vedere Fiecare profesor ar trebui sã conducã cel puţin un proiect educativ pe semestru Prezenţa actualului consilier educativ în şcoalã este ineficientã, este un fel de "îndrumãtor utc" de pe vremuri, cu funcţii mai mult birocratice, care mai mult îi încurcã pe colegii cu iniţiativã Chiar instrucţia trebuie regânditã Trebuie sã fim mai puţin obedienţi faţã de modelele apusene, nu totdeauna eficiente, ar trebui sã ne întrebãm dacã este normal sã predãm limba românã, de exemplu, cu accent pe vocabular, ca şi cum ar fi o limbã strãinã, o "limbã ţintã", dacã este eficient sã pãrãsim caracterul sistematic al predãrii, în ideea falsã cã astfel dezvoltãm creativitatea Abraham Moles observa cã, din cauza exploziei informaţionale, caracterul sistematic al setului de cunoştinţe pe care îl dobândeşte cineva dispare, este înlocuit cu o "pâslã" informaţionalã Savantul american are dreptate dacã se referă la cunoştinţele dobândite întâmplãtor, de-a lungul vieţii Şcoala, însã, nu trebuie sã copie viaţa din acest punct de vedere Instrucţia poate fi şi ea educativã, cu o condiţie: sã câştige respectul, chiar admiraţia elevilor pentru ceea ce învaţã Rostul şcolii este imens Ea trebuie sã iasã din expectativa somnoroasã în care se complace, sã aibã iniţiativa activãrii tuturor celor care trebuie sã contribuie la educaţie: pãrinţii, comunitãţile locale, Biserica, Armata, Academia, instituţiile culturale, mass-media etc , sã gândeascã strategia acestei bãtãlii pentru sãnãtatea spiritualã a neamului şi asta repede, cât mai e timp, altfel riscãm sã ne pierdem identitatea, sã ne pierdem însãşi fiinţa noastrã naţionalã Un pas important pe acest drum dificil ar fi dezvoltarea asociativitãţii în rândul pãrinţilor, al elevilor şi chiar al educatorilor Din pãcate acest proces este frânat de factorii de decizie, mai ales de directori, pentru nişte cauze pe care le voi analiza sãptãmâna viitoare 6 iun 26 ROSTUL ŞCOLII (II) Şcoala nu mai este, în societatea actualã, un templu spre care elevii şi pãrinţii sã priveascã respectuoşi Ea este conceputã din ce în ce mai mult de cãtre toţi actorii implicaţi în procesul educaţional pragmatic, drept parte a unei strategii de integrare a individului în comunitate, spre binele lui, dar şi spre binele celorlalţi În aceste condiţii apare ca obligatorie dezvoltarea asociativitãţii, atât ca mijloc de educare a capacitãţii de integrare, cât şi ca formã de organizare a elevilor, pãrinţilor şi profesorilor în scopul derulãrii unor proiecte în parteneriat public/ privat Din pãcate acest proces este frânat de factorii de decizie, mai ales de directori, dar şi de inspectori, sau de aşa zişii lideri de sindicat, care nu-s interesaţi sã împartã decizia cu nimeni Existã, evident, prezumţia de vizare a unor câştiguri ilicite, deoarece o confuzie instituţionalã duce la o confuzie contabilã şi de aici pânã la însuşirea ilicitã a unor bunuri sau valori nu este decât un pas În multe şcoli, mai ales în Transilvania, locul vechilor comitete ale pãrinţilor a fost luat de asociaţii ale pãrinţilor elevilor dintr-o anumitã şcoalã Aceste asociaţii sunt persoane juridice, ele au cod fiscal şi cont bancar, ele pot primi, conform legii, finanţãri atât de la eventualii sponsori din comunitatea localã, cât şi de la consiliile locale, sau de la organizaţiile europene Existã chiar o cerinţã a organizaţiilor europene, ca programele finanţate sã fie derulate în parteneriat public-privat Programul "1% din impozit pentru ONG-uri" ar fi adus sume substanţiale cu care se puteau derula proiecte importante, dacã aceste ONG-uri ar fi existat De ce nu se fac? Eu cred cã sunt peste zece ani de când cer acest lucru la liceul meu, dar vorbesc în zadar Cine se opune ? Evident, cine are de pierdut de pe urma unui asemenea proiect: în primul rând directorii de şcoli Ei doresc, în bunã tradiţie comunistã, sã controleze tot ce mişcã în şcoalã O iniţiativã a unui profesor, oricât de mãruntã, dacã nu-i controlatã de director, este dezavuatã Am încercat sã înţeleg de ce se întâmplã aşa Pe lângã faptul cã acest comportament este caracteristic mai ales celor care au avut funcţii de decizie înainte de 1989, ei îşi pun încã douã întrebãri: ce se poate câştiga, material vorbind, de pe urma unui proiect, dar şi ce se poate câştiga atât ca experienţã managerialã, cât şi ca stimã Profesorii care deruleazã proiecte devin, pentru viitor, nişte concurenţi la "funcţie"! Pãrinţii care ar conduce un ONG al lor şi ar participa, din aceastã poziţie, la luarea unor decizii ar putea deveni incomozi atunci când este vorba de cheltuit banii asociaţiei Dar şi elevii ar trebui sã se organizeze în asociaţii neguvernamentale Cu cât mai multe asemenea asociaţii, cu atât mai bine Partidul comunist a avut grijã sã facã educaţie comunistã prin organizaţii de pionieri şi de u t c bine puse la punct şi mai ales bine finanţate Ele rãspundeau unei comenzi politice, profesorii care le îndrumau erau doar executanţi Deşi acum educaţia ridicã mult mai multe probleme, ne ferim cât putem de realizarea unor structuri organizaţionale care sã preia activitatea extraşcolarã a elevilor Cluburi şi cenacluri, societãţi corale, societãţi culturale sau de protecţie a mediului, de turism etc etc ar trebui sã fie cu sutele În Bacãu sunt câteva, "Inter-Mediu" a doamnei profesoare Cristina Ichimaş, "Veniţi cu noi" de la Colegiul Ferdinand, celebrul Club de Debate de la Buhuşi, Societatea Culturalã a Elevilor şi Profesorilor din Liceul "Mihai Eminescu", dar le numeri pe degete şi trãiesc doar datoritã entuziasmului unor profesori şi al unor elevi, cãci nu-s sprijinite; finanţarea, când apare, este jenantã, membrii lor au tot timpul sentimentul cã fac ceva ilegal De exemplu societatea culturalã "Mihai Eminescu", în al zecelea an de existenţã, nu numai cã nu a fost ajutatã - prin cooperare - de conducerea liceului în acest an, dar a fost chiar sabotatã în cele câteva proiecte pe care le-a derulat Elevii şi profesorii implicaţi în proiecte şi-au fãcut, spre onoarea lor, treaba şi cu toate reproşurile, chiar interdicţiile dictate de cele douã directoare au obţinut rezultate bune Un proiect de acum patru ani, "Forum-ul ONG-urilor şcolare", derulat la Valea Budului, care s-a bucurat de un mare succes, a murit în anul urmãtor, deoarece a fost mereu amânat de inspectorul şcolar general, duşman al organizãrii ONG- urilor şcolare Nu-i de mirare cã şi directorii se uitã urât la aceste organizaţii Şi totuşi profesorii cu iniţiativã, care vor sã deruleze proiecte ambiţioase, cu parteneri din toatã Europa, ar trebui sã treacã peste piedicile puse de directori şi sã înfiinţeze cât mai multe ONG-uri şcolare Casa Corpului Didactic ar putea oferi consultanţã în acest sens, poate ar fi oportun un curs de iniţiere în aspectele juridice, contabile şi manageriale pe care le implicã un asemenea proiect Asociativitatea ca mod de existenţã a societãţii civile trebuie învãţatã în şcoalã Existenţa unor asemenea organizaţii nu are doar un rol pragmatic, ci este şi educativã Chiar educatorii ar trebui sã renunţe la sindicatele create acum cincisprezece ani, când o organizaţie sindicalã "liberã" ni se pãrea o culme a libertãţii de asociere, deoarece dascãlii nu sunt "clasã muncitoare" Educatorii, ca şi medicii, juriştii, artiştii trebuie sã-şi facã propriile structuri organizaţionale care sã le apere drepturile, inclusiv drepturile sindicale, dar ţinând cont de specificul creativ al activitãţii lor Atunci când domnul Ion Caramitru a iniţiat UNITER au fost sute de voci care au strigat împotrivã, dar acum vedem în organizaţia artiştilor un model Medicii sunt organizaţi într-o Camerã Federativã, care adunã specialişti din toate domeniile medicinii Dacã dascãlii ar revitaliza Societãţile de Ştiinţe, cu un statut care sã cuprindã şi capitole referitoare la drepturile lor, inclusiv cele sindicale, apoi aceste societãţi ar forma, asemenea medicilor, o structurã federativã, am scãpa de sindicate şi de Codul Muncii, am înţelege cã specificul şi importanţa activitãţii dascãlilor trebuie sã le confere un statut deosebit Rezumând, trebuie sã constat cã problema numãrul unu a şcolii este acum nu compatibilitatea cu Europa, ci mutarea accentului pe educaţie Cât priveşte instrucţia, este necesarã o revenire la caracterul sistematic al predãrii, dacã nu vrem sã atingem gradul de incompetenţã al multor sisteme de învãţãmânt occidentale A treia problemã pe care eu o vãd ca fiind prioritarã în şcoala româneascã este dezvoltarea gradului de asociativitate, atât la pãrinţi, cât şi la elevi şi profesori Aceste trei direcţii fundamentale ar trebui puse în discuţia unui Forum Naţional al Educaţiei deoarece şcoala este - nu-i aşa ? - prioritate naţionalã ! Fie ca acest sfârşit de an şcolar sã ne facã mai înţelepţi, iar anul şcolar viitor sã devinã cu adevãrat un nou început 13 iun 27 DESPRE CELERITATE Mărturisesc faptul că am auzit cuvântul "celeritate" pentru prima oară într-un discurs al domnului preşedinte Emil Constantinescu, în care făcea referiri la justiţie M-am dus repede la dicţionar şi am aflat că acest cuvânt rar vine din latinescul celeritas şi înseamnă "iuţeală, repeziciune" Atunci când se referă la activitatea Justiţiei, el cere o accelerare a procedurilor, pentru ca actul de justiţie să se finalizeze într-un timp rezonabil Atunci când un avocat doreşte să nu se ajungă la adevăr, deoarece adevărul îl defavorizează pe client, caută tot felul de "chichiţe juridice" pentru a obţine noi şi noi termene, până când faptele se prescriu Avocaţii statului, însă, procurorii, n-ar trebui să aibă, cel puţin teoretic, nici un interes să tergiverseze o cercetare, deoarece statul este garantul tuturor drepturilor şi libertăţilor prevăzute în Constituţie, deci procesele în care sunt judecaţi criminalii apără implicit viaţa liniştită a oamenilor cinstiţi Cum se explică, atunci, faptul că cercetarea evenimentelor din decembrie 89, sau Piaţa Universităţii nu au ajuns în instanţă nici după cincisprezece ani? Parchetele din România nu au capacitatea de a instrumenta evenimente atât de complexe, ori nu există voinţa de a le scoate la lumină ? Celeritatea pe care domnul preşedinte Emil Constantinescu o cerea justiţiei este doar o vorbă în vânt, sau ar trebui să fie un principiu al statului de drept ? Ea nu se referă doar la cercetare, ci şi la actul de justiţie în sine Judecătorii lungesc nepermis de mult procese în care oamenii păgubiţi ar trebui repuşi în drepturi, iar hoţii ar trebui să plătească pentru fărădelegile lor Dacă în perioada 1997-2000 au fost sute de hoţi băgaţi la puşcărie, justiţia răspunzând, cât de cât, la cererea Preşedintelui, după schimbarea de putere au fost eliberaţi din închisoare majoritatea celor condamnaţi pe drept Este justiţia atât de dependentă de politic, încât în acelaşi proces se pot da două verdicte diametral opuse ? Recenta eliberare a lui Miron Cozma ar fi un exemplu Tergiversarea cercetării în cazul primarului Dumitru Sechelariu ar fi un alt exemplu Domnul Preşedinte Emil Boc cerea, într-un interviu televizat, ca un proces să nu înceapă decât atunci când faza de cercetare este completă, iar odată început să se judece o zi, două, trei, până la pronunţarea unui verdict Amânarea pronunţării cu termene la distanţă de luni de zile lungeşte un proces pe ani buni, până când faptele se prescriu, sau una dintre părţi moare pur şi simplu ! Ştiindu-se protejaţi de o procedură scrisă parcă de ei înşişi, hoţii şi criminalii îşi văd de blestemăţiile lor în voie "Celeritatea" este un cuvânt care ar trebui să facă o carieră la fel de mare ca celebrele "şi nu numai ", sau "deci " De câte ori cineva se referă la Justiţie, ar trebui să nu uite de "celeritate" Chiar Doamna ministru Monica Macovei s-ar putea gândi la o "Lege a celerităţii", care să oblige magistraţii să se mişte mai repede În România sunt sute de mii de procese Încetineala actului juridic duce fatal la blocarea întregului sistem Tergiversarea, fie din rea intenţie, fie din comoditate sau din incompetenţă, ar trebui foarte aspru sancţionată Nu putem vorbi de un stat de drept atâta timp cât hoţii şi criminalii nu sunt pedepsiţi scurt şi definitiv, iar oamenii cinstiţi care cer dreptate aşteaptă zeci de ani o sentinţă justă 20 iunie 28 COMPLEXUL TORŢIONARULUI Marin Preda povesteşte despre Victor Petrini că în puşcărie a fost nevoit să ucidă un torţionar, în legitimă apărare fiind Torţionarul de care este vorba îl privea pe filosoful puşcăriaş cu o sălbatică ură, iar de câte ori avea prilejul îi ciocănea tâmpla cu un vătrai şi-i striga: "Banditule, aici am să te ating, deoarece la tine capul este periculos!" Securistul intuia ce pericol mare este - pentru cine exercită puterea arbitrar, rudimentar şi nelegitim - scânteia de inteligenţă de sub tâmplă Toţi şefii de pe atunci, de la activişti şi securişti, până la tot felul de directori, numiţi pe bază de dosar, nu datorită calităţilor morale, profesionale, manageriale, sufereau de complexul de inferioritate pe care l-am numit, pornind de la parabola lui Marin Preda, "complexul torţionarului" Pentru ei cei mai periculoşi oameni erau cei care îndrăzneau să gândească Şi erau cu atât mai periculoşi, cu cât erau în subordine şi reprezentau nu atât un pericol pentru fotoliul de şef, cât un fel de memento al nelegitimităţii Situaţia s-a continuat după decembrie, pe de o parte datorită faptului că structurile ierarhice ale statului socialist s-au prelungit până acum, când suntem încă foarte departe de nişte structuri administrative, economice şi sociale eficiente, bazate pe competenţă şi competiţie, pe de altă parte datorită faptului că "dosarul de cadre" a fost înlocuit cu pseudoconcursul manipulat ca şi înainte de Pile-Cunoştinţe-Relaţii Poate cea mai grea criză prin care trece România este cea de competenţă Ne costă îngrozitor de mult prostia cu acces la decizie şi nenorocirea este că ne costă pe toţi Este normal, este drept ca prostul să plătească pentru prostia lui Este însă nedrept, este o nedreptate strigătoare la cer, ca mii, uneori sute de mii de oameni sau chiar un întreg popor să plătească prostia unuia, sau a unora ! Când decizia era excesiv centralizată, poate oamenii competenţi, morali, oamenii cu frica lui Dumnezeu nu aveau altă soluţie decât să tacă şi să nădăjduiască Acum însă, adevăratele competenţe ale tinerei generaţii comit o laşitate vecină cu crima atunci când nu luptă pentru un loc de decizie, din care ar putea în sfârşit urni căruţa noastră hodorogită Directori de pe vremea lui Ceauşescu, având bine cultivat "complexul torţionarului", stresează zeci, sau sute de tineri din subordine, le ameninţă tâmpla cu vătraiul, dar profită cât pot de pe urma lor O directoare de şcoală, de exemplu, o persecuta cu obstinaţie pe o tânără profesoară de chimie, pentru că aceasta era coautoarea unui manual! Când a devenit însă inspectoare, a schimbat foaia: groaza şefilor produsă de faptul că au subordonaţi mai deştepţi ca ei nu mai funcţionează şi "în sus" ! Atunci când revista şcolii a primit ca premiu o excursie la Viena pe urmele lui Eminescu, elevii au fost însoţiţi nu de profesorul care făcea revista, nu de altcineva competent în materie, ci, aţi ghicit, de "doamna directoare", care n- avea nici o legătură cu poetul nostru, dar ştia de pe vremuri că directorul este "reprezentativ" Vă mai amintiţi bancul cu definiţia şampaniei: "Şampania este vinul pe care îl bea clasa muncitoare prin reprezentanţii săi " Acum la şcoala respectivă o tânără profesoară de biologie a iniţiat un proiect de mediu pentru care a obţinut finanţare europeană Cum la proiect participă şcoli din Turcia, Polonia şi Spania, directoarea s-a băgat în colectivul de profesori şi elevi care sunt prinşi în proiect şi pot paria că, dacă va fi vreo întâlnire de lucru în Spania, se va duce ea, deşi n-are nici o legătură cu ecologia Aşa nu vom ajunge niciodată nicăieri, deşi mii de români bat Europa în lung şi în lat, unii să culeagă căpşuni, alţii să participe la tot felul de comitete şi comiţii, la tot felul de proiecte, bune doar pentru ceilalţi europeni Îmi amintesc de două asistente medicale venite din Finlanda să ţină câteva ore la Liceul Sanitar din Bacău În ultima zi a sejurului , au făcut un seminar de patru ore cu care şi-au încheiat proiectul Cum ultima oră coincidea cu vernisajul unei expoziţii de pictură, le-am propus să concentreze ceea ce aveau de spus în aşa fel încât să termine cu o oră mai devreme, pentru a merge la vernisaj Mi-au mulţumit foarte politicos, dar mi-au spus că guvernul lor le-a plătit să facă toate orele din program, deci nu pot renunţa la o oră ! Când vom ajunge noi la un asemenea mod de a gândi ? Când vom ajunge ca fiecare să fie conştient de talantul pe care i l-a dat Dumnezeu şi să încerce să-l valorifice cât mai bine, fără să se uite chiorâş la cel pe care Dumnezeu l-a hărăzit cu mai mulţi talanţi, fără să vrea să-i dea la cap, precum torţionarul din parabola lui Marin Preda ? 29 iun 29 ROMÂNIA MEDIEVALÃ Tragedia de la Tanacu a isterizat câteva săptămâni o întreagă ţară, ba chiar a trecut şi peste hotare Un rol important în realizarea acestei psihoze colective l-au avut mass-media, mai ales cele audiovizuale Toată povestea ar putea servi drept model într-un curs universitar despre dezinformare Accentul pus pe elementul emoţional, indus prin minciuni izvorâte din imaginaţia bolnavă a unor reporteri iresponsabili a dus la adevărate confruntări de stradă, a creat o stare de tensiune cum n-am mai văzut de la "revoluţie" Doar de dragul senzaţionalului, o domnişoară se uita încruntată la câte un trecător paşnic şi- l întreba: "Ce părere aveţi despre faptul că măicuţa a murit în chinuri groaznice, legată cu lanţuri pe cruce, cu căluşul în gură şi înfometată ?" Mai lipsea "Biciuită, arsă cu fierul roşu etc " Sigur că trecătorul făcea ochii mari şi devenea brusc indignat, chiar violent Câtă conştiinţă profesională are un ziarist care, fără să se documenteze, inventează asemenea elucubraţii ? Ca-n bancurile cu radio Erevan, nu era o măicuţă, ci o bolnavă psihic agitată, violentă, nu a fost legată de o cruce (observaţi aici manipularea mistică!) ci de o scândură, nu a fost înfometată, ci ea nu putea mânca datorită convulsiilor Un ziarist "nemedieval" ar fi trebuit să se documenteze în primul rând la spitalul unde bolnava a fost internată Aflu de la un reporter care a avut ideea asta că bolnava a fost imobilizată şi în spital, că a fost diagnosticată cu un "sindrom" şi tratată doar parasimptomatic, cu diazepam (!!), că i s-a dat drumul din spital fără să mai fie apoi urmărită de un medic de familie şi nevindecată atâta timp cât era dependentă de medicamente Ajunsă în mănăstirea care s-a oferit s-o găzduiască, bolnava a primit, cu bună credinţă, îngrijirile pe care i le puteau oferi măicuţele şi preotul mănăstirii Salvarea a venit cum a venit Doctorii caută să se disculpe, spunând că bolnava murise când a ajuns salvarea la mănăstire De ce această paranoia a medicilor, de ce cred că sunt mereu pasibili de pedeapsă pentru culpă medicală ? Ăsta este rodul celor cincizeci de ani de teroare, când medicul, profesorul, juristul trăiau cu conştiinţa faptului că oricând pot fi sancţionaţi pentru vini imaginare Îmi amintesc de faptul că acum treizeci de ani, tatăl meu a murit din cauza aceasta A făcut un abdomen acut, ar fi trebuit operat de urgenţă, dar a fost plimbat cu salvarea de la Băceşti la Negreşti, la Vaslui şi înapoi, până a murit pe salvare, pentru a nu se "raporta" mortalitate în spital ! Când s-au dus a doua zi în camera mortuară, l-au găsit pe jos, lângă pat Asta înseamnă că de fapt a mai trăit şi după ce-l declaraseră mort ! Este evidentă crima medicilor de acum treizeci de ani Eu am şi rupt pagina pe care aveam notate numele lor Dumnezeu să-i ierte! Constat însă că nu s-au schimbat multe lucruri de atunci Vasluiul este într-o buclă temporală, în care se învârte de cel puţin treizeci de ani Alături de bolnavă a fost tot timpul şi fratele ei, angajat al sfântului lăcaş, frate care nu are nimic de reproşat celor care au avut grijă de sora sa Ce a făcut tânăra în Germania, ce relaţii avea cu familia, ce s-a întâmplat cu banii pe care nu şi i-a mai recuperat, cum au contribuit toate astea la îmbolnăvirea ei, iată subiecte asupra cărora merită să ne aplecăm Doctorul Ştefan Stîncã îşi scria pe la mijlocul secolului al XIX-lea teza de doctorat cu titlul "Mediul social ca factor patologic" Asta ar trebui să fie subiectul de investigat pentru ziarişti, nu biserica, pe care nu o înţeleg oricum Un tolkşovist îl întreba pe un preot cu obstinaţie cum se explică logic prezenţa diavolului, deoarece el vrea să înţeleagă de la cauză la efect ! Teleastul care judeca inchizitorial "crima" de la Tanacu nu ştie că logica lui nu-i la fel cu logica celor care cred în Dumnezeu Cei care cred că pot judeca un asemenea caz, să pună mâna pe carte şi să mai şi citească Le recomand "Psihoterapia ortodoxã" a mitropolitului Hierotheos Vlachos Dacă vor reuşi să o parcurgă până la capăt şi mai ales dacă vor reuşi să o înţeleagă, se vor cruci de câte aberaţii s-au spus şi scris în aceste săptămâni Dar oricâte absurdităţi, mai mult sau mai puţin "medievale" s-ar spune, biserica şi credinţa nu pot fi maculate: ele există într-un alt timp, "mai pur" În "Azilul de noapte", un personaj îl întreabă pe un călugăr: "Batiuşka, Dumnezeu este ?" Călugărul îi răspunde: "Dacă crezi, este, dacă nu crezi, nu este !" 4 iulie 30 MÂNIA LUI DUMNEZEU "Ne-a pălmuit Dumnezeu pentru păcatele noastre!" spunea cu obidă un sinistrat care abia scăpase de furia apelor Dintre miile de analize şi declaraţii cu care au fost pline emisiunile maraton ale posturilor de radio şi televiziune, poate această declaraţie a fost cea mai de bun simţ Plătim pentru jefuirea pădurilor, plătim pentru ezitarea, poate chiar complicitatea cu care am ţinut şi încă mai ţinem în fruntea ţării tot felul de activişti şi securişti fără frică de Dumnezeu, plătim pentru faptul că tolerăm marea corupţie, pe marii hoţi la gândul că poate ne cade şi nouă ceva fărâmituri din jaf, plătim pentru lenea şi indiferenţa cu care tratăm totul, de la educaţia copiilor, la infrastructură sau la aurul din Munţii Apuseni Chiar şi o nenorocire ca potopul care s-a abătut în această vară peste ţară nu ne învaţă minte Întrebate de reporterul unui post local de televiziune ce cred despre dezastru, trei mahalagioaice oprite pe stradă l-au beştelit cât de vulgar au putut pe primarul Bacăului că nu a luat nici o măsură ca să le scoată apa din beci! În loc să pună mâna pe câte o căldare şi să scoată ele apa, tună şi fulgeră împotriva autorităţilor, aprobate de crainica postului, o domnişoară cu o faţă inexpresivă care spune ce vede scris pe prompter, că "autorităţile sunt incapabile" Incapabile de ce ? Incapabile să scoată apa din pivniţele celor leneşi, sau să le spele pardoseala ? În aceste zile teribile am văzut, dimpotrivă, că administraţia şi armata, de la domnul prim ministru, până la ultimul poliţist din cea mai izolată comună, au dat dovadă de un adevărat eroism, nu clamat de la tribună, cum face domnul Ion Iliescu, ci efectiv, mergând în vâltoare şi periclitându-şi viaţa pentru a salva ce se putea salva Oameni refugiaţi în copaci şi pe acoperişuri, animale izolate pe insule de pământ de apa înfuriată, organizarea unor adăposturi temporare în şcoli sau biserici, astea sunt probleme, nu apa care a inundat pivniţa cu murături a nu ştiu cărei femei certăreţe Din păcate activiştii domnului Iliescu politizează până şi tragedia prin care trece ţara Ei nu spun de faptul că au defrişat pădurile, că au distrus sistemul hidrotehnic al ţării, atât cel de irigaţii, cât şi cel de regularizări ale cursurilor râurilor, că tragedia ar fi putut fi mai mică dacă toate acestea ar fi funcţionat Ei doar exploatează situaţia, coincidenţa potopului cu nenorocirea legislativă pe care au regizat-o atât de bine, încât au obligat guvernul să demisioneze Acum spun că guvernul demisionează şi lasă ţara sub ape Ei uite că nu este aşa, guvernul gestionează cât se poate de bine criza prin care trecem, dar să nu uităm că administraţia trebuie doar să organizeze salvarea de la înec, să organizeze aprovizionarea şi cazarea sinistraţilor, nu se poate substitui oamenilor care trebuie ei înşişi să dea dovadă de solidaritate şi chiar de eroism, să lupte, nu să se lamenteze Nu trebuie învăţat nici primarul, nici primul ministru ce trebuie făcut Dacă este necesar ca primul ministru să meargă în Europa pentru a aduce ajutoare, atunci el trebuie să facă acest lucru, nu să vină să dea apa afară din pivniţa unor leneşi cu găleata Nu poţi ca mergând pe stradă cu sacoşa în mână, să faci politică naţională! Este o prostie mai mare decât reporterul care crede că asta-i "opinia publică" În "Patericul egiptean” există o mică parabolă cu care aş încheia aceste însemnări: „Acest avva Antonie, căutând la adâncul judecăţilor lui Dumnezeu, a cerut, zicând: Doamne, cum unii trăind puţin, mor, iar alţii prea îmbătrânesc ? Şi pentru ce unii sunt săraci, iar alţii bogaţi ? Şi cum cei nedrepţi se îmbogăţesc, iar cei drepţi sunt săraci ? Şi a venit lui glas zicând: Antonie, ia aminte de tine, că acestea sunt judecăţi ale lui Dumnezeu şi nu-ţi este ţie de folos a le şti " 18 iulie 31 MAŞINA DE SCRIS "Un cetăţean din Dolhasca avea o maşină de scris Şi nu i-a folosit la nimic!" Acest banc pe care legenda i-l atribuie lui Mihai Ursachi, dar pe care eu l-am auzit de la Emil Brumaru , îmi vine în minte ori de câte ori văd oameni care se luptă pentru posturi, vor cât mai multe funcţii, dar când ajung să le deţină constată că nu ştiu ce să facă, la ce-s bune funcţiile pe care le-au râvnit atât de mult Sunt în partidele noastre vânători de funcţii care nu au nici un program, nu-şi propun nimic, singurul lor scop este să fie "director", sau "preşedinte" Este mare păcat, deoarece în felul ăsta se blochează decizia, ori am mai spus că una dintre cele mai importante cauze ale nenorocirilor noastre o reprezintă precaritatea actului decizional Blocarea posturilor de decizie de către oameni ai vechiului regim, (mă refer la cel de dinainte de 89!), cum se întâmplă acum în justiţie, este nu doar imorală, este o crimă La începutul guvernării CDR, un medic pedeserist s-a înscris peste noapte în PNTCD pentru a rămâne în postul de conducere în care era Aflu acum că o directoare de şcoală vrea să se înscrie în PNL, poate ajunge chiar în inspectorat ! Nu-i vorba de un program, nu-i vorba de cine ştie ce proiecte care nu pot fi puse în operă decât din perspectiva cutărui partid, a cutărui guvern sau a cutărei doctrine ! Nici vorbă de aşa ceva, e vorba doar de un post care înseamnă bani mai mulţi, călătorii în străinătate, eventual automobil la scară Forma fără fond este idealul unui asemenea individ El vrea "maşina de scris" nu ca să scrie cu ea, ci ca să creadă lumea că este mare scriitor! Atunci când sunt mai mulţi amatori de "maşini de scris" într-un partid, începe o bătălie absurdă pentru "funcţii", cum s-a întâmplat recent în PNL, la Bacău Un partid serios, un partid care se revendică de la mari boieri cum au fost cei din familia Brătianu, îşi cultivă nişte ierarhii pe care le respectă Boieria nu-i ţigănie, (mă gândesc la penultimul cânt din "Ţiganiada"!), alegerile interne ar trebui să fie consesuale Un senior al partidului, ca domnul preşedinte Ion Chiriac, nu ar trebui să fie contestat de nimeni, cu atât mai mult de tineri veniţi de câteva luni în partid Nu-l cunosc pe domnul primar, dar l-am votat şi l-am simpatizat pentru aerul nou pe care-l aducea în primărie Am crezut şi încă mai cred că doreşte în mod cinstit să redea Bacăul băcăuanilor, să fie un adevărat părinte al oraşului O funcţie de partid l-ar încurca mai mult O funcţie de partid ar trebui să aştepte să i se ofere, drept mulţumire pentru ceea ce a făcut, dar asta peste câţiva ani, sau chiar peste câteva mandate N-au intrat zilele în sac, tinerii care vor să se afirme în politică trebuie întâi să-şi construiască o biografie pe măsură, nu să umble cu politicianisme ieftine Printre altele, trebuie să înveţe să fie boieri ! Întâmplarea de la PNL mi-a amintit de romanticul Partid al Alianţei Civice, iniţiat în 1991 şi sucombat câţiva ani mai târziu, pe bună dreptate După Congresul de constituire din iunie, am avut prima întâlnire a Consiliului Naţional în august Eu, domnul Mãnucu şi alţii susţineam că nu trebuie să primim în partid decât membri ai Alianţei Civice O colegă de la Hunedoara ne-a dat dreptate, povestind ce s-a întâmplat în organizaţia lor: A venit un inginer de la Combinat şi i- a întrebat câţi sunt "Patruzeci şi cinci", a răspuns ea "Vreţi să vă aduc din combinat încă şaptezeci de membri?" Bucuroasă, colega noastră a acceptat Inginerul a venit cu oamenii lui din Combinat, i-a înscris pe toţi în partid, apoi le-a spus celor din conducerea Alianţei Civice:"Ei, acum hai să facem alegeri!" Cam aşa au vrut să facă şi noii veniţi în PNL, doar că ei au greşit socoteala cu câteva zeci de voturi Păi, aşa se poartă un boier ? 11 iulie 32 AUTORITATEA PREMIERULUI Cine are câteva noţiuni elementare de sociologie, politologie sau management, ştie că autoritatea legitimă are trei surse principale: legalitatea, competenţa şi carisma Atunci când, datorită jocului politic, sau relaţiilor clientelare cineva ajunge într-un post de conducere fără să aibă competenţa necesară, legitimitatea lui poate fi contestată Este domnul Călin Popescu Tăriceanu în această situaţie ? Răspunsul este evident "nu" şi să vedem de ce În primul rând nu se poate vorbi de lipsa unei solide susţineri politice din partea partidelor aflate la guvernare sau a domnului preşedinte Traian Băsescu Faptul că domnul Valeriu Stoica face declaraţii aberante aproape că nu mai trebuie discutat Motivele personale ale domnului avocat sunt cunoscute, capacitatea sa de a genera crize, de asemenea Ca ministru al justiţiei n-a făcut nimic pentru reformă, iar ca lider al PNL mai mult a demolat decât a construit Chiar proiectul dizolvării partidului liberal în marea populară susţinut cu atâta convingere, fără să clipească, nu-l recomandă ca un bun sfătuitor Imaginaţi-vă un partid liberalo-popular condus de domnii Stoica şi Opriş ! Cât îi priveşte pe democraţii domnului Boc, este evidentă dezamăgirea lor generată de ratarea anticipatelor, dar şi preşedintele Traian Băsescu, şi liberalii, însuşi domnul prim ministru, toţi sunt supăraţi din acest motiv Cauza însă nu este inconsecvenţa premierului, atât de blamată de presă, ci inundaţiile Hotărârea domnului Călin Popescu Tăriceanu de a nu mai demisiona nu trebuie scoasă din context Pentru orice om de bună credinţă este clar că blocarea parţială a reformei în justiţie de către curtea constituţională a fost motivul legitim şi elocvent al demisiei guvernului, care se adresa electoratului astfel ultimativ, cerând o majoritate cu care să poată pune în operă programul de guvernare Potopul care a căzut peste ţară a schimbat priorităţile Este absurd să-i reproşezi primului ministru faptul acesta Pe de altă parte, alegerile anticipate ar fi trebuit declanşate în ianuarie, adică imediat ce s-a constatat că parlamentul nu- i dispus să ajute guvernul decât prin aranjamente declarate de domnul preşedinte "imorale" După 12 iulie imoral ar fi fost ca guvernul şi preşedintele să ţină morţiş la proiectul anticipatelor, care, trebuie să repet, era cea mai bună soluţie pentru ieşirea din criză Presa însă, având reacţii mai mult emoţionale, inversează ordinea faptelor pentru a trage concluzii aberante Acest mod demonic de argumentare induce în opinia publică o neîncredere în guvern, chiar o ostilitate care ar putea face din ce în ce mai dificil actul de guvernare Cum competenţa domnului prim ministru nu poate fi pusă la îndoială, să vedem dacă cea de a treia componentă a autorităţii, carisma, ar putea fi discutată I s-a reproşat că merge "pe teren" în pantofi, nu-şi pune cizme de cauciuc şi caschetă de miner, că este distant, că nu-i "popular" Toate calităţile sale carismatice au fost citite ca defecte de nişte oameni care au o satisfacţie diabolică în a demola Îmi amintesc de un episod din "Marele singuratic" în care Simina, iubita lui Niculaie, merge la Siliştea îmbrăcată în blugi Ilie Moromete nu numai că nu-i reproşează acest lucru, dar chiar se arată încântat de faptul că pictoriţa se comportă natural Mi se pare foarte natural ca domnul Vasile Lupu, ţăran din Bucovina, oricâte doctorate ar avea, să se îmbrace în costum naţional, dar mi s-ar părea de-a dreptul ridicol să- l văd pe domnul Călin Popescu Tăriceanu îmbrăcat cu iţari şi opinci ! Eleganţa cu care premierul nostru a oferit un superb buchet de flori unei doamne la Bruxelles era firească şi în nota sa de carismă, însă nu mi-l pot închipui bând un şpriţ la capra podului şi ciocnind paharul cu muncitorii Oamenii simpli înţeleg instinctiv acest lucru şi-l urmează pe premier pentru ce este el, vreau să cred că sunt mândri de faptul că în fruntea guvernului este "un domn", chiar dacă tot felul de cârcotaşi fac un zgomot emoţional infernal în jurul lui Nota de plată pentru dezastrul din ţară trebuie plătită de adevăraţii vinovaţi Când se va întâmpla, însă, această minune ? 25 iulie 33 CREDIBILITATEA GUVERNULUI Domnul Theodor Stolojan a ieşit în arena politică făcând tot felul de declaraţii în legătură cu "tensiunile" din PNL, cu "inexistenţa" alianţei, mai ales în teritoriu, cu soluţiile pe care le aduce domnia sa, ca un salvator pe cal alb, dintre care cea mai importantă este separarea funcţiei de premier de cea de preşedinte de partid Aceste declaraţii ar trebui să-l determine pe domnul preşedinte Traian Băsescu să-l demită imediat, deoarece este absolut neconstituţional ca un consilier prezidenţial să se amestece în treburile unui partid, indiferent care ar fi acesta Numai că însuşi domnul preşedinte procedează neconstituţional atunci când declară: „Dacă există în Alianţă oameni politici care gândesc la o guvernare prin compromisuri cu PSD, mai bine plecăm de la guvernare Spunem poporului că n-am putut” Domnul preşedinte nu poate folosi persoana întâi atunci când vorbeşte de guvernare împotriva PSD-ului, deoarece el este - potrivit Constituţiei - preşedintele tuturor românilor, inclusiv al celor din PSD ! "Credibilitatea" guvernului, de care face atâta caz domnul Stolojan, este minată în primul rând de asemenea gesturi politice Într-un liceu o directoare ia decizii cu privire la plecarea unor elevi în străinătate, sau la motivarea unor absenţe peste capul profesorului diriginte, pe care nici măcar nu-l informează despre ce se întâmplă în clasa lui Este evident că în felul acesta încrederea părinţilor, dar şi a elevilor dispare, nici măcar nu-l mai bagă în seamă pe profesor Dispare încrederea, dispare şi autoritatea de care vorbeam în articolul trecut La fel se întâmplă la nivelul unei ţări Dacă preşedintele, din motive de imagine, se amestecă în decizia administraţiilor locale, a armatei, a guvernului, a constructorilor, nu numai că încurcă, dar şi sapă autoritatea celor care prin lege sunt investiţi cu ea La urma urmei, problema majorităţii parlamentare trebuia pusă în ianuarie Atunci trebuia ca românilor să li se spună: ori, ori ! Acuma avem un guvern în care parlamentul are, de bine, de rău, încredere, avem un program de guvernare care, cu toată opoziţia mafiei, se pune în operă, a compromite credibilitatea guvernului acum este o acţiune criminală De ce este necesară separarea funcţiei de premier de cea de preşedinte de partid ? Ar merge mai bine guvernul? Avem acum legi, şi fiscale, şi pentru reforma justiţiei, şi pentru proprietate Noul sistem de impozitare este menit să însănătoşească economia, reforma în justiţie va impulsiona lupta anticorupţie, rezolvarea problemei proprietăţii ne va scoate din barbaria comunistă Cum se poate spune că guvernul este incapabil, că nu a făcut nimic ? Cine are interesul să-l discrediteze tocmai acum, când trebuie să treacă la aplicarea acestor legi ? Întrebarea este, evident, retorică În 1997, domnul Victor Ciorbea a devenit prim ministru fără să aibă nici o funcţie în partid Conducea guvernul, dar pe linie de partid era subordonat preşedintelui din nu ştiu ce sector ! A contribuit acest lucru la întărirea autorităţii lui ? Îmi amintesc de o întâlnire din vara acelui an, în care i-am reproşat că "nu face nimic" Mia spus că are vreo două sute de legi, gândeşte o reformă globală, pe care o va pune în practică după ce, în toamnă, legile vor trece prin parlament Nu ştiu cine, dar cred că aceleaşi forţe oculte care şi acum propun tot felul de "soluţii" l-au lăsat să elaboreze toată strategia şi când au văzut că devine periculos l-au schimbat Acum suntem într-un moment asemănător Va fi lăsat guvernul să pună în practică legile care au trecut atât de greu ? Va putea să facă acest lucru cu un aparat administrativ în mare parte corupt şi obişnuit cu vechii stăpâni? Va putea să reformeze puterea judecătorească în aşa fel încât să se treacă la o lichidare efectivă a corupţiei şi a mafiilor ? Dacă-i punem mereu la îndoială credibilitatea şi autoritatea, dacă-l întrebăm în fiecare zi când se remaniază, dacă funcţionarii stau cu ochii în plafon şi nu fac nimic, deoarece nu ştiu dacă mâine vor avea acelaşi şef ca azi, credeţi că legile, oricât de bine intenţionate, vor depăşi stadiul de simple ficţiuni? Domnul Stelian Tănase spunea: "Tăriceanu a renunţat să mai demisioneze Imaginea sa a ieşit extrem de şifonată din acest clenci Presa de ieri şi alaltăieri îl calcă în picioare Habar nu am daca va reuşi să se mai ridice vreodată premierul în stima jurnaliştilor " Nu-i mare scofală să fie cineva în stima unuia ca Stelian Tănase Adevărul este însă că mulţi ziarişti au reacţionat emoţional, nu au înţeles că ei înşişi erau manipulaţi De cine ? De cine a fost trimis la Palatul Victoria domnul Theodor Stolojan ? Mă tem că, dacă paralela pe care am întrezărit-o eu între Victor Ciorbea şi Călin Popescu Tăriceanu se continuă cu o paralelă între PNŢCD şi PNL, avem toate şansele ca peste patru ani să nu avem de ales decât între două partide: unul al activiştilor şi unul al securiştilor 28 iulie 34 JOCUL DE-A DEMISIA Când un copil se supãrã pe colegii de joacã pentru nu ştiu ce amãnunt care capãtã în ochii micuţului proporţii apocaliptice, spune supãrat: "Îmi iau jucãriile şi plec!" Şi chiar pleacã spre consternarea tuturor Nu la fel ar trebui sã reacţioneze oamenii mari, mai ales dacã jocul lor se numeşte "politicã" şi de el depinde soarta ţării Un politician trebuie sã aibã o privire scrutãtoare şi impenetrabilã, nu trebuie sã se lamenteze, nici sã plîngã, nici mãcar sã râdã Ca un jucãtor de şah, sau poker, trebuie sã gândeascã fiecare mişcare, insensibil la orice emoţie Mã gândeam la toate acestea privind-o pe doamna ministru Mona Muscã motivîndu-şi demisia doar prin o sumã de orgolii, în dispreţul oricãrei logici, deoarece este total ilogic sã spui cã primul ministru este capabil, cã guvernul a fãcut o mulţime de lucruri foarte bune, cã tu însăţi ai fãcut o adevãratã minirevoluţie la minister în cele câteva luni de ministeriat şi totuşi sã vrei morţiş sã demisionezi, deşi colegii, domnul preşedinte, primul ministru, toţi te roagã sã rãmâi Povestea cu principiile este uşor penibilã, deoarece principiile liberale nu au nimic de-a face cu schimbãrile de decizie ale domnului Cãlin Popescu Tãriceanu, motivate de evenimente mai presus de orice decizie sau principiu de partid Aici avem de-a face ori cu o bosumflare copilãreascã aşa cum o descriam mai sus, ori cu o încercare de a discredita guvernul şi de a-l pune în situaţia în care a pus domnul Traian Bãsescu guvernul Victor Ciorbea ! Trebuie doar sã ne hotãrâm în ce categorie o plasãm pe doamna ministru: a copiilor care acţioneazã mai ales emoţional, sau a jucãtorilor de poker ? Instituţia demisiei este foarte importantã pentru un om politic Ea îi dã posibilitatea ultimã de a fi consecvent programului sãu, atunci când din diferite motive nu şi-l poate îndeplini Este însã, cu adevãrat, ULTIMA ! Nu-i vorba de nici un fel de principii Domnul Corneliu Coposu, de la care politicienii din toate partidele ar trebui sã înveţe, spunea cã în politicã orice poate fi negociat, în afarã de principii Evident, se referea la principii politice, cu alte cuvinte un liberal nu poate adopta o politicã social democatã, sau "popularã", dar poate negocia oricând cu social democraţii, sau cu democraţii creştini, ca în limita unor compromisuri sã adopte nişte politici care sã satisfacã principii ale amândurora Despre ce principii a fost vorba în situaţia pe care o discutãm ? Sunt cei doi lideri liberali pe poziţii principiale diferite ? Doamna ministru a venit la Ministerul Culturii cu un set de politici liberale pe care se grãbeşte sã le punã în operã şi colegi de guvern, sau chiar primul ministru, îi pun beţe în roate ? Apoi a încercat toate negocierile posibile, a fãcut toate compromisurile (pânã la prinicipii!), a fãcut tot ce se putea face şi nu mai are altã soluţie decât demisia ? Domnul prim ministru şi-a cãlcat pe orgolii, a renunţat la demisie şi a venit în judeţul Bacãu sã-i ajute pe cei aflaţi în nenorocire Doamna ministru a lãsat şi ea orgoliul deoparte şi a venit sã vadã ce-i la Tescani, sau la Comãneşti, ce se poate face pentru a fi salvat patrimoniul cultural ? A fãcut toate acestea şi apoi, epuizatã (este şi ãsta un motiv de demisie, vezi domnul Theodor Stolojan!) şi-a dat demisia ? Instituţia demisiei este foarte importantã, dar ea trebuie cu adevãrat sã fie justificatã: o demisie este un act politic tot atât de important ca o investiturã Mã gândesc, prin comparaţie, la demisa viceprimarului liberal (tot liberal!) de Bacãu Colegii sãi de partid ar trebui sã-l întrebe, dincolo de faptul cã nu existã comunicare în triumviratul din fruntea primãriei, ce proiecte politice, administrative, culturale, economice le-a avut în minte când a venit la primãrie, ce obiective ale organizaţiei liberale, stringente pentru prosperitatea oarşului a vrut sã le realizeze şi ceilalţi doi colegi l-au împiedicat ? Oare a încercat toate cãile de colaborare şi este convins cã le-a epuizat, cã nimeni, nici conducerea municipalã sau judeţanã a alianţei, nici prietenii politici, nici guvernul, nimeni şi nimic nu-l mai poate ajuta şi nu are altã soluţie politicã decât demisia ? Copiii, pentru care orice joc este o treabã foarte serioasã, nu-i agreeazã deloc pe cei care, supãraţi din nu ştiu ce motiv, "îşi iau jucãriile şi pleacã" Oamenii mari, pentru care politica este un joc foarte serios, cum ar trebui sã reacţioneze atunci când parteneri de guvernare se supãrã brusc şi-şi dau demisia, demonetizând acestã instituţie despre care spuneam cã este tot atât de importantã ca şi investitura ? 1 august 35 CRIZĂ DE COMUNICARE ? Scandalul produs de domnul preşedinte Traian Băsescu prin declaraţiile făcute la radio luni a fost interpretat drept o expresie a "crizei de comunicare" între preşedinte şi primul ministru Deşi au petrecut la mare, au dansat cu românii din diaspora şi au făcut plajă, se pare că domnul preşedinte n-a avut timp să-i spună domnului Călin Popescu Tãriceanu ce-a aflat de la serviciile secrete şi să-i atragă, amical, atenţia asupra unor eventuale pericole A trebuit să facă acest lucru prin radio, la una dintre cele mai ascultate emisiuni, fără să bănuiască măcar că este ascultat nu doar de primul ministru, ci şi de câteva milioane de radioascultători Probabil a clipit apoi nevinovat din pleoape şi s-a mirat că insinuările lui au produs atât de mare scandal Intenţia a fost de cea mai bună credinţă, a vrut doar să prevină eventuale derapaje în guvern, n-a vrut deloc să erodeze credibilitatea guvernului, nici să provoace o eventuală cădere a acestuia, care ar putea provoca la rândul ei alegeri anticipate Nimeni nu ar putea să-i atribuie preşedintelui nostru asemenea gânduri machiavelice, doar ştim cu toţii cât de naiv de cinstit gândeşte ! Să ne amintim doar de felul în care a căzut guvernul Ciorba, dar atunci erau altfel repartizate locurile în bărcile partidelor, nu putem face nici o apropiere Domnul preşedinte nu a ştiut măcar de încercarea de destabilizare a PNL-ului şi a guvernului prin iniţiativa domnului Stoica Nici de domnul Stolojan nu a ştiut nimic, deşi e vorba de un consilier prezidenţial Nici demisia foarte intens mediatizată a doamnei Mona Muscă nu are nici o legătură cu domnul preşedinte Toate aceste torpile, care ar fi scufundat şi un transatlantic, au venit "din toate poziţiile", preşedintele României nu se ocupă cu aşa ceva, nici chiar declaraţia de la radio nu sunt foarte sigur că îi aparţine, în fond el nu face decât să citeze informaţii ale unor servicii secrete care nu ştim cum au fost obţinute, că de aceea sunt secrete, nici la cine se referă, nici care sunt faptele concrete încriminate Important este să se creeze suspiciune Însă dacă ăsta este modul de a se ajunge la alegeri anticipate, tare mă tem că rezultatul va fi realizarea unei majorităţi confortabile, dar pentru PSD ! Şi totuşi o problemă de comunicare există la cele două partide din Alianţă şi la toate nivelele Nu au specialişti în comunicare, sau nu-i ascultă Nu ştiu ce se discută cu uşile închise şi ce se discută în public Nu ştiu să se comporte în public în aşa fel încât să transmită electoratului încredere, convingerea că în fruntea ţării sunt oameni puternici şi competenţi, morali şi hotărâţi, pe care te poţi baza Nici la nivelul judeţului nu putem spune că stăm mai bine Liderii partidelor stau mai bine la o şuetă cu prietenii, decât să comunice între ei Cât priveşte comunicarea cu electoratul, ea devine oportună doar în pragul alegerilor Ziarul primăriei, bun în intenţie, este făcut mai mult decât amatoristic Nu se mai organizează conferinţe de presă în fiecare săptămână, fiecare politician monologhează dacă este apelat de vreun ziarist, altfel stă liniştit în banca lui Nu se fac declaraţii politice, nu se iniţiază evenimente politice, oamenii nici nu ştiu de partide decât doar la alegeri Vorbeam cu un consilier judeţean reprezentant al unui partid ce nu mai există, care mi se plângea de faptul că sunt hotărâri care se iau cu majoritatea pe care o are PSD-ul, cu toată opoziţia celorlalţi I-am spus că după fiecare şedinţă de consiliu ar trebui să facă o conferinţă de presă în care să comenteze fiecare hotărâre pe care nu a votat-o şi să aducă argumente În felul acesta electoratul participă la decizia politică, fie şi doar prin faptul că este informat, îşi cunoaşte reprezentanţii pe care îi va alege judecând după ce au făcut în patru ani, nu doar în campania electorală de două săptămâni Majestatea Sa Regele Mihai spunea că un rege - prin extensie un om politic - trebuie să se comporte ca şi cum ar trăi într-o casă cu pereţii transparenţi Fiecare gest al său este văzut de milioane de oameni, el nu-şi mai aparţine Oare putem spune despre domnul preşedinte că îşi supraveghează fiecare gest şi fiecare cuvinţel în aşa fel încât românii să perceapă mereu mesajul ideal pe care îl aşteaptă de la Şeful Statului ? Dacă nu a fost un machiaverlâc, declaraţia de la radio a fost o dovadă a ştiinţei comunicării ? Îl vedeţi pe preşedintele Franţei stând în genunchi şi bătând din palme ca un erou din filmul "Şatra" ? După atâtea întrebări, nici nu mai ştiu ce să cred: domnul Traian Băsescu este un veşnic gafeur în materie de comunicare, sau fiecare "gafă" este de fapt atent regizată şi urmăreşte un scop ? 8 august 36 CORUPEREA INOCENŢILOR În primele săptămâni ale erei postcomuniste, când domnul Ion Iliescu şi ai lui dăduseră ţara în pradă, preşedintele şi inginerul şef dintr-o gospodărie colectivă din Bărăgan au devenit brusc mari revoluţionari şi au îndemnat ţăranii să devasteze geaceul Preşedintele a luat tractorul, inginerul a luat ARO-ul, apoi ţăranii s-au repezit în sediu şi au luat fiecare ce a apucat: unul un scaun, altul o uşă, altul tuşiera de pe birou, în sfârşit, au distrus simbolul atâtor decenii de umilinţi furând fiecare câte ceva Când poliţia a vrut să prindă hoţii, nu a căutat nici tractorul, nici autoturismul, ci câte un nenorocit de scaun şchiop ! Întâmplarea asta este emblematică pentru modul demagogic şi profund imoral în care s-a făcut la noi "privatizarea" Domnul Văcăroiu a dat nişte cupoane fără valoare majorităţii românilor pentru ca mafia să "privatizeze" industria, de fapt să fure tot ce se putea fura Problema caselor naţionalizate a trenat până azi, acel "restitutio in integrum" cerut de societatea civilă şi de partidele istorice a fost cu obstinaţie refuzat până s-a furat tot ce se putea fura Pentru ca nomenclaturiştii să-şi păstreze vilele furate acum cincizeci de ani, invocau situaţia mizeră a mii de chiriaşi din case insalubre de raport Şi aceşti amărâţi chiar se solidarizau - şi încă se mai solidarizează - cu hoţii Retrocedarea pădurilor de pe Valea Trotuşului s-a făcut în acelaşi stil mafiot Este uşor de corupt un ţăran care nici nu ştie legea, dar care este bucuros să-i dai un hectar de pădure, sau zece, fără să înţeleagă faptul că în felul ăsta este luat părtaş la hoţie Pentru hoţi este o transferare aproape comică a răspunderii: ei rad pădurea, apoi spun că proprietarii au făcut-o Mai sunt toleraţi şi hoţii mărunţi, care fură cu spinarea, sau cu căruţa, pentru a se da vina pe cineva la nevoie Nimeni nu spune că, indiferent de forma proprietăţii, regimul silvic trebuie respectat, că pentru furturile masive din păduri există oameni care trebuie traşi la răspundere Tare aş vrea să văd ce spune domnul Ghelase, de exemplu, cum explică el tragedia de pe Valea Muntelui Tare aş vrea să văd pe cine arestează procurorii, pe marii afacerişti cu cherestea, ori vreun amărât care a furat o căruţă de lemne ca să se încălzească ? Dar funcţionarii publici, de la prefectură până la primării, răspund penal pentru punerile în posesie ilegale, care au creat haosul în care hoţii au operat fără grijă ? Dar poliţiştii din zonă, care au închis ochii făcându-se că nu văd jaful, ce sancţiuni vor primi ? Căci degeaba avem legi, dacă nu există şi sancţiuni aspre pentru cei care nu le respectă Degeaba avem administraţie locală, poliţie, dacă acestea nu răspund civil, penal şi material pentru deciziile pe care le iau Furtul din păduri se practică de cel puţin cincisprezece ani Toţi locuitorii de pe Valea Muntelui nu pot dormi din cauza trailerelor care cară zi şi noapte, de cincisprezece ani, pădurile munţilor noştri spre destinaţii necunoscute Nimeni n-a zis nimic până acum Este o complicitate ca-n povestea cu care am început aceste rânduri, a celor care fură un braţ de lemne, cu cei care fură păduri întregi Trebuie înţeles că nu regimul proprietăţii a dus la despăduriri, că "legea Lupu" nu a fost aplicată decât în cazul în care servea la acoperirea unor retrocedări false Mă tem că şi actualele legi ale proprietăţii vor avea aceeaşi soartă În fond, cea mai criminală lege în materie de proprietate este legea Ion Iliescu Jumătatea de hectar cu care i-a împroprietărit el atunci pe locuitorii satelor care nu aveau pământ a fost luată nu de la moşieri, nu de la IAS-uri, ci de la micii proprietari cărora li s-a ciuntit ogorul cu câte un hectar - două Cum se vor reconstitui acum proprietăţile, care au fost fie deplasate, fie vândute ? Cum se vor abţine corbii de la primării să nu pună gheara pe încă o parte din atât de urgisita proprietate ? Dumnezeu ne-a pedepsit cu potopul pentru păcatele noastre Poate oamenii simpli şi cu frică de Dumnezeu vor înţelege în ultimul ceas faptul că nu trebuie să se bucure la ce nu-i al lor, că furtul cel mic îl acoperă pe cel mare, dar nu aduce nici un folos, doar lacrimi şi durere 15 august 37 MUNCA DEGEABA Un reporter de la un post de televiziune i-a întrebat pe doi ţărani care stăteau la bufetul din sat cu nişte halbe goale în faţă, de ce stau degeaba - Decât să muncim degeaba, mai bine stăm degeaba ! a venit răspunsul comentat apoi de reporter: câştigul pe care l-ar obţine cei doi dacă ar munci în Bucureşti ar fi oarecum egal cu un pachet de ţigări plus costul transportului, aşa că oamenii preferă să nu muncească, decât să muncească degeaba Aparent ei au dreptate Spun numai "aparent", deoarece după logica asta nimeni n-ar trebui să muncească Motivaţia exclusiv financiară a muncii îi face pe mulţi să adopte filosofia celor doi ţărani Eminescu spunea că un neamţ, dacă este pantofar, visează să facă cei mai grozavi pantofi din lume, un olandez, dacă este morar, visează să facă cea mai fină făină din lume, un român însă visează să fie funcţionar la stat, sau pensionar, ca să ia nişte bani fără să facă nimic ! Se pare că nu s-a schimbat mare lucru în mentalitatea noastră în ultimele două secole Sigur că motivaţia financiară este importantă, dar nu ar trebui să fie singura Filosoful Mihai Şora a scris acum vreo zece ani un eseu intitulat "A fi, a face, a avea" în care analizează cele trei modalităţi de fiinţare a omului în lume Este important să ai avere , dar tot atât de important este şi să faci ceva Se spune că un om într-o viaţă trebuie să facă o casă, o fântână, un pod, să planteze un copac, nu să se gândească toată ziua la bani Ţăranii din reportajul televizat cred că, dacă nu câştigi bani, "munceşti degeaba" şi de pe terasa crâşmei contemplă strada plină de gropi, şanţurile înfundate cu gunoaie şi bălării, gardurile căzute şi casele nevăruite, socotind nu cum ar arăta satul dacă ar pune mâna pe lopată, ci câte pachete de ţigări sau halbe de bere ar câştiga dacă ar încerca să muncească Faptul că un ofiţer indignat de atitudinea unui tânăr sinistrat care se uita la soldaţi cum cară nămolul din curtea casei sale fără să mişte un deget, a dispus ca soldaţii să nu mai muncească în ograda respectivă mi se pare normal Am admirat o femeie energică de pe Valea Muntelui care spunea că nu are nevoie de pomană, că-s oameni harnici şi gospodari, îşi vor reface gospodăria, autorităţile să-i ajute doar cu materiale de construcţii Asta este, cred eu, modalitatea cea mai bună de a-i ajuta pe oameni Nu pomana socialistă, care-l face pe om leneş, suspicios, gata oricând să fure, dar nici ideea liberală că fiecare trebuie să se descurce cum poate, care- i face pe cei mai slabi să renunţe la muncă, să deznădăjduiască Subsidiaritatea creştin democrată, care presupune că statul îl ajută doar pe cel care se ajută singur, că trebuie ajutat doar cel care are un proiect viabil, dar nu are forţa de a-l finaliza, este calea de a reconstrui casele, podurile şi drumurile distruse de ape Nu trebuie încurajat cel care stă la crâşmă ca să nu "muncească degeaba" amintindu-şi de vremea când stătea tot "degeaba" în timp ce elevii şi soldaţii veneau să-i strângă recolta de la geace Comentariul pe marginea a ce a făcut celălalt rău, încurajat din păcate de televiziune, trebuie înlocuit cu atitudinea pozitivă izvorâtă din ceea ce ai făcut tu însuţi bine Jeluirea trebuie înlocuită cu plăcerea de a munci Dincolo de calculele financiare oamenii trebuie să caute şi alte valori: bucuria de a face, bucuria de a comunica, bucuria de a trăi în lumina credinţei creştine Cei doi ţărani care preferau să stea degeaba, decât să muncească degeaba, iroseau de fapt singura avere pe care o avem toţi la fel şi de valorificarea căreia depinde viaţa noastră: timpul, pe care este o crimă să-l pierzi la crâşmă cu o halbă goală în faţă Din păcate gestionarea acestei averi este un secret pentru cei mai mulţi dintre noi, dar despre asta voi vorbi în articolul următor 22 august 38 TIMP PIERDUT - Ce faci ? - Pierd timpul ! Acest dialog poate fi auzit de sute de ori pe zi, rostit de tineri sau vârstnici, de bărbaţi sau femei, într-o deplină democraţie Sunt mii de feluri de a pierde timpul, de la învechitul joc de table, până la bârfa cea de toate zilele, sau la "distracţiile" de tot felul, fie discoteca, fie doar privirea aţintită hipnotic spre televizor, sau zgomotul cacofonic produs de aparate electronice, zgomot pe care unii îl cred muzică, aşa cum cred că aberaţiile cu lumini psihedelice, vulgarităţi licenţioase şi fete dezbrăcate sunt spectacole de mare artă Această idee, de "a pierde timpul", ar părea absurdă pentru un american, sau pentru un neamţ, pentru care planificarea timpului pe ore şi minute este obligatorie Agenda electronică a devenit în ţările civilizate un obiect strict necesar, ba chiar şi telefoanele mobile au fost înzestrate cu asemenea instrumente, cu totul futile pentru noi Încă nu ne-am deprins cu folosirea ceasului, la mai bine de un secol de când regele Carol I, exasperat de lejeritatea cu care românii tratează punctualitatea, s-a apucat să dea cadou celor care deveneau mai apropiaţi Casei Regale câte un ceas de buzunar Aluzia şi îndemnul se pare că nu au dat roade nici peste veac ! Sigur, nu toţi românii joacă table sau ascultă în prostie manele Să amintim aici că un român - şi băcăuan pe deasupra ! - a scris poate cel mai complet şi mai complex eseu despre timp, este vorba de Solomon Marcus Nu voi aborda problema din punct de vedere matematic, fizic sau astronomic, deoarece nici nu mă pricep, dar trebuie să mă opresc asupra dimensiunii psihologice a timpului Se pare că minutul nu este la fel de mare pentru toţi, sau în diferite împrejurări Minutul este foarte scurt pentru cine vrea să înveţe, să muncească, să creeze şi dimpotrivă foarte lung pentru cineva care "pierde timpul" Minutul este foarte scurt când dai un examen, dar devine brusc foarte lung când aştepţi pe cineva care întârzie la întâlnire Copilul trebuie educat din ca mai fragedă vârstă în aşa fel încât să ştie să- şi folosească timpul, această unică bogăţie pe care o avem toţi în mod egal, cât mai bine cu putinţă Trebuie învăţat că va fi bogat sau sărac în funcţie de ce va putea să facă într-o oră, sau într-o zi, comparativ cu altcineva Anul şcolar trecut am încercat să fac, pentru elevi şi profesori, o "Agendă şcolară" care să-i ajute să-şi planifice timpul în aşa fel încât să-l folosească optim Difuzarea ei s-a lovit de ostilitatea directorilor de şcoli, dar şi de indiferenţa colegilor Educarea la elevi a ceea ce s-ar numi "managementul resurselor de timp" li s-a părut "o sarcină în plus" şi, după bunul obicei moştenit de pe vremuri, potrivit căruia dacă poţi să nu faci ceva, atunci nu fă, au refuzat pur şi simplu oferta mea Nu mică mi-a fost mirarea când am văzut la elevii dintr-o şcoală din Miercurea Ciuc agende şcolare I-am întrebat de unde le au şi mi-au spus că un părinte în trecere prin Bacău a văzut în librărie agende şi a luat câteva pentru copilul său şi pentru câţiva prieteni Mi-am amintit atunci de o povestire de-a lui Fănuş Neagu, din volumul său de debut Este vorba acolo de o bătrână dintr-un sat uitat de lume care vine la târg cu câteva legături de pătrunjel şi ce-o mai fi avut în traistă, să le vândă Aşteaptă răbdătoare să vândă marfa, apoi cu banii câştigaţi se plimbă prin oraş gândindu-se ce să cumpere Vede într-o vitrină un abajur emailat, verde la exterior şi alb în interior şi se întreabă la ce foloseşte Cum în satul ei nu era curent electric, nu-şi imaginează la ce poate folosi ceva care seamănă cu o farfurie, dar nu are fund ! Se mai codeşte, se mai învârte pe lângă vitrină, ar vrea să plece dar curiozitatea nu-i dă pace Intră până la urmă în magazin, cumpără abajurul cu toţi banii care-i avea şi pleacă fericită spre casă, pe drum gândindu-se ce întrebuinţare să-i dea acelei farfurii ciudate, fără fund ! Directorii, profesorii şi elevii care au refuzat să încerce să înveţe cum se planifică timpul cu ajutorul unei agende nu au fost curioşi măcar cât baba lui Fănuş Neagu Din păcate şcoala îi învaţă pe elevi cum se pierde timpul şi nu trebuie să ne mirăm dacă vom auzi din ce în ce mai frecvent acest dialog: - Ce faci ? - Pierd timpul ! 30 august 39 INTELECTUALI DE STÂNGA ? Domnul senator Ion Iliescu a pornit o campanie de amplă mobilizare a forţelor de stânga, menită să reprezinte viitoarea alternativă la guvernare După ce a certat bine "societatea civilă" că este "de dreapta", a hotărât o schimbare bruscă a culorii acestei societăţi recalcitrante şi în acest sens a făcut un apel autoritar la intelectualitate, care nu poate fi, după cum crede Ion Iliescu, decât de stânga ! Doar un grup gălăgios şi cu totul minoritar, adunat în jurul GDS şi al Alianţei Civice, dă impresia falsă că întreaga intelectualitate română este de dreapta Patapievici, Liiceanu, Mungiu, Ana Blandiana nu sunt reprezentativi pentru intelectualitatea română adevărată, formată din Dinu Săraru, Adrian Păunescu et co Problema, aşa cum o pune domnul Ion Iliescu, este de trei ori falsă În primul rând, noi nu avem o societate civilă Ceea ce ar trebui să fie "societatea civilă" este la noi o masă amorfă, care nu are idealuri, nu are nici măcar speranţe, nu este în nici un fel organizată, nu poate nu doar influenţa decizia politică, dar nici măcar nu poate intra în cele mai nevinovate relaţii de parteneriat cu administraţia Cine ar putea iniţia şi organiza la noi un referendum, de exemplu ? Cele mai dezvoltate ONG-uri sunt cele care se ocupă cu protecţia socială Nu avem organizaţii culturale, de protecţie a mediului, ale părinţilor, ale proprietarilor, profesionale, mii de organizaţii cu cele mai variate şi diferite scopuri şi idealuri, care să creeze o adevărată reţea gata să valorifice iniţiativa civică a fiecărui cetăţean Priviţi la cele mai active, de la ProDemocraţia, la ASCOR Sunt câteva, le numeri pe degete Organizaţia cea mai veche şi mai de prestigiu de la noi, ACR-ul, a fost distrusă prin politizare, iar despre sindicate, să nu mai vorbim ! GDS- ul nu-i "societate civilă", ba chiar este un grup destul de exclusivist, pe care în zadar a încercat FSN-ul să-l contracareze cu "Societatea de mâine", un grup asemănător care nu a funcţionat tocmai pentru că erau acolo şi câţiva intelectuali ! Bine ar fi dacă intelectualii s- ar implica în organizarea societăţii civile, distrusă de comunism, dar ei sunt prin excelenţă nişte singurateci, nu au vocaţia mişcării mulţimilor Intelectualii nu pot fi oameni politici prin definiţie Asta ar fi a doua premiză falsă de la care porneşte domnul Ion Iliescu Uitaţi-vă la Guvern, uitaţi- vă la Parlament şi veţi vedea că intelectualii adevăraţi pot fi număraţi pe degete Am avut un singur preşedinte cu adevărat intelectual, domnul profesor Emil Constantinescu, contribuţia sa la istoria recentă a României este covârşitoare, dar puţini vor afirma acest lucru, chiar şi dintre prieteni Intelectualul nu poate fi înţeles în politică de comilitoni, ca să nu mai vorbim de adversari, deoarece el vede acţiunea politică din perspectiva idealului, nu din unghiul îngust politicianist din care se elaborează politicile la noi, de cele mai multe ori păguboase pentru ţară, dar profitabile pentru politicieni George Călinescu spunea că, dacă cei mai mulţi oameni de cultură aspiră spre erudiţie, el coboară din când în când în ea Parafrazându-l, aş spune că, dacă cei mai mulţi politicieni aspiră spre politic, intelectualii coboară din când în când la el Atunci când o face, intelectualul se maculează conştient, face un sacrificiu El nu poate intra în găşti politice, nu poate face aranjamente de tot soiul, de aceea este incomod El poate fi tolerat pentru imagine, vezi cazul domnului Hurezeanu, sau, mai recent, al domnului Andrei Pleşu, ori poate fi manipulat în atingerea unor scopuri mult prea depărtate de idealurile sale Proiectul său fiind vizionar, nu poate fi realizat, el nu poate fi exploatat decât demagogic de către politicianul pragmatic În sfârşit, a treia premiză falsă de la care porneşte domnul Ion Iliescu este aceea că intelectualii sunt, prin tradiţie, "de stânga" Dacă este adevărat ce am spus mai sus, anume că intelectualul este deasupra politicului, este clar că în spaţiul eterat în care trăieşte el nu există nici dreapta, nici stânga Dacă trebuie să coboare în politic, atunci adevăratul intelectual, vreau să spun cel care cultivă adevăratele valori, nu poate să coboare decât prin dreapta Dreapta este a lui Dumnezeu, stânga vine de la diavol Dreapta cultivă adevăratele valori, stânga pe cele false Dreapta duce la echilibru, stânga la tulburare Dreapta respectă ierarhia, stânga cultivă anarhia Prefaţându-şi cel mai demonic volum de poezie, "Flori de mucigai", Tudor Arghezi scrie: "Când mi s-a tocit unghia îngerească m-am silit să scriu cu unghiile de la mâna stângă " Câţi intelectuali, de la Maiacovski la Aragon, au fost păcăliţi de diavol şi au plătit cu viaţa sau cariera faptul că au intrat pentru un timp în slujba întunericului ? "Intelectual de stânga" este o contradicţie în termeni Pe cine vrea, deci, domnul Ion Iliescu să antreneze în construcţia lui ? 9 septembrie 40 REGULAMENTUL SCOLAR Acest an şcolar începe cu acelaşi deziderat din fiecare toamnă: modernizarea învăţământului N-a fost ministru care să nu afirme că de la el începe modernizarea, de când este învăţământul românesc "Şi iar rămâne totul o lungă teorie", vorba lui Bacovia ! Problema principală a învăţământului este aceea a întregii ţări şi a fost formulată recent de domnul preşedinte Traian Băsescu: adoptăm uşor legi foarte bune, dar ele nu-s aplicate Proiectul MEC de modernizare a învăţământului, intitulat "Descentralizarea învăţământului preuniversitar", este scris foarte inteligent şi cuprinde o viziune cu adevărat modernă, în sensul de funcţională, asupra sistemului Ce folos însă de faptul că autorii acestui proiect gândesc bine, dacă aplicarea lui se face de funcţionari uitaţi în minister de pe vremea pioneriei Aceşti funcţionari, pe care îi apără cu străşnicie PSD-ul, considerându-i mari specialişti, gândesc precum în urmă cu douăzeci de ani, adică nu gândesc, şi elaborează noul "Regulament şcolar", care de fapt este tot cel vechi, la care sunt adăugate ici şi colo câte un cuvânt, sau chiar un articol Se întâmplă astfel ca unele prevederi să se repete (art 33, al 1 defineşte preşedintele consiliului de administraţie ca fiind directorul şcolii, iar al 3 reia acelaşi text, nu cumva vreun director mai timid să renunţe la concentrarea deciziei, pe bună dreptate combătută de "Descentralizarea "), sau art 31 stabileşte funcţiile consiliului de administraţie, pentru ca abia articolul 33 să-l definească ! ş a m d Drepturile şi îndatoririle elevilor, ale profesorilor şi ale părinţilor sunt copiate în mare după regulamentul vechi, alandala Ideea că elevii sau părinţii pot contesta o notă, despre care s-a scris în ziare ca despre o minirevoluţie, este o prostie Şi până acum o notă putea fi contestată în condiţiile stabilite de regulament, adică prin desemnarea unui profesor de aceeaşi specialitate care nu predă la clasa respectivă să examineze elevul nemulţumit Nu cred că a existat vreun caz în care elevul să aibă dreptate ! Absurdităţi sunt multe, de exemplu consiliul de administraţie propune nivelul îndemnizaţiei de conducere a directorului (!!!), sau dirigintele răspunde de modernizarea clasei (art 42), dar nu are voie să dispună de bani, ori răspunde de starea fizică a catalogului (care în prezent este din ce în ce mai prost executat tipografic, din hârtie foarte proastă, este şi aici o mică afacere ), comisia pentru evaluarea calităţii (art 43 şi 44) este de domeniul comediei SF Comitetele de părinţi strâng fonduri, dar părinţii care nu vor să le plătească au acelaşi statut cu cei care plătesc, dirigintelui/ învăţătorului îi este interzis să opereze cu aceste fonduri (art 48,6), dar fondurile băneşti se cheltuiesc ca urmare a propunerii lor, sau a directorului (al 7) Iar directorul ! Regulamentul este făcut mai ales pentru întărirea poziţiei directorului, deci în conflict cu celălalt document al ministerului Ai impresia, citindu-le alături, că sunt elaborate de două ministere diferite ! Un adevărat regulament şcolar ar trebui rescris, nu transcris Acest nou regulament ar trebui să definească actorii participanţi la procesul de învăţământ: profesori, elevi, părinţi şi comunitatea locală, ar trebui să stabilească drepturi şi îndatoriri pentru toţi şi mai ales ar trebui să stabilească răspunderi Precum în Regulamentul circulaţiei pe drumurile publice, pentru fiecare încălcare a regulamentului ar trebui stabilite sancţiuni De exemplu, dacă primăria trebuie să igienizeze şcoala până la 1 septembrie şi acest lucru nu se întâmplă , ar trebui stabilit cât sau ce îl costă pe primarul/ consilierul/ funcţionarul care nu şi-a făcut datoria Nu ar mai fi situaţia actuală, când zeci de şcoli nu au autorizaţie de funcţionare la început de an şcolar În sfârşit, curăţenia ar trebui făcută nu doar la minister, ci şi la conducerea şcolilor Directorii, mai ales cei care au apucat să "conducă" pe vremea epocii de aur, sunt incapabili să gândească în termenii în care o modernizare reală a învăţământului să fie posibilă Ei trebuie repede înlocuiţi, chiar şi cu tineri care abia de acum ar învăţa Acest început de an şcolar este incert, atâta timp cât intenţiile foarte bune ale domnului ministru şi ale echipei sale se ciocnesc violent de icebergul "foştilor", de la minister până la directorul din cea din urmă şcoală sătească 12 septembrie 41 LEGEA LUSTRAŢIEI Din nou se discută despre punctul 8 al Proclamaţiei de la Timişoara, după cincisprezece ani Şi din nou se discută în zadar Legea lustraţiei, avansată în Parlament în două variante, a primit chiar un aviz negativ din partea Comisiei legislative a Parlamentului, pe motiv că ar fi discriminatorie Domnul preşedinte al Camerei deputaţilor, Adrian Năstase, spune clar că va vota împotrivă şi aduce ca argument faptul că şi domnul Emil Constantinescu, sau domnul Teodor Stolojan au fost secretari de partid Evident, este o mare diversiune, deoarece legea nu se referă la toţi membrii de partid, secretari sau nu, ci doar la cei salarizaţi pentru "munca" de partid, la cei care făceau parte din nomenclatură şi la securişti Asta îmi aminteşte de diversiunea de acum cincisprezece ani a domnului Ion Iliescu în legătură cu "procesul comunismului" Domnia sa afirma că se doreşte trimiterea după gratii a patru milioane de români, câţi au fost membri de partid Alianţa Civică a arătat că este vorba de un proces moral, nu penal şi că răspunderea este personală, cu alte cuvinte trebuie să se simtă vizaţi doar cei care, profitând de poziţia lor în partid, au făcut rău Domnul Ion Iliescu îşi aminteşte acum de poziţia Alianţei Civice şi aduce el însuşi ca argument împotriva legii lustraţiei răspunderea personală ! Dar această lege nu se referă la nişte învinuiri, precum procesul comunismului, ci se referă pur şi simplu la o politică de management a resurselor umane, care nu vizează nici un fel de discriminare, ci stabileşte doar nişte criterii de selectare a celor care vor ocupa în viitor funcţii publice sau demnităţi De ce este încă necesară o asemenea lege ? Deoarece vedem că, după atâţia ani, administraţia, guvernul, întreprinderile de stat, tot ce a păstrat în structuri vechii activişti şi securişti, vechii directori care au învăţat să conducă o societate şi o economie socialiste, continuă corupţia, birocraţia, lipsa de performanţă şi lipsa de răspundere caracteristice sistemului care i-a creat Este necesară o înnoire a acestor structuri cu tineri care, chiar dacă nu ştiu încă meserie, sunt dispuşi să înveţe şi să modernizeze administraţia, învăţământul, sănătatea etc , tot ce contribuie la buna funcţionare a Statului Am dat recent un exemplu în acest sens, atunci când am comparat două documente emise de acelaşi minister, Ministerul Educaţiei şi Cercetării, care parcă erau emise de două ministere diferite: unul de acum douăzeci de ani, altul din anul 2005 Oricât de moderne şi europene ar fi legile emise de Parlament, oricât de inteligentă şi eficientă ar fi strategia Guvernului, dacă la primării, sau în aparatul guvernamental conservăm la nesfârşit oamenii formaţi în socialism, aceştia vor boicota orice iniţiativă care intră în contradicţie cu habitudinile lor După cincisprezece ani, vedem că suntem în coada Europei, deşi am avut un start care a însemnat un sistem bancar performant, o industrie dezvoltată, o agricultură bună, mai ales oameni bine calificaţi şi disciplinaţi, care ştiu să muncească Cum se explică paradoxul? Dar nu-i nici un paradox, totul se explică prin contraperformanţa obţinută de clasa noastră politică, de administraţie şi de directori, deci de managementul cu totul defectuos al imensei noastre bogăţii Dacă tot nu am făcut când trebuia un proces al comunismului, acum ar trebui reluată ideea şi la capetele de acuzare ar trebui adăugate şi crimele economice şi sociale comise în ultimii cincisprezece ani! Alianţa Civică din Bacău a cerut acum cinci ani o editare a unei "Cărţi roşii" a activiştilor şi securiştilor, eventual cu carierele lor postdecembriste Dacă nu putem opri ascensiunea lui Arturo Ui, măcar să ştim cine sunt ei şi ce au făcut în ultimii cincisprezece ani Dacă Parlamentul nu înţelege, odată pentru totdeauna, că Statul va merge ca o maşină cu frâna trasă cât timp nu se face curăţenie printr-o Lege a lustraţiei, este în puterea societăţii civile, a presei să arate cu degetul spre cei care ne împiedică să devenim o ţară civilizată şi prosperă 19 septembrie 42 MAREA ADUNARE NAŢIONALĂ Ca răspuns la ultima bombă lansată de domnul preşedinte de la Cotroceni în legătură cu parlamentul unicameral, domnul Ion Iliescu a spus, pe bună dreptate, că asta ar însemna o revenire la Marea Adunare Naţională, care era şi eficientă, deoarece în câteva zile adopta toate legile prin ridicare de mâini, şi ieftină, deoarece deputaţii stăteau tot anul "în câmpul muncii", doar cele câteva zile cât ţinea sesiunea erau "scoşi din producţie" Aş mai adăuga faptul că s-ar rezolva şi problema clasei politice, deoarece în Marea Adunare Naţională erau prezenţi, pe lângă nomenclaturiştii de drept, un număr proporţional de tineri, de femei, de muncitori, de ţărani (obligatoriu în costume naţionale!), toţi mari specialişti în elaborarea legilor Un conducător al Rusiei postsovietice spunea despre Sovietul Suprem că avea deputaţi ca o mulgătoare fruntaşă dintr-un colhoz din Kazahstan, care nici nu ştia limba rusă, dar era instruită să moţăie cuminte în scaun şi când se punea ceva la vot să ridice mâna Uriaşa formă fără fond care a fost democraţia socialistă nu este însă o soluţie pentru actuala formă fără fond care este, în mare măsură, politica românească Dacă trebuie să admit criticile aduse partidelor şi parlamentului de către domnul preşedinte Traian Băsescu, nu pot fi de acord cu soluţia pe care vrea să o impună, mai ales că are năstruşnica idee de a organiza un referendum, când specialişti în drept constituţional, istorici, politologi, oameni politici adevăraţi, ziarişti, în sfârşit cei care cu adevărat pot lua o decizie în această problemă cardinală spun că parlamentul unicameral nu este potrivit pentru România Problema eficientizării se poate rezolva prin legi şi regulamente care să impună un anumit ritm, deşi este discutabil dacă elaborarea legilor trebuie judecată după cantitate, nu după calitate Cât priveşte numărul parlamentarilor, el poate fi chiar mai mare într-un parlament unicameral, depinde de norma de reprezentare, care se stabileşte tot prin lege Eu văd parlamentul reformat în sensul că el trebuie să devină cu adevărat expresia politică cea mai înaltă a ţării Ar trebui ca partidelor să le fie ruşine să trimită în fruntea ţării oameni neinstruiţi şi dotaţi intelectual cu totul şi cu totul modest Pe vremea lui Gheorghiu Dej era un banc: Se zice că vine la Dej un coleg de la Bârlad, muncitor ca şi el, care îl roagă să-i dea şi lui o funcţie Dej îi propune să-l facă ministru, dar muncitorul, modest, refuză Refuză să fie şi secretar de stat, şi director general, şi director, apoi Gheorghiu Dej, supărat, îi spune: "Mai mic nu te pot pune, deoarece de aici mai în jos trebuie să ştii carte !" Din păcate bancul este, cel puţin pentru parlament, valabil şi astăzi Am mai propus ficţiunea care urmează, cum văd eu un Parlament al României, dar profit de prilejul oferit de domnul preşedinte pentru a mai spune o dată această frumoasă poveste: Senatul ar trebui să fie compus din câte un senator pentru fiecare judeţ, ales uninominal, prin tururi de scrutin Ar fi senatorul de Bacău, senatorul de Iaşi, senatorul de Cluj etc La aceşti reprezentanţi ai judeţelor ar trebui adăugaţi senatori de drept: capul Bisericii Ortodoxe, ca biserică majoritară, capul Armatei, preşedintele Academiei Române, foştii şefi de stat, care n-a mai trebui, după ce au fost conducători ai tuturor românilor, să se întoarcă în partide (aş zice "să coboare"!) Acest sfat al înţelepţilor ar trebui să aibă puteri pe măsura valorii lui, care ar exprima ce are mai valoros ţara Numărul lor, în jur de cincizeci, ar fi mult mai mic decât acum Cât priveşte Camera Deputaţilor, aici ar fi laboratorul legislativ, unde partidele ar duce lupta politică după regulile democraţiei, reprezentate de deputaţi aleşi pe listă nominal, astfel încât electoratul să aleagă nu doar partidul, ci şi omul de pe lista partidului care să-l reprezinte Şi aici numărul de mandate s-ar putea reduce la jumătate, dar nu trebuie judecat meschin, ci trebuie ca specialiştii în domeniu să spună care este numărul optim ce satisface şi reprezentativitatea, şi eficacitatea acestei "camere a reprezentanţilor" Evident, din acest colţ de pagină eu nu fac decât să-mi spun punctul de vedere, al unui "outsider", dar mă înscriu astfel la cuvânt în această dezbatere publică iniţiată de domnul preşedinte Traian Băsescu 23 septembrie 43 PROPRIETATEA GARANTATĂ "Proprietatea privată este garantată şi ocrotită în mod egal de lege, indiferent de titular " Aşa sună articolul 44 (2) din Constituţia României şi liberalii au luptat mulţi ani cu socialiştii din parlament pentru a impune acest principiu fără de care nu există civilizaţie modernă Principiul garantării proprietăţii de către stat este acum la loc de cinste în legea noastră fundamentală, avem un guvern şi chiar o primărie care se declară liberale, hai să vedem cum se aplică la Bacău concret acest principiu Zilele trecute am rămas fără telefon Am reclamat la RomTelecom, a venit prompt o echipă să vadă care-i defecţiunea şi ce credeţi că se întâmplase ? Cablul de telefonie fusese pur şi simplu tăiat de nişte muncitori care instalează contori pentru energia termică Planşeul de beton nu mai poate fi spart pentru a poziţiona un nou cablu, echipa de la RomTelecom a făcut o improvizaţie spânzurând un cablu de la panou până unde, prin spargerea peretelui, a putut să facă nişte conexiuni aproximative Un muncitor mi-a spus resemnat că asta este a treia scară unde se întâmplă acest lucru Poate CET-ul, sau cine montează aceste aparate a fost sesizat de la primul incident, dar nu-i pasă Nimeni nu-l dă în judecată, nimeni nu-i cere despăgubiri, deşi tot în Constituţie scrie: "Pentru lucrări de interes general, autoritatea publică poate folosi subsolul oricărei proprietăţi imobiliare, cu obligaţia de a despăgubi proprietarul pentru daunele aduse solului, plantaţiilor sau construcţiilor, precum şi pentru alte daune imputabile autorităţii" (art44,al 5) Mai absurd, la scările blocurilor au apărut nişte anunţuri care cuprind extrase dintr-un ordin al preşedintelui A N R S P G C privind metodologia de repartizare şi facturare a consumurilor individuale de energie termică în imobile de tip condominiu, potrivit căruia proprietarii care deţin centrale termie de apartament au obligaţia să izoleze termic ţevile care trec prin apartamentul lor şi comitetele executive ale asociaţiilor de proprietari trebuie să întocmească un proces verbal de constatare Politrucul care a semnat un asemenea ordin (publicat în Monitorul Oficial !) habar n- are de Constituţie, cred că nici nu ştie ce guvern avem, iar cei de la CET nu ştiu că Bacăul are o primărie liberală (Oare cei de la Primărie ştiu ? ) Cum este posibil ca să mi se impună o anumită lucrare în apartament, atâta timp cât eu nu am nici un fel de contract cu CET-ul sau cu alt furnizor de energie termică ? Dacă facem un contract, eu voi pretinde să-mi plătească CET-ul chirie pentru faptul că-mi tranzitează apartamentul cu ţevile lui, iar dacă nu, n-are de cât să le taie Cum este posibil ca nişte reprezentanţi ai asociaţiei de locatari, pe care eu nu i-am ales, deoarece nici nu sunt membru al asociaţiei, în sensul că nu am făcut o cerere de înscriere, să intre în apartamentul meu să verifice dacă am izolat ţevile sau nu ? Articolul 27 din Constituţie spune că domiciliul şi reşedinţa sunt inviolabile De zeci de ani CET-ul ia multe miliarde de la populaţie, de la şcoli, prestând nişte servicii mizerabile, iar acum, când proprietarii de apartamente au făcut unii sacrificii mari pentru a-şi monta o centrală termică de apartament şi pentru a nu mai arunca bani pe fereastră şi vede că nu mai are cu ce plăti salarii de sute de milioane unor directori incapabili să optimizeze sistemul, recurge la obligativitatea consumului colectiv, care timp de jumătate de secol a ascuns prostia şi incompetenţa, ba chiar le-a răsplătit ! Cum se implică Primăria în acest conflict ? Cum apără Constituţia şi principiile liberalismului, pe care pretinde că le reprezintă ? Eu cred că reacţia sănătoasă va veni până la urmă tot din partea proprietarilor, care pur şi simplu le va închide uşa în nas celor veniţi "în control"! 5 octombrie 44 PROTECŢIA SOCIALĂ Recent PSD-ul şi PRM-ul, ca să mai tragă de timp în Parlament, au iniţiat o moţiune pe tema pensiilor şi au adus la galerie circa două sute de pensionari care să aplaude spectacolul oferit de vajnicii luptători pentru drepturile pe care ei înşişi le-au croit strâmb, printr-o lege făcută să mărească pensiile celor care au fost înainte de 1989 activişti, securişti, directori etc Principiul potrivit căruia pensia se stabileşte în funcţie de cât a cotizat pensionarul de-a lungul întregii vieţi active este valabil doar într-un sistem de asigurări în care fiecare plăteşte cotizaţia cât vrea şi primeşte apoi după cât a plătit În economia socialistă nimeni nu te întreba cât vrei să cotizezi, iar salariile erau stabilite după criterii de partid Inechitatea în care au trăit o viaţă cei care ies la pensie o văd perpetuată şi prin această lege Parlamentarii reprezentanţi ai fostei nomenclaturi, în loc să verse lacrimi de crocodil de la tribună pentru a impresiona galeria, mai bine ar iniţia o revizuire a legii Pensionarii nemulţumiţi nu ar trebui să caşte gura de la galeria parlamentului, ci ar trebui să dea statul în judecată, cerând înapoi cotizaţia dată timp de patruzeci de ani, lună de lună Pensia nu este "protecţie socială", omul care a muncit o viaţă nu stă cu mâna întinsă ca domnii parlamentari să-l milostivească, el cere banii pe care i-a depus la Casa de Pensii ca la o bancă Povestea absurdă că suntem un popor de asistaţi, că cei câteva milioane care sunt activi muncesc pentru a plăti pentru ceilalţi, este o mare minciună Pensionarul nu ia nici un leu din ceea ce produc tinerii, el îşi cere doar banii lui înapoi Acest lucru nu-l înţeleg nici măcar cei care lucrează la Casa de Pensii Am fost recent pe acolo şi m-a îngrozit mizeria, lipsa de confort şi de atenţie cu care sânt primiţi pensionarii de nişte funcţionari care iau totuşi salarii din banii lor De la director la portar, toţi ar trebui să se poarte cu pensionarii precum cu adevăraţii stăpâni ai acelei instituţii Este adevărat că există şi pensii de invaliditate, de urmaş, chiar pensii sociale care intră în sfera protecţiei sociale, dar nu trebuie să le punem în aceeaşi oală, cum face actuala lege a pensiilor Confuzia este tipică pentru modul de gândire socialist, pentru care aşa zisa "solidaritate socială" înseamnă tocmai o asemenea nivelare Pentru buget este o adevărată mană cerească, deoarece fondurile casei de pensii, ori cele ale sănătăţii, pot fi astfel deturnate spre sectoare rentabile Pentru că veni vorba de fondurile pentru Casa de Asigurări de Sănătate, trebuie să observ că s-a dus şi aici o campanie de presă absurdă pe tema plăţii asigurărilor de sănătate pentru bătrâni, copii şi ţărani O mulţime de politicieni şi ziarişti au ţipat indignaţi că guvernul vrea să-i pună la plată pe ţăranii care n-au un leu, sau pe bătrânii cu o pensie de mizerie Adevărul este însă că nu mai putem pretinde medicului să facă muncă patriotică, precum în socialism Un doctor dintr-o comună cu câteva mii de ţărani care nu plătesc, de unde ia contravaloarea muncii sale ? Un pensionar care stă toată ziua la uşa medicului de familie, fără să plătească nici un leu, cheltuieşte banii pe care-i plăteşte un salariat, care n-are timp de medic Ideea unui pachet de servicii medicale asigurat în contul banilor pe care medicul de familie îi ia de la CAS mi se pare absolut echitabilă Cine nu-l consumă, treaba lui, cine-l depăşeşte, să plătească Poate să pară dur ce spun, dar trebuie să ieşim odată din acest colhoz al solidarităţii sociale Protecţia socială adevărată trebuie să o facă statul, nu pensionarii, nu medicii, nu "solidaritatea" care înseamnă să iau de la cine are cât de cât şi să dau la cine nu are Moromete îi spunea fiului său, proaspăt activist de partid: "Eu înţeleg că voi, comuniştii, vreţi ca toţi să fim egali şi sunt de acord cu voi Dar de ce să fim toţi egali în sărăcie şi nu în bogăţie ?" Ministerul agriculturii n-are de cât să plătească asigurarea de sănătate pentru ţărani, ministerul muncii şi protecţiei sociale n-are de cât să plătească asigurarea de sănătate pentru pensionari şi pentru cei asistaţi social, astfel încât medicii să nu mai facă muncă patriotică Statul român trebuie să înţeleagă protecţia socială în spiritul Constituţiei, ca pe o obligaţie, dar o obligaţie a statului, nu a cetăţenilor Cât îi priveşte pe pensionari, toţi trebuie să înţeleagă, de la parlamentari şi miniştri, până la portarul de la Casa de pensii, că ei nu sunt asistaţi social, ci sunt (sau ar trebui să fie!) rentieri ai unei munci de o viaţă 10 octombrie 45 PLEBISCITUL LA ROMÂNI Domnul preşedinte Mircea Geoană a avut zilele trecute năstruşnica idee de a ieşi în piaţă pentru a explica "boborului" cum devine cazul cu votul uninominal Toneta cu pliante a stârnit curiozitatea câtorva gospodine, care alături de fideli ai PSD-ului au luat parte cu entuziasm la "acţiune" În acest peisaj balcanic, domnul Mircea Geoană nu se potrivea deloc, nu era de acolo, diplomatul obişnuit cu saloanele zâmbea stingher stând pe marginea trotuarului Poate că totuşi acţiunea a dat roade, poate că cei câteva zeci de viitori votanţi s-au lămurit cum este cu votul uninominal şi parlamentul unicameral De cât timp este nevoie, însă, pentru a lămuri tot electoratul ? Şi oare chiar au înţeles ceva din pliantele tipărite de PSD şi din explicaţiile domnului preşedinte cei care se înghesuiau în jurul tonetei? O tânără care tocmai ieşea de la "prelucrare" a fost întrebată de reporterul unei televiziuni ce a înţeles despre votul uninominal "Este simplu, a răspuns tânăra, foarte convinsă Voi vota cu PSD-ul !" La întrebarea despre parlamentul unicameral, a zâmbit telegenic şi a preferat să nu răspundă Tânăra din reportajul televizat este un simbol al electoratului român Imensa majoritate habar nu are despre ce este vorba, iar cei câţiva care ştiu, nu au nevoie de explicaţiile domnului preşedinte Cum să decizi prin referendum o problemă atât de importantă cum este legislativul, când cei chestionaţi au un singur răspuns la orice întrebare: "Mie îmi dă ceva?", sau "Se măreşte pensia?" Dacă domnul preşedinte Traian Băsescu doreşte să experimenteze plebiscitul, îi propun să întrebe ţăranii dintr-un sat tulcean dacă sunt de acord să li se omoare găinile, chiar şi după ce un doctor le va vorbi despre virusul gripei aviare ! Acela ar fi un referendum real, deoarece votanţii ar exprima un punct de vedere despre însăşi viaţa lor Pentru ei orătăniile sunt o soluţie de supravieţuire, în timp ce votul uninominal sau parlamentul unicameral sunt precum loturile de pe planeta Marte vândute la Buhuşi Referendumul pe care vrea să-l provoace domnul preşedinte Traian Băsescu nu va exprima voinţa electoratului, deoarece electoratul nu- şi poate exprima nici măcar opinia în legătură cu ceva despre care nu ştie mai nimic Care-i, atunci, scopul domnului preşedinte, de ce a cerut chiar schimbarea legii referendumului, care-i câştigul pentru el şi mai ales pentru ţară ? Constituţia este foarte clară (art 90), preşedintele poate cere poporului să- şi exprime, prin referendum, voinţa cu privire la probleme de interes naţional, numai după consultarea Parlamentului Structura parlamentului, sau votul uninominal sunt probleme constituţionale pe care Parlamentul le poate pune în discuţie şi preşedintele poate consulta "boborul" doar cu privire la ce a hotărât Parlamentul De ce atunci atâta tevatură ? Părerea mea este că domnul preşedinte Traian Băsescu vrea să folosească legea referendumului nu doar ca pe o jucărie prezidenţială, ci foarte pragmatic, pentru a exercita presiuni asupra partidelor care eventual îi ies din cuvânt Se vede astfel că preşedintele nostru este mai mult decât un "jucător", el tinde, periculos, să treacă peste calitatea de "arbitru" pe care i-o conferă Constituţia, prin art 80 ! Invitat în România postdecembristă de Alianţa Civică, filosoful francez Jean-Francois Lyotard, pe atunci ministru al apărării în Franţa, spunea: "Voi, românii, după ce aţi rupt contractul social comunist, aveţi nevoie de un nou contract social " După trei luştri, noi încă ne ciondănim pe tema aceasta Până nu vom avea un nou "contract social", pe care să-l respecte toţi, inclusiv preşedintele ţării, şi care să nu mai fie pus mereu în discuţie (vezi şi interminabila târguială din Parlament!), nu vom putea trece cu adevărat la joc : Nu poate fi joc cinstit fără un regulament acceptat de toţi şi fără un arbitru care să nu mai pretindă să fie şi jucător în acelaşi timp 24 octombrie 46 MINISTRUL INTERIMAR Domnul ministru Mircea Miclea a demisionat, supărat pe colegii de cabinet care au dat şi pentru 2006, ca-n fiecare an, prea puţini bani pentru învăţământ Presa, politicienii ipocriţi din toate partidele, chiar şi sindicatele au aplaudat acest gest Ministrul demisionar a fost rugat să mai stea o lună în fruntea ministerului, până se va găsi un nume tot atât de "celebru" care să accepte postul Domnul Mircea Miclea este, deci, ministru interimar Dar interimar a fost domniasa de când a venit în fruntea ministerului Cele două rapoarte publicate în acest timp, "Rezultatele obţinute în primele şase luni de la preluarea mandatului" şi "Raport asupra stării sistemului naţional de învăţământ", deşi însumează 155 pagini, nu fac decât să demonstreze sterilitatea guvernării Avem în faţa ochilor o ficţiune formată din buline, grafice şi statistici Totul este descriptiv, fără nici un fel de argumentare, fără nici o viziune, fără o "filosofie" a actului de guvernare Raportările, atunci când se fac, sunt la documente ale Uniunii Europene, fără să ştie cititorul dacă e bine sau nu pentru România să ne aliniem la cutare "document" Domnul ministru a avut câteva "ţinte", mai ales pentru învăţământul universitar, pe care le-a atins doar teoretic Aplicarea sistemului de credite transferabile presupune o recunoaştere a universităţilor noastre, de la Bacău, Vaslui sau Miercurea Ciuc, de către marile universităţi din lume Confuzia care domneşte în acest sector al învăţământului românesc este evidentă, de la revolta profesorilor vârstnici sau contestarea rectorilor, până la demonstra]iile studenţilor de limbă maghiară În raport domnul ministru spune că, din multele probleme cu care se confruntă învăţământul românesc, trei sunt cruciale: subfinanţarea cronică, apoi calitatea educaţiei şi descentralizarea sistemului de învăţământ După cum se vede, domnul ministru a clacat la prima! Nici celelalte nu le-a dus dincolo de ficţiune, deoarece "Legea asigurării calităţii educaţiei" este inaplicabilă pentru simplul motiv că educaţia are multe imponderabile, vreau să spun componente care nu pot fi cuantificate şi "controlate" Profesorul are doi judecători: pe Dumnezeu şi propria conştiinţă De fapt domnul ministru, care este psiholog, ştie că psihometria este o utopie, mai ales dacă ne ridicăm în zone superioare ale psihicului Cu atât mai mult în domeniul educaţiei o evaluare este aproape imposibilă Dacă vorbim însă de instrucţie, de achiziţionarea unor abilităţi şi deprinderi practice, aici se poate măsura eficacitatea şcolii Problema învăţământului actual nu este atât instrucţia, cât educaţia Şi asta este nu doar o problemă a şcolii, ci a întregii noastre societăţi In materie de educaţie, însă, domnul ministru n-a suflat o vorbă Ca să nu mint, vorbeşte despre "lifelong learning" doar ca principiu, dar nu are nici o soluţie concretă, mai ales de domeniul educaţiei Noul regulament şcolar, care a făcut o oarecare vâlvă, vizează în special descentralizarea, cea de a treia "problemă crucială", dar rămâne tot în domeniul ficţiunii, deoarece nu există nici voinţa, nici putinţa de a-l aplica, de la directori de şcoli sau primari şi părinţi, până la factorii de decizie din minister Gândind pe buline, statistic, în "puncte tari şi puncte slabe" , fără argumente, fără o filosofie a educaţiei, domnul ministru a construit, cât a construit, o lume virtuală, cu credite transferabile, masterate şi doctorate, comisii de evaluare a calităţii educaţiei şi regulamente şcolare, toate fictive deoarece nu pornesc de la o realitate dramatică dar în multe privinţe sublimă: şcoala românească Cu domnul ministru Mircea Miclea se întâmplă ceea ce se întâmplă cu mulţi colegi de guvernare, inclusiv (sau "mai ales"!) din judeţe: ei pot lua decizii, dar nu ştiu ce decizii să ia Nu au înţelepciunea de a-i întreba pe cei care ştiu ce trebuie făcut Cine poate nu ştie, cine ştie nu poate ! Şi ne trezim că, de la ministru până la directorul unei şcoli săteşti, toţi sunt interimari ! 21 octombrie 47 SALARIILE BUGETARILOR Citesc uluit în presă şi pe internet despre faptul că soţia unui fost ministru al justiţiei, în prezent preşedinte al Comisiei de Integritate Morală a PSD (!!!), a fost numită de guvernul soţului său şefa unei bănci de stat, calitate în care a câştigat 7,2 miliarde de lei pe an, ultimul salariu fiind de 800 de milioane pe lună ! Destituită de actualul guvern, are tupeul să dea statul în judecată cerând 18 miliarde de lei despăgubiri În acelaşi timp, profesorii fac o grevă de două ore pentru a li se mări salariul de 4,5 milioane cu vreo sută-două de mii de lei ! Absurdul situaţiei întrece orice absurditate cu care ne-am obişnuit în Absurdistan Să ne înţelegem: oricine poate câştiga oricât de mulţi bani, cu condiţia ca suma respectivă să se justifice Dacă doamna de care vorbim ar fi fost salariata unei bănci particulare, putea avea orice salariu, proprietarul băncii face cu banii lui ce vrea Dacă este însă vorba de o bancă de stat, atunci proprietari suntem noi toţi, iar guvernul administrează averea naţională în numele nostru Aici nu mai poate fi vorba de salarii confidenţiale, transparenţa este necesară deoarece toţi plătitorii de impozite au dreptul să ştie cum sunt administraţi banii lor Domnul Ţiriac, de exemplu, îşi poate plăti salariaţii cu cât vrea el, poate da sute de mii de dolari "confidenţial" Are doar obligaţia de a plăti impozitele legale, restul nu ne priveşte Salariile plătite din buget, însă, la fel cu celelalte cheltuieli, avem dreptul să le cunoaştem, deoarece sunt banii noştri Avem dreptul să ştim cine a făcut şi cu câţi bani Kitsch-ul din faţa palatului prefecturii, deoarece plătim impozite şi taxe locale Avem dreptul să ştim câţi bani primeşte funcţionara de la ghişeu, la primărie sau la poştă, câţi bani primeşte poliţistul, procurorul, medicul, profesorul, ofiţerul, deoarece toţi aceştia îl servesc pe Măria Sa Plătitorul de Impozite Ce face o şefă de bancă pentru a o plăti cu opt sute de milioane, în timp ce un profesor este plătit cu patru milioane şi jumătate ? Pe de altă parte, miile de salariaţi ai statului au dreptul să ştie cum vor fi plătiţi în anul financiar viitor, pentru a hotărî dacă este oportun pentru ei să rămână funcţionari la stat, sau este mai bine să se angajeze la o firmă particulară Mi-a căzut în mână acum câţiva ani o revistă din Franţa care publica, în noiembrie, salariile oferite de Stat pentru anul următor în armată, justiţie, sănătate, învăţământ, cultură, administraţie, pentru ca salariaţii să ştie cât vor câştiga dacă se angajează la Stat Salariile bugetarilor ar trebui armonizate, astfel încât să nu existe diferenţe ameţitoare, cum este cea de la care am pornit acest comentariu Eu am pledat în urmă cu mulţi ani pentru o asemenea lege, inspirată din legea lui Mihail Manoilescu din 1927 Domnul Văcăroiu, pe atunci prim ministru, chiar a elaborat o lege bazată pe celebrul salariu al secretarei-dactilografe, o ficţiune care n-a ţinut prea mult, deoarece fiecare categorie de salariaţi a cerut câte o lege specială, începutul făcându-l chiar parlamentarii Acum profesorii cer o lege a salarizării în învăţământ, lege care nu cred că îi va avantaja faţă de ceilalţi bugetari Din păcate cele trei sindicate din învăţământul preuniversitar sunt conduse de acelaşi triumvirat neschimbat de aproape cincisprezece ani, în ciuda faptului că nu a reuşit niciodată să obţină ceva, ba uneori a cerut chiar mai puţin decât era guvernul dispus să dea În mod normal, cei trei ar fi trebuit să-şi dea demisia de onoare (sic!) de la primul eşec, dar ei continuă să iniţieze greve ridicole şi să mimeze negocieri din care nu obţin nimic Guvernul trebuie să înţeleagă faptul că aşa nu se mai poate Ceauşescu se mândrea cu faptul că ajunsese la un raport de 1/7 între salariul minim şi cel maxim Care este raportul între salariul de 4,5 milioane şi cel de 800 ? Sigur că nivelarea salariilor este o prostie, dar o ierarhizare a lor ar trebui să răspundă unei filosofii cu privire la valoarea, importanţa, nivelul de calificare etc a salariaţilor, în aşa fel încât Măria Sa Plătitorul de Impozite să beneficieze de cele mai bune servicii oferite de Stat, iar salariaţii statului, "bugetarii", să aibă conştiinţa faptului că sunt plătiţi cinstit, după calitatea şi cantitatea muncii lor 31 octombrie 48 MAREA TRĂNCĂNEALĂ Doamna demisionată de la Cotroceni a stârnit o adevărată furtună prin dezvăluirea unui secret al cancelariei prezidenţiale: domnul Tăriceanu a vorbit la telefon cu procurorul general când procuratura îl ancheta pe domnul Dinu Patriciu, procurorul l-a informat pe domnul preşedinte iar acesta a ţinut informaţia secretă Cine a greşit ? Şefa cancelariei prezidenţiale are voie să spună tot ce ştie, nici o informaţie din cancelaria preşedintelui nu va rămâne secretă, măcar pentru perioada mandatului ? Domnul preşedinte are voie să ţină secretă o informaţie care este de interes public, anume faptul că domnul prim ministru intervine pe lângă procurorul general, (dacă a intervenit !) în anchetarea unui caz ? Domnul prim ministru are voie să se informeze cu privire la un caz în anchetă ? De când doamna fostă şefă de cancelarie a aruncat bomba, o adevărată furtună mediatică s-a pornit, iar domnul preşedinte Traian Băsescu, abia aterizat pe aeroportul Otopeni, a răspuns după ureche unor întrebări foarte agresive care nu urmăreau atât adevărul, cât bârfa Încălzit de ploaia de întrebări, domnul preşedinte a spus la un moment dat că primul ministru trebuie "să-şi vadă de treabă", ca şi cum ar fi uşier la Palat ! A început un nou episod din marea trăncăneală, uriaşul spectacol care ţine la noi loc de politică Politicienii noştri nu ştiu să ţină un secret, dar nici măcar discreţi nu sunt În lipsa unor proiecte politice care să fie puse în operă şi care să le ia toată energia, ei stau toată ziua la bârfe, spunând nu ce au făcut pozitiv pentru ţară, ci mai ales ce au făcut rău adversarii, sau chiar inventând fel de fel de "scenarii" Dacă ştim că doamna Udrea a intrat în PNL în preajma alegerilor, pentru a deveni consilier în Consiliul Capitalei, dacă mai ştim că a fost recomandată de domnul Stolojan, apoi a fost luată la Cotroceni într-un post foarte important, dacă mai ştim că domnul Băsescu a demis-o acum câteva zile, ea a demisionat din PNL, deşi n- avea de ce să fie supărată pe partid, apoi a trântit "informaţia clasificată" (cu sau fără ştirea domnului Traian Băsescu?), dacă ne mai amintim cum a trântit domnul preşedinte guvernul lui Victor Ciorbea, atunci scenariul e gata ! Şi acum să te ţii câte sute de presupuneri şi variante de scenariu, infinit mai multe decât în cazul telefonului lui Sorin Roşca Stănescu, telefon care a atentat nici mai mult, nici mai puţin decât la cea mai înaltă instituţie a statului ! Problema transparenţei actului decizional la noi se înţelege greşit Sunt cazuri în care decidenţii trebuie să păstreze discreţia, sau chiar secretul informaţiei un anumit timp Este arhicunoscut cazul licitaţiilor Dar şi o anchetă trebuie să se desfăşoare cu discreţie, chiar în secret Un criminal este nevinovat până la sentinţa definitivă, deci mi se pare absurd ca doamna procuror care anchetează o presupusă crimă să apară la televizor şi să comenteze, riscând astfel să-l pună în gardă pe vinovat, sau să influenţeze completul de judecată Circul mediatic organizat în jurul arestării domnilor Iacobov, Sechelariu sau Patriciu riscă să compromită, să producă grave daune morale unor oameni care poate vor fi găsiţi nevinovaţi Miliardele de dolari pe care zice domnul Patriciu că le va pretinde drept daune s-ar putea să trebuiască la un moment dat să le plătească cineva A închide un om fie şi numai pentru câteva ceasuri, doar ca să-l umileşti, mi se pare nu doar un grav abuz, dar şi un comportament primitiv Eu sunt de acord să fie închişi toţi hoţii, dar numai după o judecată dreaptă şi o sentinţă definitivă Domnul Botoş a dat şi a primit nenumărate telefoane în zbuciumata sa carieră De ce tocmai telefonul domnului prim ministru, nevinovat în sensul că nu urmărea să influenţeze ancheta, nici nu avea cum, ci doar urmărea să se informeze, de ce doar acest telefon a stârnit atâta tevatură ? Doamne fereşte, iar îmi vine în minte un scenariu ! Nici în politică nu tot ce se discută în structurile de conducere ale unui partid poate fi făcut public Amintiţi-vă de celebrele stenograme ale PSD-ului (adevărate sau false, iar dăm peste un scenariu!), vedeţi câtă trăncăneală se face pe nişte remanieri, posibile sau doar inventate, cât se bârfesc oameni capabili care nu au altă vină decât aceea de a se fi înhămat la căruţa statului Ziariştii imaginează decizii pe care partidele sunt departe de a le lua, dar şi politicieni dornici să-şi vadă numele la ziar, sau să-şi sape vreun coleg aruncă informaţii, acuze, astfel încât cititorul scârbit de atâta bârfă sfârşeşte prin a-i pune pe toţi în aceeaşi oală Problema viceprimarului de Bacău, sau a subprefectului, ar fi trebuit ca publicul nici să nu le ştie N-au decât ca stafurile partidelor să se adune, să discute până în zori şi când au soluţia politică gata, să convoace o conferinţă de presă şi să o comunice N-are rost să beşteleşti un om ca domnul Constantin Avram pe motiv că face doar administraţie şi nu face muncă de partid, asta este chiar o problemă de discutat între patru ochi! Adevărul este că domnul subprefect nu ştie să comunice, nici nu prea primeşte sfaturi, dar ăsta nu-i un motiv să fie schimbat din funcţie Ideea că de la 1 ianuarie subprefectul devine funcţionar public şi este bine să fie prins pe post nu cel care este capabil cu adevărat, ci doar cine este agreat de partid, s-ar putea să fie o bârfă Ca să arate că nu asta a urmărit, conducerea PD din Bacău să amâne schimbarea planificată până la 1 februarie ! Uite că am ajuns să fac şi eu speculaţii, "să bârfesc", dar asta pentru că domnii de la partidul respectiv îşi spală rufele în public Ia să fi păstrat discreţia în legătură cu schimbările planificate, să discute în partid cât vor, iar când au ajuns la o hotărâre, să o comunice pur şi simplu! In afară de numiri şi demiteri, de telefoane şi bârfe, politicienii noştri ar trebui să mai şi muncească Altfel, ţara se duce de râpă, deoarece toată munca lor este o mare trăncăneală 7 noiembrie 49 FRUMOSUL CEL DE TOATE ZILELE Zilele astea se desfăşoară la Bacău cel de al 12-lea Simpozion Naţional de Estetică Grevele, sărăcia, luptele politice, mitocănia şi hoţia care ne înconjoară par să trimită în ficţiune un asemenea eveniment Ajuns la a douăsprezecea ediţie, Simpozionul Naţional de Estetică organizat de Centrul Cultural Internaţional George Apostu în colaborare cu Academia Română şi Universitatea Bacovia a devenit totuşi o adevărată instituţie culturală În 1992, când am iniţiat prima ediţie, am sperat într-un reviriment al esteticii în noua Românie Visul meu de a avea o Academie de Estetică, o Revistă de Estetică şi un Simpozion Naţional de Estetică s-a împlinit doar în ceea ce priveşte simpozionul Sper ca tinerii preocupaţi de problemele esteticii, fie că vin din filosofie, fie că vin din critica literară sau de artă, ori dinspre teoria artei, să ducă mai departe ceea ce am început eu în 1992, când cu ajutorul esteticianului Grigore Smeu de la Academie am organizat prima ediţie, având ca temă "Starea esteticului în lumea de azi" Încercam atunci să răspundem la întrebarea dacă lumea sfârşitului de mileniu mai are nevoie de estetică, dacă pragmatismul nu presupune o abandonare a acestor preocupări devenite caduce Faptul că simpozionul a ajuns la a douăsprezecea ediţie este şi el un răspuns Grigore Smeu a scris chiar o carte pe această temă, "Esteticul cotidian în lumea de azi" (Ed Acad , 1992), în care nu se sfiieşte să abordeze infinita lume a esteticului cotidian, de la design la artizanat, de la estetica ceremoniilor la Kitsch, deoarece obiectul esteticii nu-l formează doar capodoperele marilor artişti Esteticul este "pâinea noastră cea de toate zilele"; pentru a putea trăi cu adevărat trebuie să trăim frumos La ediţia din 2002 părintele profesor, acad Dumitru Popesc a vorbit chiar despre "Frumuseţea lui Dumnezeu şi frumuseţea lumii", subliniind faptul că Dumnezeu a făcut lumea frumoasă şi pe om sănătos, urâtul şi boala au intrat în lume datorită păcatelor oamenilor Poate obiectul care nu ar trebui să lipsească din nici un plan de învăţământ este tocmai cum să trăim frumos Lumea artificială pe care o face omul nu trebuie să contrazică armonia lumii lui Dumnezeu Strada, de exemplu, trebuie să fie frumoasă, cu trotuarele sale, cu vitrinele sale, cu întreg frontul stradal, pe fundalul căruia trebuie sa treacă siluetele oamenilor îmbrăcaţi astfel încât totul să se armonizeze "Zâmbetul social", cum spunea G Călinescu, trebuie să se vadă pe chipuri Întors din exil după 50 de ani, domnul Neagu Djuvara spunea că primul lucru care l-a şocat la sosirea în ţară a fost faptul că de pe chipul bucureştenilor se ştersese zâmbetul pe care-l ţinea el minte De la comportamentul social, care nu costă nimic, până la construcţiile care ar trebui să se armonizeze între ele şi care costă multe miliarde, tot ce ne înconjoară poate şi trebuie să beneficieze de teoria estetică Estetica poate să coboare din Academie în stradă, dar aşteaptă să fie solicitată Când primăria instalează plăcinta din faţa Palatului Prefecturii, fără să întrebe pe nimeni, ca să iau doar un ultim exemplu, teoriile estetice pe care filosofi importanţi le elaborează şi le comunică în simpozioane cum este cel de la Bacău rămân în rafturile bibliotecilor bune doar pentru a fi citate în bibliografii savante Estetica trebuie să coboare în stradă, dar asta nu depinde apropare deloc de esteticieni Părintele Iustin de la Petru Vodă spunea, citându-i pe sfinţii părinţi din Filocalie, că lumea în care trăim este pridvorul raiului Depinde însă de noi ca să vedem minunea lui Dumnezeu care ne înconjoară Pentru asta trebuie să trăim în armonie cu această frumuseţe şi Estetica ne poate ajuta să înţelegem lumea din această perspectivă şi să ne bucurăm de viaţă 10 noiembrie 50 CORNELIU COPOSU Au trecut zece ani de când cel mai important om politic al României postdecembriste a trecut în eternitate Cu prilejul omagierii marelui dispărut, sute de români s- au adunat la bustul din faţa Palatului Regal, o mare de flori şi coroane a vorbit despre cât de preţuit este Corneliu Coposu nu doar de prieteni şi discipoli, ci chiar şi de adversarii politici, sau de duşmanii pe care îi provoacă oricând o personalitate politică autentică Celebre expresii, precum "sula în coaste", ori "s-au demascat !", au rămas în anecdotică, şi cei care s-au temut atunci, în iarna de după căderea lui Ceauşescu, de forţa, inteligenţa şi talentul lui Corneliu Coposu, acum îşi exprimă jenaţi admiraţia Neocomunismul instalat cu atâta forţă atunci ar fi dus ţara spre un "socialism cu idealurile neîntinate" Am fi fost azi departe de Europa şi de lumea civilizată, dacă n-ar fi fost opoziţia unor personalităţi precum Corneliu Coposu, care să dea sens luptei disperate a tinerilor din Piaţa Universităţii, care să atragă atenţia Occidentului asupra pericolului pe care îl prezintă chiar pentru securitatea Europei neocomunismul Mentalitatea totalitară indusă de Foame, Frig şi Frică i-a făcut pe români să voteze până astăzi cu eşalonul secund al nomenclaturii Dacă România s-a schimbat în aceşti cincisprezece ani, ea s-a schimbat numai la presiunea Occidentului şi un neobosit deschizător de drumuri spre lumea civilizată a fost Corneliu Coposu Afiliind partidul organizat în clandestinitate înainte de 1989 la internaţionala creştin democrată, el a dovedit o adevărată capacitate vizionară, deoarece aceasta era doctrina care putea scoate România din abisul comunist Din păcate n-a avut colaboratori, discipoli care să lupte până la sacrificiu, cum el însuşi a luptat, pentru idealul său politic Fiind preşedintele moral al României, aşa cum foarte inspirat spune domnul Gheorghe Ciuhandru, Corneliu Coposu admitea în politică orice compromis, orice se poate negocia, spunea el, cu excepţia principiilor doctrinare Verticalitatea sa morală a dus la victoria forţelor de dreapta unite în CDR după ce el nu mai era să dirijeze construcţia pe care o imaginase cu un adevărat geniu politic Urmaşii s-au dovedit epigoni, au uitat marea lecţie politică despre negociere şi, negociind principiile, au pierdut totul Personalitatea lui Corneliu Coposu rămâne în istorie sublimă şi tragică, izolată oarecum în măreţia ei, deasupra viermuielii politice care macină România Asemenea oameni se nasc în istorie o dată la câteva sute de ani El trebuie să devină un model pentru tineri, pentru speranţa noastră Azi se împlinesc cincisprezece ani de la cea mai mare demonstraţie anticomunistă organizată în Bucureşti la 15 noiembrie 1990 de tinerii din Piaţa Universităţii, de intelectuali şi de populaţia capitalei Manifestanţii marcau astfel aniversarea revoltei de la Braşov (15 noiembrie 1987) şi statuau în acelaşi timp ziua de 15 noiembrie ca zi naţională de luptă împotriva comunismului Din păcate în şcoli nu se comemorează această zi, deşi poate cea mai autentică educaţie patriotică este pentru români educaţia anticomunistă Este absurd să învăţăm despre holocaust şi să nu învăţăm copiii despre crimele comise împotriva poporului român de stăpânirea comunistă Tinerii în care îşi punea atâtea speranţe Corneliu Coposu trebuie să ştie adevărata noastră istorie, şi de până la 1989, şi de după Numai aşa vor putea împlini idealurile patriotice pentru care a ars până la ultima suflare Corneliu Coposu, luminându-ne calea 15 noiembrie 51 SUNĂ CLOPOŢELUL Profesorii şi elevii se întorc în sălile de clasă îngheţate, la propriu şi la figurat, fără să fi obţinut nimic Această lungă grevă a demonstrat că liderii sindicali nu-s în stare să negocieze un conflict, că produc pagube, pe care ar trebui să fie puşi să le plătească ei înşişi, în sfârşit că greva în sectorul bugetar are sigur conotaţie politică De ce nu-s greve în sectorul privat, unde ar trebui ca sindicatele să fie cu adevărat active şi unde sunt cu adevărat conflicte de muncă de parcă am trăi în zorii capitalismului De ce apare greva de la metrou tocmai acum, în condiţiile în care salariile sunt triple faţă de învăţământ ? De ce se solicită actualului guvern să plătească salarii restante din perioada 2001-2004 ? De ce muncitorii de la "Tractorul" şi minerii se revoltă tocmai acum ? În sfârşit, de ce doctorii fac întruniri ridicole, în care solicită ca domnul Sorin Oprescu şi compania să ia în continuare salarii cumulate, opunându-se din răsputeri unei reforme adevărate a sistemului ? Eu nu spun că actualul guvern are o politică fermă şi mai ales clară în domeniul restructurării sectorului bugetar Sub presiunea sindicatelor, conduse pe faţă sau din umbră de oameni ai PSD-ului, guvernul negociază absurd pe bucăţele şi, precum în povestea cu anteriul lui Arvinte, când cârpeşte într-un loc se rupe în altul Soluţia nu poate fi decât una radicală şi anume reforma întregului sistem bugetar în paralel cu o politică financiară fermă, care să excludă finanţarea de la buget a economiei, fie prin subvenţii, fie prin anularea unor datorii mai mult sau mai puţin "istorice" Bugetul este cât este ! Problema care se pune este cum îl împărţim, cu cât plătim un funcţionar public, un măturător, un mecanic de locomotivă, un profesor, un magistrat, un medic ? Noi am cerut încă din vremea guvernării Văcăroiu să se elaboreze o lege a armonizării salariilor bugetarilor O asemenea lege va nemulţumi pe mulţi, dar va stinge până la urmă disputele Mihail Manoilescu povesteşte că atunci când a iniţiat, pentru prima dată în România, o asemenea lege, a primit zeci de delegaţii care solicitau poziţii privilegiate în grilă: ofiţerii spuneau că ei sunt mai importanţi, magistraţii spuneau că ei trebuie să fie plătiţi cel mai bine, profesorii, medicii, funcţionarii etc , fiecare se dorea mai bine plătit Dezbaterile în parlament au durat două săptămâni, dar au adus pacea între bugetari Eu am mai spus acest lucru în urmă cu zece ani, îmi place să cred că am influenţat chiar decizia, deoarece domnul Văcăroiu a dat o asemenea lege, dar care avea defectul de a se baza pe salariul "secretarei dactilografe", care era luat ca bază de calcul Ori acest salariu este stabilit arbitrar, nu are o bază reală în buget Parlamentarii primii, apoi şi alţii, au cerut o bază de calcul proprie Chiar şi liderii sindicali din învăţământ cereau acum o lege a salarizării personalului din învăţământ, diferită de a celorlalţi bugetari Dacă se acceptă acest lucru, mereu vor fi nemulţumiri Baza de calcul a salariilor din sectorul bugetar poate fi ori salariul minim pe economie, care rezultă din negocieri, ori salariul mediu, care este un produs obiectiv al economiei Această bază însă trebuie să fie luată în calcul şi la parlamentari, şi la magistraţi, şi la ofiţeri, şi la profesori, medici, funcţionari sau măturători, fără excepţie Grilele trebuie publicate la începutul fiecărui an financiar, ba pot fi puse şi în Legea bugetului, ele funcţionează pe parcursul anului respectiv şi nu pot fi negociate Actualele sindicate îşi cam pierd "obiectul muncii", ele trebuie reorganizate ca asociaţii profesionale, cum au deja medicii Cât priveşte "oferta" nouă a guvernului pentru profesori, ea este cel puţin neserioasă Lăsând la o parte promisiunea de a elabora până în vară o lege a salarizării bugetarilor, promisiune pe care eu o salut în mod deosebit !, celelalte propuneri mi se par ridicole Salariile neplătite pentru perioada 2001-2004 nu trebuie întinse pe zeci de luni, ele trebuie plătite imediat, chiar cu dobânda aferentă anilor în care profesorii au "împrumutat" statul din salariul lor Salariile pentru perioada grevei trebuie plătite integral, ţinându-se cont de faptul că în învăţământ salariul este de fapt un fel de ajutor social de subzistenţă Sau să ajungem şi noi ca în Republica Moldova, unde pe perioada unei greve profesorii au fost invitaţi pe rând la masă de părinţii elevilor, pentru a nu muri de foame ? Banii pot fi luaţi de la liderii sindicali iresponsabili, asta este o problemă a ministerului Cât priveşte recuperarea materiei, ea se poate face prin reorganizarea planificării materiei, un subiect pentru care programa oferă şase ore poate fi parcurs în patru Profesorii nu fac şuruburi, ei nu lucrează contra cronometru Un profesor poate sta în clasă zece ore şi să nu facă nimic, altul poate ca într-o oră să contribuie decisiv la formarea elevilor Este foarte greu să evaluezi inefabilul creaţiei, şi munca dascălului este, dintotdeauna, creaţie 22 noiembrie 52 COMPLEXUL LUI FAUST Doctorul Faust, după ce a studiat toate ştiinţele, filosofia şi teologia fără să găsească secretul fericirii, şi-a vândut sufletul diavolului care i-a dat bani, beţii, femei, putere, dar nimic nu l-a făcut pe doctor fericit Abia când oamenii, pentru care a desecat suprafeţe întinse de mlaştină şi a construit grădini înfloritoare, au venit să-i mulţumească, abia atunci a spus magica formulă: "clipă, eşti atâta de frumoasă încât aş dori ca timpul să se oprească" Mitul lui Faust explică poziţia de neînţeles pentru mulţi a intelectualului, care creează nu pentru bani, nici pentru plăceri sau putere, ci pentru stropul de recunoştinţă pe care îl pretinde în schimbul muncii lui Domnul Gigi Becali cerea, în stilul său inconfundabil, ca intelectualii să intre în politică Sigur că intelectualii din România ar trebui să facă acest pas, dar când priveşti bălăcăreala şi lipsa de eficienţă a vieţii noastre politice, înţelegi de ce un intelectual adevărat, care suferă de complexul lui Faust, nu are ce căuta acolo Dar la noi intelectualii nu doar că nu sunt stimaţi, sunt consideraţi şi proşti de aşa zişii politicieni Cum cred ei că profesorii, de la care ei înşişi au învăţat ceva economie politică, sunt atât de proşti încât cred că cele câteva procente în plus la salariu vor destabiliza economia, că se va produce o inflaţie "cu trei cifre" datorită faptului că profesorii vor avea cu ce să-şi cumpere o carte? M-a mirat mai ales declaraţia domnului Mugur Isărescu, pe care eu chiar îl credeam un intelectual, mai ales m-a mirat comparaţia cu crâşma! Asta crede domnul guvernator, că banii pentru învăţământ sunt nişte bani daţi la crâşmă? Nimeni nu a cerut Băncii Naţionale să fabrice hârtii fără acoperire ca să producă inflaţie, nimeni nu a cerut salarii comparabile cu ale profesorilor din Occident, ci doar ca bugetul să fie astfel împărţit încât dascălii să nu fie în coada grilei! Noi nu comparăm salariul unui profesor din România cu al unui profesor din Germania, nici măcar din Ungaria, ci cu salariul unui măturător Când am intrat eu în învăţământ, după o şedinţă cu părinţii, am fost abordat de un muncitor de la "Letea", tatăl unui elev, care se vedea că mă respectă, mai mult, mă admiră Când însă, întrebat fiind, i-am spus ce salariu am, brusc atitudinea lui a devenit chiar arogantă, deoarece el în fabrică, unde ducea un cărucior cu hârtie sau mai ştiu eu ce făcea, avea un salariu mai mare ca al meu Pentru profesori este şi o obligaţie profesională: pentru a putea face educaţie ei trebuie să aibă un anumit prestigiu în ochii părinţilor şi ai elevilor, iar acest prestigiu este dat şi de salariu Complexul lui Faust funcţionează chiar şi în cazul actualei greve din învăţământ Profesorul din Slobozia care a făcut greva foamei spunea la un moment dat că nu- l interesează atât salariul, cât faptul că se simte insultat, jignit de guvernanţi Când i-a "reperat" onoarea domnul preşedinte, a încetat greva! Cum să facă un profesor grevă? Eu nu mi-l pot imagina pe domnul profesor Al Dima, pe "magistru", cum îi spuneam noi cu admiraţie, îmbrăcat cu vestă galbenă, cu şapcă sindicalistă şi cu un fluier în gură! Intelectualul adevărat are "complexul lui Faust", dar are şi orgoliul de a nu cere admiraţie şi respect de la cine nu-l înţelege G Călinescu spunea: "intelectualul adevărat nu-i decât un muncitor calificat, care are această slăbiciune, de a voi să fie respectat ca un frate mai mare" Oare după ce a discutat cu profesorul din Slobozia, domnul Traian Băsescu i-a dat acestuia impresia că îl consideră "un frate mai mare"? Eu cred mai degrabă că putem face comparaţie cu secretarul de partid despre care am mai povestit că spunea cu un ton arţăgos: "Tovarăşe profesor, eu vă stimez foarte mult, vă rog să treceţi la cules cartofi!" 29 noiembrie 53 NEVOIA DE IDENTITATE Ca în fiecare an, Ziua Naţională a dat şi acum prilej la multe controverse Faptul că anul acesta românii sunt pentru prima dată uniţi de 1 Decembrie nu-l crede nici măcar cine l-a spus Două sunt, însă, temele pe care toată lumea le discută cu acest prilej: dacă este potrivită ca zi naţională ziua de 1 Decembrie şi dacă este potrivit ca de Ziua Naţională să subliniezi mai ales defectele, neîmplinirile poporului român În legătură cu data la care ar trebui sărbătorită ziua naţională, eu de mai bine de un deceniu pledez pentru 10 Mai Făuritorii României moderne au ales această zi deoarece, aşa cum spune Vasile Alecsandri, "Zece Mai va fi de-a pururi sfântă zi căci ea ne-a dat/ Domn puternic ţării noastre, libertate şi regat" Cine ştie puţină istorie, ştie că principele Carol I a venit în România mult înainte de 10 Mai, iar războiul cu turcii era început de câteva săptămâni când s-a proclamat Independenţa Ziua s-a păstrat şi la proclamarea Regatului, tocmai pentru a se crea o zi cu care românii să se identifice, o zi a lor în calendar, aşa cum au sfinţii S-a ales o zi de la începutul lunii mai, pentru că atunci toată natura este în sărbătoare; bucuria românilor să coincidă cu bucuria naturii renăscute Asta nu ar însemna o trecere pe plan secund a zile de 1 Decembrie Pentru români Unirea este la fel de importantă ca Independenţa Aşa cum americanii au o zi a Independenţei în iulie, dar şi o zi a Recunoştinţei în iarnă, aşa am putea avea şi noi o zi a Independenţei la 10 Mai şi o zi a Unirii la 1 Decembrie Prima ar trebui sărbătorită cu paradă militară, cu petreceri câmpeneşti, cu muzici şi întreceri sportive, cu focuri de artificii şi tot ce exprimă bucuria de a trăi, a doua ar trebui sărbătorită cu ceremonii şi slujbe religioase, cu atât mai mult cu cât este a doua zi după Sfântul Andrei, ar trebui să exprime cu adevărat mândria de a fi român Aşa cum orice om are o zi aniversară şi o zi onomastică, orice popor are o zi în care-şi sărbătoreşte naşterea şi o zi în care-şi sărbătoreşte împlinirea ca fiinţă naţională Într-o zi se bucură de faptul că există liber şi independent, într-o zi meditează la locul lui pe acest pământ, la rostul lui Aceste zile trebuie să fie sacre, ele ne dau nouă conştiinţa propriei noastre identităţi, a locului nostru în lume Nevoia de identitate este exprimată, la nivelul unui popor, de simboluri ca stema ţării, steagul, imnul, conducătorul ţării, ziua naţională Aceste simboluri sunt sfinte, este o blasfemie chiar să le pui la îndoială Istoria noastră modernă cunoaşte patru regi şi patru preşedinţi, cinci imnuri şi patru steme, chiar steagul a suferit modificări, ba unii pretindeau să-i schimbăm şi culorile Această instabilitate pe plan simbolic este de natură să ne dea şi o continuă nevoie de identitate Cine suntem, de unde venim, unde ne ducem ? Răspunsul la aceste întrebări grave nu-l vom obţine exhibând - mai ales cu ocazia Zilei Naţionale - ce-i mai sordid Nici pe cel din urmă om nu-l beşteleşti chiar de ziua lui ! Posturile noastre de televiziune se întrec în a insulta poporul român în Ziua Naţională A filma un boschetar care se bucură şi el şi joacă în noroi, sau mâna unui bătrân care tremură şi varsă toată ţuica din pahar până să ajungă să o bea, ca o sinecdocă a poporului român este mai mult decât o blasfemie, este o crimă A te mândri că PROsteşti proştii, chiar în ziua de 1 Decembrie este mai mult decât o blasfemie, este o crimă A cânta imnul ţării pe ritm de manele sau lăutăreşti este mai mult decât o blasfemie, este o crimă A coborî Majestatea prezidenţială la nivelul unui ripăr (!) care face semne deocheate fanilor de pe scena improvizată în piaţă este mai mult decât o blasfemie, este o crimă Spun că toate acestea sunt crime, deoarece nevoia de identitate a unui popor se cultivă prin revelarea trăsăturilor pozitive, nu a defectelor pe care fiecare popor le are alături de calităţi Cum ne percepem noi ca identitate naţională, aşa ne percep şi alţii Cum ne cultivăm noi valorile, aşa le avem Ne plângem mereu de imaginea proastă pe care o are ţara noastră în lume Cum să ne respecte lumea, dacă noi înşine nu ne respectăm ? Deşteaptă-te, române ! 6 dec 54 ÎN DERIVĂ Acum paisprezece ani, când au fost nişte inundaţii mari şi veneau de peste tot ajutoare, am însoţit două camioane care duceau îmbrăcăminte şi hrană din partea Alianţei Civice, la Berzunţi Ne-am oprit în mijlocul satului, unde am fost înconjuraţi de sinistraţi care ne rugau să nu ne ducem la Primărie, să-i ajutăm cu ce aveam acolo, pe loc Voluntarii noştri au început distribuirea ajutoarelor, în timp ce eu m-am înconjurat de câţiva săteni şi am încercat să înţeleg ce se întâmplă Un bătrân a început să-mi spună că toate camioanele care vin cu ajutoare trag în curtea primăriei, primarul şi neamurile lui iau tot ce este mai bun, apoi le dă şi celorlalţi ce mai rămâne Ultimul camion venise tocmai din Olanda şi străinii, de bună credinţă, au apelat la primar să-i ajute să distribuie ce-au adus "Bine, am replicat eu, dar primarul nu este unul nou şi cinstit, ajuns acolo după "revoluţie" ? "Ba da, a venit răspunsul, dar este tot atât de rău şi hapsân, nu-i mai ajunge" " Nu-i nimic, vin alegerile şi îl veţi schimba Găsiţi în toată comuna măcar un om cinstit, în care să aveţi încredere ?" Bătrânul s-a uitat lung în gol, parcă socotea ceva, apoi a ridicat spre mine nişte ochi în care era o imensă tristeţe, a oftat şi a spus apăsat: "Nu!" Mi-am amintit de această întâmplare tristă zilele astea, când criza prelungită provocată de demisia viceprimarului de Bacău şi de demiterea subprefectului a arătat cât de gravă este lipsa de cadre a partidelor aflate la putere După ce criterii îşi aleg ei liderii ? Cum s-au pregătit de guvernare, dacă într-un judeţ întreg nu găsesc un profesor de liceu care să gestioneze învăţământul ? Nu zic, actualul general o fi bun, deşi n-a arătat nimic deocamdată, dar dacă are veleităţi manageriale, n-are decât să se facă rector Partidele din coaliţie sunt ca bătrânul din Berzunţi, nu găsesc pe cine să pună în frunte Nu avem elite, iar încercarea domnului Tatulici de a creiona o elită prin chestionare sociologice este absurdă În materie de competenţă nu se aplică votul universal, vorba lui Călinescu, iar dacă ar fi să umble cu microfonul pe stradă să întrebe cine trebuie primit în Academie, de exemplu, ar ieşi o catastrofă Abia aştept, amuzat dar şi trist, rezultatul experimentului iniţiat de domnul Tatulici Parcă văd că în fruntea celor mai valoroşi români va fi domnul Guţă ! In urmă cu peste treizeci de ani, la Bacău a funcţionat câteva luni un club al ziariştilor, în salonul verde al restaurantului "Decebal" Feriţi de ochii lumii şi probabil supravegheaţi bine, aici se întâlneau la o cafea şi un pahar de vorbă scriitori, actori, ziarişti, oameni de cultură, oaspeţi veniţi la Bacău cu diferite prilejuri Am cunoscut aici un scriitor albanez, care ne povestea că în Albania, dacă un scriitor voia să scrie o carte despre ţărani, era obligat să se ducă într-un sat, să muncească într-o brigadă agricolă câteva luni, cot la cot cu ţăranii, să scrie cartea, să o multiplice în câteva exemplare, care apoi să fie citite de ţărani şi, într-o dezbatere publică la Căminul Cultural ţăranii să spună dacă acea carte "merită" să fie tipărită sau nu Ascultam siderat şi mă bucuram că în România nu era, totuşi, chiar aşa ! Acum sânt şi mai uimit când văd că o televiziune care pare serioasă, institute de sociologie şi chiar unii dintre cei vizaţi de "cercetare" au o mentalitate criptocomunistă asemănătoare cu a şefilor Albaniei de acum treizeci de ani Să mai spun că "rezultatele cercetării" vor fi publicate de "Humanitas" ! Elita nu se construieşte prin vot plebiscitar În România vidul de putere postdecembrist s-a agravat printr-un vid de competenţă şi a dus la vidul de autoritate pe care-l constatăm acum O ierarhie mereu contestată deoarece nu se bazează pe o elită adevărată nu poate construi nimic nici în economic, nici în social, nici în politic Ea doar parazitează o societate în derivă 14 decembrie 55 POLIŢIŞTII MILIŢIENI Tocmai când, revoltat de valul de violenţă din şcoli, mă gândeam la faptul că sunt necesare nişte măsuri punitive ferme care să descurajeze astfel de comportamente, citesc pe internet următoarea ştire: "Un elev din Marea Britanie a primit o amenda de 75 de euro pentru că în timp ce alerga spre casă a scăpat din greşeală un cotor de măr pe stradă David Dyas, în vârstă de 11 ani, a fost amendat de către un gardian, chiar dacă s-a oprit şi a ridicat cotorul de măr de pe jos "Este revoltător! A mâncat un măr, iar apoi a pus cotorul în buzunarul de la pantaloni, şi, în timp ce alerga, cotorul de măr a scăpat pe jos", a declarat mama băiatului" Au deci şi britanicii miliţienii lor, adică oameni care îşi arată muşchii, în loc să facă ordine astfel încât să-l servească, nu să-l streseze pe cetăţean Totuşi nu vom ajunge la un comportament civilizat până nu se vor stabili şi la noi amenzi sau alte pedepse pentru faptul că cineva aruncă un cotor de măr pe stradă, sau chiar un capăt de ţigară, sau chiar pentru faptul că fumează pe stradă Municipalitatea a cheltuit o groază de bani pentru nişte coşuri de gunoi care-s împodobite cu scrumiere din inox Trecând peste faptul că-s inestetice şi invită la fumat, aceste scrumiere n-au fost folosite de nimeni Reflexul de a arunca pe stradă, sau pe gazonul din jurul blocurilor, sticle de plastic, hârtii, pachete goale de ţigări etc nu poate fi anulat decât printr-o amplă campanie de educaţie, dar şi prin amenzi de 75 de euro Vorba este, cine trebuie să participe la această campanie? Şcoala este depăşită datorită mentalităţii potrivit căreia profesorii sunt obligaţi să suporte orice comportament grobian în numele "drepturilor copilului", dar şi al unei culpabilizări generale a şcolii, moştenire din "epoca de aur" Televiziunea incită la comportament antisocial, de la îndemnul de a depăşi viteza pe drumurile publice, la sloganuri violent antisociale, asociate unei foarte primitive înţelegeri a ideii de libertate Am văzut recent cum erau arătaţi lumii un grup de tineri care atârnau de cablurile dintre blocuri pantofi uzaţi şi cutii de cola, în semn de protest pentru faptul că poliţia şi vecinii nu-i mai lasă în stradă după ora nouă, să se hârjonească În loc să fie ţinuţi la răcoare măcar o zi pentru comportamentul lor violent antisocial, aceşti băieţi de cartier sunt daţi cu admiraţie ca exemplu ! Rămâne ca poliţia, care-i plătită din bani publici tocmai să facă ordine publică, să-şi intre serios în atribuţii Poliţia Primăriei Bacău a fost abia înfiinţată L- am cunoscut pe domnul Ionel Rusu, directorul executiv al acestei nou înfiinţate instituţii şi mi-a făcut o impresie foarte bună, deoarece gândeşte eliberat de reflexele birocratice ale funcţionarului român, o instituţie flexibilă, eficientă şi chiar rentabilă, dar sunt sceptic în legătură cu posibilitatea de a fi puse în practică ideile sale Din păcate trebuie să lucreze cu oamenii care-i are, majoritatea cu mentalitate de miliţieni Nu va face în veci muncă de prevenţie şi de educaţie civică un om fără prea multă instrucţie, care ştie însă că are puterea de a da amenzi sau chiar de a folosi forţa Cine-l controlează, în faţa cui răspunde pentru actele sale ? Când toţi funcţionarii publici din România, de la prim ministru la portar, vor avea, potrivit legii, răspundere administrativă, atunci lucrurile se vor schimba Abuzul, care vedem că-i prezent şi în Anglia, ( doar că miliţienii noştri sunt mai violenţi, precum cei din comuna Ţibana de lângă Iaşi, care-i băteau pe oamenii din sat ca să se distreze!) trebuie drastic stopat dacă vrem ca poliţia să devină cu adevărat credibilă ca apărătoare a ordinii şi liniştii publice Poliţiştii cu mentalitate de miliţieni, care cred că au doar rolul de a se răsti la oameni, cum este cel care păzeşte Casa de Pensii, trebuie trimişi să păzească rampa de gunoi, sau mai ştiu eu ce "obiectiv", iar la interfaţa cu publicul de la intrările în instituţii, şcoli, spitale, până la patrularea străzilor, trebuie găsiţi poliţişti politicoşi, gata să ajute, capabili să educe, tot timpul cu zâmbetul pe buze Nu-i vorba aici de SF, eu chiar am văzut un asemenea poliţist la poarta primăriei, deci se poate! 20 decembrie 56 EUROPA DIN NOI Domnul prim ministru Călin Popescu Tăriceanu a prezentat în Parlament un raport în care s-a ocupat mai ales de integrarea României în Europa S-au obţinut succese mari în 2005, dar anul care vine este hotărâtor Probabil se vor securiza frontierele, probabil se vor construi mai mulţi kilometri de autostradă decât în toţi anii postdecembrişti, probabil vor ajunge câţiva hoţi botezaţi "corupţi" la puşcărie, probabil sistemul judecătoresc va începe să funcţioneze normal Probabil se va mai vinde ce a rămas nevândut până acum, dar cu asta ce-am făcut, vorba lui Constantin Tănase ? Vor ajunge românii să trăiască mai bine? Dar ce înseamnă să trăieşti mai bine? Dincolo de confortul material, indiscutabil important, este necesar un confort spiritual, mult mai greu de obţinut România va fi membră a Comunităţii Europene pentru raţiuni pe care analiştii politici le întorc pe toate feţele, nu vreau să reiau discuţia De la revelionul viitor, toţi românii vor avea paşaport european Ei, şi? Vom da toţi buluc în Spania să culegem căpşuni, sau ne vom petrece vacanţa obligatoriu pe Coasta de Azur? Vom avea salariile aliniate la cele din Europa, iar funcţionarii noştri vor deveni brusc politicoşi, prevenitori cu publicul? România va intra în Europa la 1 ianuarie 2007, dar românii când vor intra? Mai mult decât autostrăzi şi frontiere securizate, avem nevoie de propria noastră evoluţie, a fiecăruia dintre noi, spre lumea civilizată Pe drumul spre Europa au plecat cu mult timp în urmă treizeci de milioane de români, dar fiecare merge pe culoarul lui Nu contează faptul că unii s-au stabilit în Australia, alţii în Canada, sau în toată Europa Jumătate dintre ei au ajuns de mult în Europa Sunt însă câteva milioane bune care nu vor ajunge nici peste zece ani! Problema lor nu este nici autostrăzile, nici frontierele, nici chiar justiţia sau salariile Problema lor este mentalitatea formată de-a lungul a zeci de ani de domnie a bunului plac, formată de-a lungul a zeci de ani de umilinţe, care strâmbă sufletul şi-l înstrăinează pe om de sine şi de Dumnezeu Gropile din şosele pot fi reparate, dar ce ne facem cu gropile din suflete? Este necesar ca oamenii politici cu adevărat patrioţi, dar mai ales societatea civilă să-i ajute pe românii rămaşi în urmă, deoarece riscăm să avem imigranţi din propria ţară, incapabili să se integreze Este necesară mai ales o stimulare puternică a iniţiativei personale, în bună tradiţie liberală Statul să elaboreze doar cadrul şi să fie un arbitru drept, aşa cum încearcă, în ciuda tuturor opoziţiilor, actualul guvern Cel mai greu lucru va fi o reformă reală a administraţiei publice Cu mulţi funcţionari de pe vremea tovarăşilor, "învechiţi în rele", cu tineri care se grăbesc să înveţe comportamentul levantin de la veterani, este greu, dacă nu imposibil să construieşti o administraţie funcţională, transparentă şi permisivă pentru iniţiativa particulară Îmi amintesc de o vacanţă la mare, petrecută împreună cu Iulian Antonescu În prima zi de sejur, de frică să nu rămânem fără bilet de tren pentru întors acasă, am plecat la Mangalia, la agenţia CFR, să luăm bilete Aici era o coadă mare, iar funcţionarii de la ghişeu nu se grăbeau deloc, vorbeau între ei, vorbeau la telefon, mai plecau la o ţigară Oamenii aşteptau cuminţi, obişnuiţi cu acest comportament Marele istoric ajuns acum nume de muzeu, cu histrionismul atât de cunoscut care-l caracteriza, a făcut un pas în mijlocul sălii de aşteptare, a luat un aer marţial şi a început să vitupereze, spre uimirea celor de la coadă: "Aşa a fost şi este funcţionarul balcanic: leneş, prost şi indolent!" De câte ori ajung în faţa unui ghişeu, îmi amintesc această scenă: nimic nu s-a schimbat în comportamentul funcţionarului român Fiecare dintre români înaintează pe culoarul său spre Europa Mai repede sau mai încet, cu entuziasm sau cu părere de rău, dar înaintează Important este ca pe drum să lase obiceiurile levantine, dar să nu părăsească propriile noastre valori Ajuns în Europa, românul nu trebuie să fie un cetăţean de nicăieri, un apatrid, ci trebuie să fie recunoscut ca purtător al unei culturi care a dat lumii valori fără de care însăşi Europa nu ar putea fi definită Peste un an România va fi parte integrantă a Uniunii Europene Dincolo de dimensiunea economică, politică, chiar militară, mai importantă este adeziunea fiecărui român la Europa Pentru asta, fiecare trebuie să descoperim Europa din noi 27 decembrie 57 ANATOMIA UNUI EŞEC La cumpăna dintre ani, toţi analizează succesele şi eşecurile guvernării, primul "an portocaliu" este disecat şi se fac premoniţii, optimiste ori sumbre, cu privire la data fatidică de 1 ianuarie 2007 Eu cred însă că un bilanţ al anului trăit de fiecare dintre noi este mult mai relevant, deoarece până la urmă ţara, cu guvern, cu preşedinte şi cu parlament cu tot, este formată din oameni, fiecare cu succesele şi eşecurile lui şi din fiecare experienţă se poate trage o concluzie care să fie relevantă pentru noi toţi Renunţ deci să spun ce cred eu despre guvernare şi voi analiza anul 2005 din perspectiva mea Pentru mine a fost un an important: am ieşit la pensie, după aproape o jumătate de secol de apostolat Mi-am imaginat totdeauna acest eveniment ca pe o apoteoză, mă gândeam că nu doar eu, ci oricine îşi sacrifică viaţa la catedră merită recunoştinţa părinţilor şi a elevilor, deci a tuturor oamenilor, deoarece toţi sunt părinţi sau elevi Am plecat însă din şcoală aproape dat afară, de o directoare uitată în fotoliu de pe vremea lui Ceauşescu, siderat nu atât de gestul tovarăşei, cât de lipsa de reacţie a tinerilor colegi, intimidaţi de stilul dictatorial în care sunt conduşi Am atras de mai multe ori atenţia asupra pericolului pe care îl reprezintă aceste reziduuri ale vechiului regim Sunt ca miile de cioburi ale unei holograme care s-a spart odată cu moartea tiranului şi care îi reproduc fiecare atât chipul, cât şi apucăturile Să nu uităm că directorii gestionau dosarele de cadre, că ei ţineau legătura cu securitatea, că dispoziţia lor era discreţionară Aceste obiceiuri nu pot fi uitate uşor, iar când un "subordonat" avea şi cu atât mai mult acum are vederi anticomuniste, el devine un adevărat duşman Am încercat să găsesc "dosarul de cadre" al meu, care cred că este mai relevant decât dosarul de la securitate, deoarece aici erau adunate "caracterizările" de care depindeam noi toţi pe vremuri Serviciul de cadre (mă rog, "recrutare, dezvoltare şi evaluare resurse umane"!) al inspectoratului mi-a răspuns : " nu avem la dispoziţie dosarul la care vă referiţi şi nici nu ştim unde aţi putea găsi un astfel de material" Ca şi cum colegii de la inspectorat au trăit până acum cincisprezece ani în Patagonia, habar nu au ce "material" caut eu! La şcoală, unde există totuşi un asemenea dosar, el nu conţine decât câteva ordine de schimbare a salarizării, a fost "purificat" de notele şi caracterizările cu caracter de poliţie politică Înfiinţarea Institutului de investigare a Crimelor Comunismului ar trebui să treacă în revistă pe toţi cei care ne-au oprimat jumătate de secol şi continuă să o facă Am cerut în urmă cu câţiva ani, în numele Alianţei Civice, alcătuirea unei "cărţi roşii" pentru fiecare judeţ, care să conţină numele activiştilor, ale securiştilor şi ale directorilor în funcţie în 1989 şi eventuala lor carieră postdecembristă Dacă Institutul promis o va lua iar de la „48”, slabă nădejde să scăpăm de reziduurile criptocomuniste aşa uşor Va avea şi acest Institut soarta "legii Ticu" ? Ciocoii vechi acum îşi dau mâna cu ciocoii noi, aşa zişii "lideri", pentru a continua să oprime românii Ceea ce eu am numit la începutul acestor rânduri un eşec, este de fapt o victorie M-am eliberat de tot jegul directorilor nomenclaturişti sau al falşilor "lideri", precum o femeie care a născut un monstru, ca să reiau replica unui personaj celebru al lui Horia Lovinescu Afară ninge cu fulgi mari Se aud glasuri cristaline cântând: Steaua sus răsare! 31 decembrie 